
Zovem te, gorska vilo 
,»,Zovem“, odgovara glas tvoj. 


Ranjenik lagano zaklopi oči, a štopski nadlijećnik, 
— koji je sjedio na okrajku po sredini njegova kre- 
veta, desnom rukom tičući ovijeno njegovo čelo, a 
lijevom držeći desnu mu ruku — trgne se, naglo se 
digne i zakročivši dva koraka baci se na prazan kre- 
vet, što je u maloj bolesničkoj sobi broj 55 stajao uz 
drugu stijenu. Prigušen uzdah začu se u tišini, koju je 
prekidalo. jedino teško disanje ranjenika. 

Iza nekoliko časaka ustane liječnik, te se upre li- 
jevom rukom o zid između oba kreveta, a desnom se 
uhvati za čelo i protare oči. Časovi su prolazili, ali na 
njegovu izražaju nije se opažalo, da je osobito ganuće 
jenjalo. Njegov dah odavao je, da cijelim tijelom 
dršće, a uporno oslanjanje o zid i kvaku na prozoru, 
da se ćuti nesigurnim na svojim nogama. 

Štopski nadliječnik doktor Karmel Denegri bijaše 
čovjek srednjeg stasa, čvrst i uspravan, nešto dugo- 
ljasta lica, prosjede tamnosmeđe kose, svijetla brka i 
blistava pogleda. Na njegovu glatkom licu javljale su 
se male brazde sa strane kraj nosa, spuštajući se pre- 
ma okrajcima ustiju, i kraj očiju prema sljepočici. Ci- 
jela njegova vanjština odavala je čovjeka čvrste naravi, 
koji mora da je dosta burnih dana proživio, dosta 
često ogrijao se na toplini zraka sunca života, i tako 
se eto brojem svojih godina primakao upravo do polo- 
vice vijeka. 

Još koji dan pa će se navršiti pola vijeka, kako je 

Denegri ugledao svijetlo svijeta. Pol vijeka! Koliki je 
to niz godina, dana, sati, minuta i sekunda! Pa ipak 
u većine ljudi ne znači ni to dugo vrijeme ništa. Ko- 
liko ih ima, koji u svom cijelom vijeku nisu ništa oso- 
bito doživjeli, ništa iskusili. Mnoge je izmučio rad, 
natjerao im brojne kaplje znoja na čelo. Hladna bura 
propuhala ih je, ciča zima prožela. Ali ih nije ogrlila 
studen niti ogrijalo sunce života, onog raznolikog, sve- 
stranog, osjećajnog života, u kome je često sekunda 
vječnost, trenutačna misao debela knjiga povijesii, 
mala iskra harajući požar, jedan jedini dašak grozan 
vihor. Da, onog života, koji nam je bol i patnja, slast i 
ufanje naše. 

Denegri je cijelim tijelom drhtao. Neizmjerno uz- 
buđenje mora da je vladalo u duši tog čovjeka, koga 
sva njegova okolina pozna s njegove neobične hladno- 
krvnosti i mirnoće, a tek maglovita predaja znade, da 
je u mladim danima bio vatrene, sangvinične ćudi. 

Štopski nadliječnik Denegri .bio je čovjek finih 
osjećaja. Njegova naobrazba, plemenit način mišlje- 
nja, a bez sumnje i odlično liječničko zvanje, znatno 
je doprinašalo odgoji njegove duševnosti. Svaka nje- 
gova kretnja, svaka riječ odavala je veliko životno isku- 
stvo i sigurnost mišljenja. 

Obilježje svoga zvanja nije nikada nosio sa sobom 
u društvo. Dosta rijeiki su takovi ljudi. Većina ih 
zaklopi knjigu na zadnjem školskom ispitu, a da je 
nikada više u kasnijem životu ne otvara. I premda 
svijet, kultura napreduje, ne mare za lo takovi ljudi. 
Svakidanje sitnarije, kojima su u uredu zaposleni, raz- 
vlače u društvu nadugo i široko, kao da nema zanim- 
ljivije stvari na svijetu od kakova slučaja odmjere teci- 
varine drugog razreda ili gruntovnog prijenosa suvlas- 
ničkog dijela ili pregledbe blagajne ili mimohoda, ne- 
uspjele salve, prijavka, boje puceta na vojničkoj odori 
i sličnih beskrajno dosadnih i nevažnih stvari. Doktor 
Đenegri neprestano je radio, učio, upoznavao se sa 
napretkom liječničke znanosti, stekao glas priznata ki- 





rurga, no u društvu nije razgovarao o pincetama i pro- 
tezama, o ekstenzijama i amputacijama. Ostavljao je 
to onima, koji to ne razumiju, i pritajeno a zadovoljno 
bi se smiješio, kad bi čuo, kako se različni pomoćnici 
i pomoćnice nadmeću svojom liječničkom učenošću i 
vještinom, 

Kad je godine 1914. buknuo evropski rat, bude 
Denegri imenovan zapovjednikom u jednoj velikoj pri- 
čuvnoj bolnici sa tisuću šest stotina kreveta. Šesti rujna 
dođoše u tu bolnicu prvi ranjenici. Od toga dana De- 
negri neumorno radi od jutra do mraka, a često ne odi- 
lazi kući, već prenoćuje u bolnici. On vrši upravu ci- 
jele bolnice, a osim toga obavlja malne sve teške ope- 
racije. Svaki dan u osam sati ujutro obiđe on cijeli 
zavod. Kratko vrijeme ne dopušta mu, da se posvuda 
duže zadrži, no njegovu vještom oku ništa ne umakne. 

Zapovjednik bolnice doktor Denegri je prvih četr- 
naest dana upoznao sve prilike u zavodu. Upoznao je 
bolesnike, liječnike, dvoritelje i dobrovoljne  bolni- 
čarke. Bez ikojeg ispitivanja i posebnog promatranja 
znade on sve, što se u bolnici događa. Ne vara se 
u prosuđivanju onih, koji pred svojim očima vide samo 
svetu i uzvišenu svrhu ove institucije, ni onih, koji 
veći dio misli i vremena posvećuju i ostalim svr- 
hama, različitim spletkama, zasjedama i drugim na- 
ijecanjima. Ne vara se ni u onima, za koje je uvjeren, 
da ljubavi prema bližnjemu ne osjećaju ni truna, već 
izvađaju svoje posebne osnove i ovdje, neodoljivom 
revnošću, ustrajnošću i veseljem. 

Teško je i pomisliti, da bi i moglo drukčije biti. Ta 
skupilo se tude, bez obzira na više stotina bolesnika, 
tridesetak inteligentnih muškaraca, liječnika, časnika, 
akcesista, podčasnika i vojnika, dodijeljenih u pisarne; 
više od dvjesta dvoritelja, nekoliko kuharica i sluga 
u kuhinji i preko trideset gospođa i gospojica, dobro- 
voljnih bolničarka.Bilo bi pravo čudo, kad bi sve njih, 
koji su se tu što slučajno, što namjerice sastali, vodilo 
jedino uzvišeno geslo: Ljubav bližnjega! 

. Opažajući takve pojave češće nahrupiše zapovjed- 
niku bolnice različne misli. U tili čas stvorio bi sud. 
Motreći stupanj vrućine na uzglavnoj cedulji, opazio 
bi u suprotnom kutu sobe tanku mrežu paučine, u 
koju će se doskora uloviti koja mušica. Nemarni po- 
služitelji! I opet nisu držali sobe u potpunom redu. 

A gledajući uporno u strop i mjereći bilo kojega bo- 
lesnika, Denegri bi ustanovio, da je broj kucaja sa- 
svim drukčiji, nego što je nad glavom bolesnika bio 
upisan. Bože mili, ne mora se to. događati u žurbi i ra- 
stresenosti. Možda je bolesniku vrućina iznenada spala 
ili porasla. Denegrijev način mišljenja ipak nije do- 
puštao, da se ma i najmanje miješa u delikatne po- 
jave, dok je uređenje surovih neurednosti ostavljao 
svom zamjeniku, pukovnijskom liječniku doktoru Dra- 
gutinu Vasiću. 

. Dana 28. rujna podvečer dogodio se neki sukob 
između gospođe Koslerčan, dobrovoijne bolničarke, i 
pomoćnog liječnika doktora Finka, koji je prigo- 
vorio, da toplina ujutro nije bila dosta rano mjerena. 
Sjutradan, kad je zapovjednik bolnice Denegri u se- 
dam sati ujutro stupio u pisarnu, našao je već tu go- 
spođu Kosterčan. U prvi je mah znao, da se radi o nekoj 
neugodnosti, jer inače ne bi ona ni izdaleka tako rano 
došla u bolnicu. Žrtvovavši par časaka dragocjenog 
vremena saslušao je njenu pritužbu i kazao joj, neka 
samo pođe u svoju sobu, on će potražiti doktora Finka 
i s njim doći onamo, da se stvar izgladi. 

.. Gospođa Kosterčan, smiješeći se prisiljenim smi- 
ješkom, izađe, a zapovjednik bolnice pozvoni na zvonce 
na pisaćem stolu. čas iza toga uđe jedan sanitetski 
razvodnik. ' 

. — Idite po gospodina pukovnijskog liječnika. Mo- 
lim ga, da malo amo dođe. 

Razvodnik se okrene i ode. Doskora uđe doktor 

Vasić. 

— Izvolite, gospodine doktore? — reče sasvim neu- 
siljeno; skinuvši kapu i poklonivši se. Nije salutirao 

jer je znao, da zapovjednik bolnice, i ako zahtijeva 
obdržavanje vojničkih propisa u javnosti, u zatvorenu 
krugu ne pazi na te formalnosti. 

— Molim Vas, doktore, moram potražiti Finka i 
otići u drugi kat, da u sobi 118 izgladim neki sukob, 
što se sinoć desio, pa ću onda pogledati gore i ovdje. 
Budite ljubezni i skočite vi u barake. Moram što ranije 
započeti posao, jer će danas oko podne doći šezdesetak 
težih ranjenika. 

— Znadem, nego molim, jamačno nije tajna, o ka- 
kovu se sukobu radi? 

Denegri uzme kapu i uhvati ispod lijeve ruke Va- 
sića, izašavši s njim na dugi glavni hodnik prizemlja 
i zakrenuvši zatim u prvi kat. Lagano koračahu. Svaki 


.čas stao bi zapovjednik bolnice, i što dalje, to je više 


zaustavljao pukovnijskog liječnika, pripovijedajući mu 
o Kčnigovim problemima liječenja raka radioterapičkim 
načinom. Zakrenuvši u hodnik postrance i došavši do 
njegova kraja, gdje su pokrajne stube vodile u drugi 
kat, baci pogled lijevo na tablicu sobe broj 55 i opet se 
zaustavi. 

— Fink katkada ne pazi na riječi. Bolje reći, nje- 
gov je glas više puta odviše oštar. No kamo ćemo 
doći, ako toplina ne bude mjerena bar do osam, naj- 
kasnije do devet sati. Eto to vam je cijela pripovijest. 
Meni je neizmjerno neugodno, da se u stvar pačam. 
Uostalom, znadete? Vi ste za takve poslove kao stvoren. 
Molim Vas, uredite tu stvar u moje ime. Zar ne? — 
Denegri ljubezno pogleda Vasića, pruži mu ruku i pusti 
ga, da prođe gore u drugi kat, dovikujući mu: 

— Pogledajte odmah gore, a ja ću ovdje. 

 Rekavši to zakorači lijevo, otvori vrata sobe broj 
55 i uđe unutra, stavivši kapu na vješalicu kraj vratiju. 

— Josipe, idi dolje u operacionu dvoranu i reci, 
da molim, neka se sve priredi i počne. Ja ću doći, čim 
budem gotov, — reče dvoritelju, koji je odmah izašao. 

Kad se Josip za pet časaka vratio, našao je zapo- 

ia i ul sai : 
ena gdje sjedi na rubu kreveta i promatra ra- 
— Daj, donesi mi burmuticu iz džepa u kabanici 
Ja te ovdje čekam, Idi lagano, sasma lagano, — ro- 
muca Denegri nesigurnim glasom, Dvoritelju bilo je 
malo čudno, što se zapovjednik ovdje zadržava, no ka 
daljeg razmišljanja ode, vičan da sluša zapovijed. i 
. Josip je tačno poslušao Zapovijed svoga glavara i 
doista polagano se uputio, da potraži burmuticu koju 
je Denegri imao uza se. Ostavši tako sim u sobi uperi 
Denegri pogled u ranjenika. . 
. Eto živ leži pred njim, a jučer donesoše ga besvi- 
jesna u bolnicu. Odijelo bijaše mu sve zaprljano, a de- 
snu stranu lica i vrata pokrivale su osušene velike 
mrlje krvi, koja je izašla ispod uprljana povoja. Po 
odredbi pomoćnog liječnika odmah ga na nosiljci. od- 
Miha Društva za Spasavanje u malu so- 
..U onom dijelu hodnika bilo je više takvih soba, u 
kojima su bili smješteni najteži bolesnici, da budu u 
većem miru i donekle odijeljeni od ostalih bolesnika. 
. Odmah, pošto je ranjenik bio donesen u sobu, svu- 
koše ga, opraše i odjenuše čistim rubljem, U gornjem 
lijevom džepu haljinca nađoše neka Pisma te iskaznu 
cedulju, prema kojoj se moglo odrediti, da je ranjenik 
jednogodišnji dobrovoljac kadet-aspirant Adam Kri- 
sten, zavičajan u Ljubljani, roden 3. rujna 1893. Za pol 
sata već je nad njegovom glavom visjela uzglavna ce- 
dulja, a njegovo odijelo, što je odgovaralo časti, ozna- 
ćenoj na iskaznoj cedulji, bilo je zamotano svezano i 
Spremno, da se odnese u skladište, x ' 
Uzalud bijahu svi pokušaji, da se ranjenika pri- 
vede svijesti. On je mirno ležao, teško disao i tek 
na časove pogledavao. Isti dan podvečer bijaše ope- 
riran. Operaciju je izveo sam zapovjednik bolnice, iz- 
vadivši mu iz glave duboko se zabilo puščano tane 
Nakon operacije odnesoše ranjenika opet u njegovu 

sobu, gdje je ostao u besvjestici. Uza nj bijaše ne- 
prestano jedan poslužitelj. ' 

Ranjenik je vrlo nemirno proveo noć, Neprestano 
je uzdisao, micao se i trgao. Pomoćni liječnik doktor 
Čermak, koji je te noći imao službu, posjetio je ra- 
njenika u devet i dvanaest sati. Tako mu je zapovjed- 
nik bolnice naredio. Svaki put slegao je ramenima 1 
kimnuo, kao da sam sebi ne vjeruje, da je taj čovjek 
doista na životu. Prema jutru ranjenik se nešto pri- 
mirio, pogled mu ne bijaše toliko mutan i nije toliko 
uzdisao. Očito, da su boli nešto jenjale. U sedam i 
četvrt ujutro, kad ga je zapovjednik bolnice posjetio, 
bio je potpuno miran, no još uvijek nije bio sasvim 
u svijesti. : ' 

Doktor Denegri ostavši sam u sobi sjedne na okra- 
jak ranjenikova kreveta, desnu ruku položi na njegovo 
čelo, a lijevom uhvati njegovu desnu ruku i stade ga 
promatrati. Motrio ga je najprije nekih pet časaka, a 
kad se poslužitelj vratio i opet izašao po njegovu na- 
logu, nastavio je Denegri promatranje. Prigodom ope- 
racije nije dospio, da pobliže promolri mladog vojnika, 
'Tada se radilo o životu čovjeka, o njegovu možda naj- 
uspjelijem vještačkom djelu, a sada, na miru i u osami 
mogao je Denegri da se osvjedoči o uspjehu svog posla, 
u koji je nepokolebljivo vjerovao. . : 

Sada je eto promatrao mlada čovjeka, gdje pred 
njim živ i spasen leži. Pogledom vješta liječnika prou- 
čavao je svaku crtu njegova lica i bez sumnje osjećao 
neizmjerno zadovoljstvo, jer je cio mu izražaj odavao 
osobito ganuće. A kad je tek ranjenik otvorio plave oči 
i prozborio prve dvije riječi, doktor Denegri se trgne, 
naglo digne i zakoračivši dva koraka baci se na prazan 
krevet, što je u toj sobi stajao uz drugu stijenu. 

Prvi glas razuma začu se elo u grobnoj tišini male 
bolesničke sobe. Prva zraka svijetla duševnog života 

zasja u tom prostoru, gdje je već crna smrt htjela da 
raskrili svoja tamna krila. . same 

Iza nekoliko časaka digne se štopski nadliječnik. 

Sjelo I < oščate ruke ispružio je na pokrivalu uz 

Sorni ] 

Prošlo je otada adi ' 
. o. fToslo je 1 osam dana. Ranjenik Ada ži 
Je Još uvijek u sobi broj 55. Nad Bloom, modna: 

od silnog tjelesnog. 





sjela je dugačka uzglavna cedulja. Na njoj bilo je 
upisano njegovo ime krupnim, a četno tijelo manjim. 
slovima, iza toga datumi pa brojevi, koji su označivali 
visinu topline i broj kucaja bila u minuti, Inače nije: 
bilo u sobi nikakve promjene. 

Adam ostao je Adam. Svi, koji su oko njega bili 
zaposleni, zvali su ga samo tako. Zvao ga je tako za- 
povjednik bolnice, zatim pukovnijski liječnik doktor 
Vasić; odjelni liječnik u razizemlju bolnice; oba po- 
moćna liječnika, doktor Fink i doktor Čermak, koji su 
uz još druga dva pomoćna liječnika i šestorice medi- 
cinara obdržavali noćne službe i tako s njim češće u 
doticaj dolazili. Pomoćni liječnik doktor čermak bio je 
ujedno odjelni liječnik prvog, a doktor Fink drugog 
sprata glavne zgrade. | 

Iza glavne zgrade nalazilo se šest velikih baraka, u 
svakoj po sto dvadeset kreveta. U tom prostoru bijaše: 
smješten četvrti, peti i šesti odio bolnice, s jednim. 
nadliječnikom i dva pomoćna liječnika. 

Svi ti liječnici i sve osoblje u zavodu poznavaše: 
Adama samo pod imenom Adam. Prešlo je tako u obi- 


čaj, da se pod Adamom razumijevalo ranjenika u sobi 
broj 59. 

Za tih osam dana, što se Adam nalazio u bolnici, 
postao je on popularan. Da nije operacija tako sretno: 
uspjela, možda ne bi bilo nastalo za nj nikakvo zani- 
manje. Ta već je mjesec dana, otkako bolnica radi, Za 
mjesec dana  jenja zanimanje i za najzanimljivije 
stvari. Kako je to pred mjesec dana sve drukčije bilo! 
Kad se pročulo, da dolazi prvi vlak s ranjenicima, sku- 
pilo se na kolodvoru more naroda. I makar je vlak 
imao zakašnjenje više od dva sata, narod je strpljivo: 
čekao. Redarstvo je imalo pune ruke posla, da potiskuje 
radoznalo općinstvo. Stražari posve su bili izgubili pri- 
sutnost duha. Tek što je kordon bio izravnan, nastala 
je opet gužva. Na bezbroj mjesta turali se naprijed po- 
jedinci, da budu propušteni preko kordona. A zašto? 
Jer su na lijevom rukavu imali znak crvenog križa. 

Prvih dana svatko se ćutio pozvanim, da nabavi 


taj znak. Prevelika revnost, osobito mnogobrojnih ne- 
zvanih, samo je smetala mirnome radu, pogotovo na 
Peronu, gdje se plelo pedesetak osoba, poslužujući stigle 
ranjenike i obavljajući Pri tom posao, što bi ga i de- 
set vještih ruku glatko izvršivalo, ' 

Bilo je tako i u bolnicama. Prvih dana svatko 
btio unutra. Bezbrojne stvari, kol 
zlične jestvine stizale su 
bili to samo darovi. 


je 
ači, kafa, rublje, ra- 
na ulaz bolnice. Pa ipak nisu 
U više navrala pokazalo se, da je 
koja zdjelica kafe ili škatulja cigareta imala poslužiti 
Poput ulaznine u bolnicu, da se vidi, kako je unutra. 
Pravi darovatelji slali su darove, da pomognu za- 
služnim patnicima. Radoznali osjećali su se uvrije- 
đenima, ako ih nisu mogli sami razdijeliti. 
Kako u svem, tako je i ovdje balast brzo otpao, Što 
je više prolazilo vrijeme, to se većma vrtlog taložio. U 
tom je vrtlogu najbolji dio na dnu ostao, a ono s po- 
vršine otplivalo je, čim je jenjalo zanimanje, koje za 
sobom povlači svaka novotarija. 
Kad je Adam stigao u bolnicu, 
posve uveden. U mjesec dana moglo 
lju i marljivost od ništa dosta učiniti. 
Viti u gibanje toliki stroj. Tu je treba 
stvoriti. Kroz decenije nije se u ovim 
rat. Balkanski rat donio je doduše 
Polju saniletske opskrbe, no to su 
iskustva. Sada je trebalo, da se sanit 
vede u praksi, a za to se hoće volje i 
Štopski nadliječnik Denegri imao 
u punoj mjeri. On se znao okružiti valjanim osobljem. 
Znao je naći vrsnog nadzornog časnika, koji je tak- 
tičkim postupkom držao zapt među zdravstvenicima, a 
rad bolnice nije ničim smetao. Major Leskovac štedio 
je papirom, dobro je razlikovao liječničke poslove od 
vojničkih, i ramenom uz rame radio je uz zapovjed- 
nika bolnice i znao izabrati takove ljude, koji su sa- 
vjesno i temeljito obavljali svoj posao. Njemu je pred 


bijaše posao već 
se uz dobru vo- 
Nije to šala, sta- 
lo sve iz početka 
zemljama vodio 
nova iskustva na 
bila više teoretska 
etska opskrba pro- 
sposobnosti, 

je jedno i drugo 

Na desnom kraju od ulaza bijahu dvije sobe pri- 


jamne pisarne, ljekarna, predsoba i glavna soba ope- 


zacione dvorane i laboratorij. Ostale sobe na desnoj 
strani prizemlja sačinjavahu časnički, a na lijevom 
krilu momčadski odio. Sve to zajedno činilo je prvi 
odio bolnice, kojemu je bio odjelnim liječnikom doktor 
Vasić. 

U prvom katu nalazila se uz bolničke sobe drugog 
odjela samo soba nadzornog liječnika. Nadzorni pod- 
časnik držao je službu u sanitetskoj pisarni. U drugom 
katu bijaše treći odio bolnice, a straga u barakama 
četvrti, peti. i šesti odio. Šestome odjelu pripadala je 
baraka za izolaciju i baraka za padavičave i onakve 
bolesnike, kod kojih se naslućivalo duševno poreme- 
ćenje. U podzemlju bijahu prostrane sobe za sanitei- 
sku momčad i kuhinju. , 

Prošlo je opet tjedan dana kao u kakvoj velikoj tvor- 
nici, pa opet jedan tjedan. Prošla su tako i dva mje- 
seca, otkako bolnica radi. Strojevi bolnice vrtjeli su se 


x 


“ bez odmora, čas brže, čas laganije, no uvijek prema 


odredbi. Dođoše li novi ranjenici ili kad je bila odre- 
đena evakuacija, sve se žurnije i poslenije latilo posla, 
a kad je taj veliki stroj opet došao u redovito gibanje, . 
svi su zaposleni malo odahnuli. Sve je dakle ostalo u 
dojakošnjem toku. 1 ranjenik na sobi broj 55 ostao je 
ondje. Uzalud je molio, da ga premjeste u sobu, gdje 
će imati društva. Sam zapovjednik bolnice naložio je, 
da ga bez njegova znanja ne smiju u drugu sobu pre- 
mjestiti. 
. — Adame, kako je? — upita ga zapovjednik, kad 

je petnaesti studenog ujutro došao u njegovu sobu. 

— Hvala, gospodine štopski nadliječniče, dobro. 
Sve više uviđam, kakvo se čudo sa mnom dogodilo. To 
jest, nije to bilo čudo, već vaša neprocjenjiva vještina, 
— odvrati ranjenik, 

_ Ti si inače zdrave i čvrste naravi, pa nije čudo. 
Je li, reci mi, nije li ti drago, da živiš? Ja sam uvijek 
shvaćao, da je život sam sobom dragocjena imovina čo- 

žestoka vatra. Ja sam znao, da moramo izdržati, dok 
ne stigne pojačanje. U našem položaju nismo mogli 
ostati. Dovukao sam se do toga kadeta, da se posavje- 
tujem s njim, što bismo uradili. Pedeset koračaja pred 
nama bijaše potok, a na drugoj strani mali dugi za- 
ravanak uz drvored vrba. Oba mahom odlučismo, da se 
prijeđe potok. Puzajući dovukosmo se do potoka. Mi 
oba bijasmo jedan tik drugoga. U času, kad je moj 
drug stupio preko potoka i meni pružio ruku, da mi 
pomogne prijeći, opali nad nama šrapnel i na više 
mjesta njega zgodi. On se irgne i padne nauznak, a ja 
se strovalim u vodu. Kad sam se izvukao na drugu 
stranu, bio sam mokar kao miš. U zaklonu iza jedne 
debele vrbe skinuo sam svoje odijelo i obukao hlače i 
haljinac, što sam ih skinuo sa svog druga, ostavivši 
njemu moju robu. Oba bijasmo zadovoljni. Ja sam se 
iada odvukao do obronka. Mjesto bijaše izvrsno, no 
samo za kratko vrijeme. Oko jedan sat iza podneva 
saspe neprijatelj na nas vatru s desne strane. Otkuda, 
mi sami nismo znali. Za pol sata nije od naša dva voda 
ostao niti jedan vod. Malo kasnije zamijetili smo, da 
povrh nas zuje taneta. Na obronku, trista koračaja iza 
nas, pojaviše se maša pojačanja. Kako sam se u svom 
položaju namještao, zamijetih, da me u prsnom džepu 
nešto smeta. Bijaše to debela lisnica mog druga. Sje- 
tih se tada, da sam u svojem haljincu ostavio svoju li- 
snicu i novce pa odlučih, da se lagano privučem do 
mjesta, gdje sam se presvukao, No tek što se pomakolh, 
oćutih kao da me zapeklo nešto na sljepočici. U kasnu 
večer, kad sam se k svijesti vratio, ležao sam u jednoj 
daščari u sanitetskom zavodu pješačke divizije čekajući 
zoru, da me dalje prevezu. Rana mi zadavaše užasnih 
boli. Tri dana bio sam još u svijesti, a kasnije... vi 
znadete najbolje, kako je bilo, — odahne Adam. 

— Ti ćeš mi još pripovijedati o svojim doživlja- 
jima u polju. Zar ne? Kad bude vremena, Sad idem do 
našeg poručnika Sokolovića, da i njemu predam stiglo: 
odlikovanje. 


2 Erna Kristen. —ir—- 








— Gospodine zapovjedniče! 

— Dobro je, — zakrči mu riječ Denegri — već 
znam, što hoćeš. Poslije podne ići ćeš u sobu broj 49. 
To je najljepša soba na prvom katu. 

Otišavši iz sobe broj 55 siđe zapovjednik bolnice 
u prizemlje i zakrene u sobu broj 10. 

— Dragi poručniče, ja ti od srca čestitam. Evo li 
— reče Denegri predavajući mu otvorenu malu ška- 
tuljicu — zlatni krst za zasluge, što je danas stigao za 
tebe na zapovjedništvo bolnice. 

— Zlatni nišan, — primijeti Omerbeg Sokolović. — 
Hvala vam, gospodine zapovjedniče, što ste se do mene 
potrudili. 

— Ja ti još jednom čestitam, pa te molim, reci mi, 
čim si se tako istakao, . 

— Ništa, gospodine, — odvrati ponositi poručnik 
bosansko-hercegovačke pukovnije. 

— Zlatni krst ne daje se za ništa, Valjda je ipak 
nešto bilo? 

— Pa opet ništa, velim. Štogod je bilo najviših 
ljudi na svijetu, svi su bili zadahnuti ljubavlju za svoj 
vatan, svoju domovinu, te su tu ljubav sa sobom i na 
oni svijet ponijeli. Tako kaže naš pjesnik. A ja mu 
vjerovah i uzeh primjer u tim visokim ljudima. 

— Tako govori sin Bosne ponosne! Takovi su svi 
oni, — okrenu se zapovjednik prema drugim časni- 
cima, koji su do njega stajali. Mi imademo na 
svom jugu nepredobivu stražu u tom kršnom narodu. 
Mi svi već smo se potpuno uvjerili, koliko je važan po- 
litički odgoj naroda i vjera, osobito Islam. Gledajte 
statistiku zarobljenika: najmanje ćete naći muslimana. 
Oni se ne predaju. 

— Ine! Mi do zadnjega izgibamo. Ovo je za nas 
džihadi mukkades, sveti rat. Sav se Islam bori protiv 
zajedničkog neprijatelja i mi svi, jednokrvna braća 
Hrvati, vojujemo zajedno pod žezlom jednoga vladara. 

Dok je doktor Denegri već davno u operacionoj 
dvorani radio, tumačio je poručnik Sokolović sakup- 

ljenim časnicima historiju Bosne sve od krunisanja 
kralja Tomislava na Duvanjskom polju do okupacije 
i aneksije. . " 

— Kakve li prošlosti! — popratiše slušatelji raz- 
ličnih narodnosti zanimljivo razlaganje. 

— Kaži mi, koja je tvoja novačka godina i kad 
si promaknut na kadeta. Tvoj doknadni bataljun traži 
ovo izvješće, — reče Denegri, kad je poslije podne za- 
virio u sobu broj 49. aa u 

— Ja sam se javio prije redovite stavnje i služim 
od lani 1. listopada aktivno kad jednogodišnji dobro- 
voljac. Kad sam otišao u polje, postao sam kadetskim 
aspirantom, a na kadeta promaknut sam po zapovjed - 
niku pukovnije na šesti rujna, — odvrati Adam, 

Denegri bilježio je te podatke i dovršivši reče: 

— Tako, dobro je. A kako ti se ovdje sviđa? Sad 
nisi sam. Kako vidiš, ovdje su sami dobrovoljci i ka- 
deti. No budi oprezan, ne umaraj se odviše razgovo- 


rom. Zar ne, gospojice, — okrene se Denegri prema 
dobrovoljnoj bolničarki — vi ćete pripaziti, da naš 
Adam odviše ne govori. 

— Naravno, — osmjehne se ona — samo što to ne 


će dugo trajati, jer sam se izmijenila za sobu sa go- 
spođom Opalinski, da mogu tako biti kraj svoje pri- 
jateljice Etelke. 

— Gospodične Fragner? raza ; 

— Da. Sigurno se ne ćete tome protiviti, — reče 
gospodična Melanija Keleti, visoka, lijepa i ne sasvim 
mlada djevojka. 2. > 

— Ja se ne bih, što se mene tiče, protivio toj iz- 
ijeni, no držim, kad se jednom već zauzelo načelno 
stanovište, da se što slično ne bi smjelo više događati, 
— zlovoljno uzvrati Denegri. ; 

Premještanje dobrovoljnih bolničarka po sobama 
zadavalo je upravi bolnice dosta brige. To se ipak nije 
moglo spriječiti. Denegri je dobro znao, da svako saop- 
ćenje gotova čina znači s druge strane povlačenje kon- 

sekvencija, ako se to ne prihvati. Jedina pomoć u tim 
stvarima bila je, da se unaprijed osujete pojedine na - 
mjere. ' 

Za taj posao bijaše kao stvoren doktor Čermak. On 
se svuda vrzao, svakomu je bio uslužan, osobito ri- 
ječima, sve je nanjušio i u sve bio upućen. On bijaše 
sredina između doktora Vasića, koji je svojom mir- 
noćom i blagošću sve protivštine izglađivao, i doktora 
Finka, koji je zametnuo svađu, gdje je samo trebalo. 
Čermak je mutio na sve strane, on je bio za jedno i 
drugo, pa ga je zato svatko tražio, pouzdajući se, da 
će u njem naći najbolji oslon, 

Za izmjenu između gospođe Opalinski i gospodične 


Keleti nije Čermak znao ili nije htio znati. Njemu sa- 


momu nije bilo po volji, što je gospođa ostavila sobe 
76, 77 i 78, gdje bijahu smješteni sami bakice, i došla 
u sobu 49, gdje je ležalo devet dobrovoljaca i kadeta. 
No on joj se nije usudio ništa kazati, da joj se ne za- 
mjeri. Doktor Čermak nije uz gospođu Opalinski bio 
ravnodušan. 

Njezine oči iskrile su poput žive vatre. Hod joj bi- 
jaše lagan i.okretan, svi zglobovi gipki kao od elastike. 
Gospoda Opalinski bijaše lijepa žena, obla lica, bujne 
tamne kose, srednjeg rasta i ružičastih malih ustiju, 
iz kojih su se uvijek pomaljali krasni bijeli zubi, jer je 
gotovo bez prestanka smiješak rastvarao njezine usne. 

U bolnici bijaše zaposleno više od trideset dobro- 
voljnih bolničarka. Gospođa Opalinski slovila je među 
svima kao najljepša, a sasvim je shvatljivo, da su 
se tu našle većinom lijepe žene. Dobrovoljnom nje- 
gom bolesnika bave se ponajviše žene, koje živu u ta- 
kvim prilikama, da ne moraju bili kod kuće. U ta- 
kvim kućama obično je i blagostanje. A gdje je blago- 
stanje u kući, tamo uz ostali luksus dobro pristaje samo 
lijepa žena. 

Gospođa Olga Opalinski mogla je svoje slobodne 
časove lako posvetiti njezi ranjenika. Njezin je suprug 
kao pričuvni časnik otišao na sjeverno ratište. Djece 

nije imala, a kućne poslove razumjele su sasvim dobro 
njezina kuharica i sobarica. . 

Doktor Čermak odmah je osjetio, što znači pro- 
mjena sobe. U sobama 76, 77 i 78 bijahu sami obični 
vojnici, s kojima se nije dalo mnogo razgovarati, pa 
je tako mogao on mnogi čas ugrabiti, da i nešto duže 
razgovara s gospođom Opalinski. Sada je preostalo za 
nj mnogo manje vremena. Osjećao se malo potisnutim, 
i to ga je dražilo, 

— Adame, gospodična Keleti isporučila mi je Za- 
povjednikov nalog, neka na vas pazim, da odviše ne 
govorite. Govor vas umara, a vama je još potrebit 
mir, — upozori ga gospođa Opalinski, kad je on sju- 
tradan svom susjedu kadetu Zelenki pričao o prijelazu 
naših četa preko Drine. ' 

— Zar gospodična nije zaboravila? — upita Adam. 

— Kako vidite, ne. 

— To je vrlo ljubezno. 

_ Zar ne? Kako se može i što drugo očekivati. Tako 
lijepa gospojica pa da ne bude dobra! Zar ne, ona je 
lijepa? 

— Jest. 

— Nije vam žao, što je ostavila sobu? . 

— Jest, ali se tješimo, što je našla tako pristalu 
zamjenu. ; : ; 

— Ne govorite u ime svih, jer ne znadete, što oni 
misle. ' 

— Adam ima pravo, — reče Zelenka. : 

— Pravo! — oglasi se iz suprotnog ugla jedno- 
godišnji dobrovoljac Jasien, po narodnosti Ukrajinac. 

— Vidite, milostiva, svi su uza me pristali, — od- 
vrati Adam, 

— Ovaj u kutu ne razumije, o čemu govorimo. Ze- 
lenka uvijek pravi šale, a vi ste rekli, samo da nešto 
kažete. Poznam ja vas, mlade sinove Marta, — na- 
smjehnu se gospođa Opalinski. 

— Pa kad hoćete, molim. Neka bude na Vašu. 

— Žalite dakle, što je gospodična Melanija otišla. 

— Žalim. 

— Ona je kratkovidna, pa ne vidi sve, što se radi. 

— Kraikovidnost je divno svojstvo u žena. Takove 
ne mogu koketirati ili barem ne lako. 

Gospođa Opalinski leene se čuvši taj odgovor. Ona 
nije bila vična, da je muškarci omalovažuju, a Adam 
je svim svojim ponašanjem pokazivao, da za nj pro- 
mjena bolničarke ne bijaše od važnosti. ' 

— To sam prvi put danas čula, — uzvrati bahato 
gospođa. 

— Gotovo ne vjerujem. Zar vam još nitko nije 
hvalio kratkovidnost. Gospodična je upravo idealno 
kratkovidna. Ona ima lijepe oči. Pa molim vas, kad 
ona čovjeka pogleda, koliko je tu snage u pogledu. 
Imade mnogo žena, koje znadu živo gledati, a da i 
nisu kratkovidne. No ja one prve više cijenim od ovih. 
Lijepo gledaju jedne i druge, ne radi onog, koga gle- 
daju, već radi sebe. Razlika je među njima ta, što 
je kod prvih pogrješka u očnom živcu, a kod posljed- 
njih u njihovoj naravi. 

Uza svu svoju spretnost nije gospođa Opalinski 
odmah našla pristali odgovor. Nehaj Adama i bockave 
njegove riječi bole su je. No šta bi nastalo, da mu do- 
baci kakovu grubu riječ. Prvo razdor s njim, a drugo 
ostale posljedice. Iza Adama stajao je zapovjednik 
bolnice. Adam bijaše njegov mezimac. S njim se za- 
vaditi znači boj biti sa samim zapovjednikom. A jed- 
nostavno ostaviti sobu? Nikako. Što \bi rekle ostale 
bolničarke? Što bi rekla gospodična Keleti,  Ftelka 
Fragner, pa Mici Kraus, kako li se već zove ona mačka 
iz Graca, koja toliko o Čermaku pripovijeda? Što bi 
rekla Kosterčanka i Nasta Gamenik, pa plemenita Kle- 
ment? Ah, a Kormanek! Ona bi zacijelo prva saznala 
sve u tančine... Olga Opalinski časom si je predsta- 
vila, kako već gospođa Kormanek trči u prizemlje, da 
saopći tu novost barunici Prossnitz, koja je svuda opa- 

žala ćudoredne pogrješke, tražila dlaku u svakom ja- 
jetu, pa i n istom liljanu nalazila trunke nečistoće. Sve 
dakle prije nego ostaviti sobu. 
— Pravo! oglasi se opet Jasien i žestoko kihne. 
Prasak smijeha, koji je nastao u sobi, ispunio je 

— Onda znajte sada, te iskazujte respekt, koji pu- 
kovniku pripada, — osmjehne se ona, okrenuvši glavu 
prema vratima. ; 
“Klan je doktor Čermak, pozdravivši gospođu i po- 
šavši ravno prema ormaru, koji je stajao uz suprotnu 
stijenu do Jasienova kreveta. . 

— Ne mogu da nađem termometar, Možda | sam 
ga ovdje ostavio, — reče plaho liječnik gledajući go- 
mE Tu nije, — odvrati ona hladno i okrene se prema 
Adamu, koji se udilj neprijazno držao. ' ' 

— Vi ste bili izvrstan vojnik u ratu, pa čete si- 
gurno i u miru takav biti. Ili mislite možda, da jei 
tu rat? — srdačno se nasmije gospođa Opalinski, a za 
njom i ostali neki bolesnici. : , 

Nisu oni svi bili društveni ljudi. Dvojica | njih, 
Ivasintiu i Margitai, bijahu kao zaliveni. Da ili ne, 
bila je sva njihova retorska vještina. Trojica, Polić, 
Winkler i Bitterman, radije su slušali nego govorili. 
Ostali bijahu društveni ljudi. Glavnu riječ u sobi vo- 
dio je Adam, jer je od svih bio najinteligentniji 1 naj- 
duhovitiji. Kadet Zelenka i dobrovoljac Bestanko nisu 
daleko zaostajali, i to zajedno, ali svaki za sebe jest. 
Zelenka bijaše duhovit, a Bestanko inteligentan mla- 
dić. Uz tu trojicu društvenih ljudi išao je L Ukrajinac 
Jasien, koji je neprestano sudjelovao u njihovu raz- 

o makar oni nisu razumjeli njega, kao ni on 
njih. ' 

A Srdačan smijeh, što se sobom razlijegao, provu- 
kao se kroz vrata napolje, proganjajući doktora Čer- 
maka, koji je zlovoljno koračao diljem dugog hodnika. 


" — On se na nju ne obazire, — mislio je sam sobom 
ermak — a ona mu se nameće. Ja za njom trčim, 


a ona me omalovažuje. Našao se jedan bolji, mnogo 
mnogo bolji, jer je noviji i jer se ne zanima za nju. 
čudnovata je stvar kod mnogih žena. Dok za njom tr- 
čiš, dok joj udvaraš, pred njom ničice padaš, nitko 
sli ništa, jedan od onih mnogih, koji kleče do njezi- 
na podnožja... Ali dok se ne obazireš, dok ti je sasvim 


ravnodušna, dotle vrijediš, jer si jedan prkošljiv stvor, 


jedno neobuzdano konjče... Ali brzo će te ona zauz- 
dati, konjiću moj, a onda će opet biti dobar Čermak 
s otmjenim rukama, obrivena brka, Čermak gospodin 
Čermak kavalir, Čermak ovaj, Čermak onaj... onaj 
oholi Čermak, koji ne će ni da pogleda na nju, dok 
ašikuje .s onom gradačkom mačkom. Samo par dana 
strpljenja, gospodine moj, pa će to sve drukčije  iz- 
gledati. Poznam ja te paunice, Sve su one jednake. Je- 
dina je razlika među njima, što jednu pozna bolje 
ovaj, drugu onaj čovjek. 


HI. 
= Ja se tim studijem nisam nikada pobliže ba- 
vio, — reče Adam, razgovarajući jednoga dana kon- 


cem mjeseca studenoga sa Bestankom. 
.  — To ne smeta. U glavnom shvaćaš, što hoću da 
izvedem. Nisu to moje vlastite misli, već posljedak 
jezgra tako zvane pozitivne filozofije, koja ne pozna 
nego iskustvo. Za nju tako reći ne postoje metafizičke 
istine, čisti zaključci uma, — razlagao je Bestanko. 
si Meni se naprotiv posve mogućim čini protivan 
nazor. Zašto ne bi mogli postojati zaključci uma? 
— Jer je i njima ishodište iskustvo. 

— A pojavima, što se u prirodi događaju, umne 
osnove. 

— Samo kod ljudi, ali ne mrtve prirode. 

— Za naše prosuđivanje polazna je tačka samo naš 
um. A iko ti kaže, da je priroda mrtva? Zar u njoj ne- 
ma više duha, nego u devet desetina živućih ljudi? Zar 
je jedino skladište duha ljudski mozak? 

— Ti si, Bestanko, — upane Winkler — vrlo mudra 
glava, Daj mi savjet, kako bih ja došao do izlaznice. 
Štopski nadliječnik nije danas nikomu dao izlaza. 

— Nisam li pravo slutio, — primijeti Zelenka — 
da će se to dogoditi. Vi ćete konačno svima škoditi. 

— Ti spadaš među časnike. 

— Kadet je čardak između neba i zemlje, kako 
već treba. Zapovjednik, kad mu dodija, ne pozna šale, 

Zelenka je sasvim dobro primijetio. Zapovjednik 
bolnice bijaše do skrajnosti susretljiv prema bolesni- 
cima, no ako se koji ogriješio o red i pravila, svi su 
osjetili njegovo nezadovoljstvo. Time je ujedno dizao 
drugarski duh. često puta desilo se, da pojedinac, ako 
i jest nešto sagriješio, nije bio sam kriv. Iza njega sta- 
jali su oni, koji nisu bili podvrženi karnosnoj vlasti 
zapovjednika. Da je samo takav pojedinac bio na odgo- 
vornost pozvan, moglo bi se desiti, da kazna ostane 
bez pravog učinka. Ali kad su svi osjetili kaznu, is- 
traživala je bar polovica njih razloge, a mnogi su do- 
šli i do spoznaje pravog uzroka. Poveo bi se tada op- 
ćeni razgovor i sa više strana dospjela bi kritika do 

ušiju onoga, koji je dosada stajao sakriven u pozadini. 

Jučer je dobilo petnaest bolesnika izlaz do šest 
sati. U jutarnjem prijavku izvijestio je nadzorni pod- 
časnik, da nije nitko izostao duže, nego mu je bilo do- 
pušteno. Štopski nadliječnik slučajno je vidio jednog 
desetnika, gdje u sedam sati križa ulicom prilično ne- 
sigurnim hodom, a u četvrt na osam jednog dobrovolj- 
ca, gdje u neku vežu dovikuje: Ljubim ruke! Oni nje- 
ga nisu vidjeli. Oba bijahu natrušeni, jedan  alko- 
holom, drugi ushićenjem, što mu je gospodična Frag- 

ner dopustila, da je kući otprati. U buduće nije se više 
nadzorni podčasnik usudio predati neistinito izvješće. 
U deset sati ujutro došla je u sobu gospođa Opa- 
linski, sva usopljena od velike žurbe. 
— Pokorno javljam, da sam ja sam već u osam 
sati izmjerio svima toplinu, — reče Zelenka. 


— To ste se vrlo dobro dosjetili, — odvrali ona 


ljubeznim smiješkom, — Je li kod svih uredu? 

— Sve u redu, samo Margitai imade 38 stupnjeva. 

— A kako je vama? Sigurno 34, — upita gospođa 
Adama. 

On je još uvijek bio prema njoj ravnodušan. Čča- 
som činilo joj se doduše, da se njegov pogled na njoj 
zadržava, ali sva njegova ravnodušnost nehotice je iza- 
zivala pomisao: — Ah, ta to je samo slučajno. On od 
dosade amo tamo gleda. Gospoda Opalinski bijaše kao 
na iglama. Njezine šale nisu uspijevale. Ono prokušano 
sredstvo, pobuditi zanimanje u jednog  priklonošću' 
prema drugomu, izdalo je. Oba bijahu hladna, Adam i 
Čermak. Ta igra trajala je već dosta dugo. 

— Možda bi bilo zgodno, da svoju osnovu malo 
promijenim, — pomislio je najednom doktor Čermak. 
Gospođa Opalinski prozrela je njegove misli. On bi- 

jaše praktičan čovjek i postojan u nestalnosti. Ako bi 
se danas odlučio, da će do skrajnosti slijediti koje na- 
čelo, što ga je smatrao opravdanim, već sjutra je osta- 
vio svoju nepokolebljivu odluku, ako bi samo i naslu- 
tio, da bi uz protivna načela i protivne osnove mo- 
gao štogod ušićariti, Čermak je uvijek polazio sa časo- 
vitog stanovišta. On nije poricao, da je odlučio, da će se 
stanovitog načela držati trajno ili bar kroz određeno 
vrijeme, ali je zato promjenu svoje odluke odmah znao 
opravdati dosjetkom: — U onom času bila je moja od- 
luka ispravna, u ovom času nije, — Čermak je dakle 
prema svom praktičnom shvaćanju odlučio, da svoju 
ukočenost prema gospođi  Opalinski malo razriješi, 
dok je ona njegovo susretljivo ponašanje radosno pri- 
hvatila, uvjerena, da će to na odnošaj između nje i 


= dd 





Adama bitno utjecati. Dosad bijaše Adam ravnodušan, 
jer nije ćutio suparnika. No sada se unaša u sleru hier 
gove želje i mašte suparnik, kojega on ne smije ko 
lovažiti, ako i najmanje osjećanja za nju imade. KO 
njih troje stala je tinjati žerava, Sitan plamen, što je 
tu i tamo promajom potpiren iz nje liznuo, udario je u 
či jedniku bolnice. : 
x U shi broj 49 nastale su neke promjene. Kadet 
Zelenka, dobrovoljci Winkler, Bitterman i Polić odoše. 
Bestanko bude premješten u četvrti odio, a u sobu 
pridođoše tri nova dobrovoljca, dva Tirolca, Loidl i de 
der, i jedan Ukrajinac. Teško ranjeni Plostenec našao 
je.tu svog zemljaka Jasiena, koji je njegovo oi a 
ublaživao praznovjernim pričama, niklim na obronci- 
ma Karpata i u dolini hladnog Dnjestra. | e 
Uoči Nikolinjeg dana zapraminjao prvi snijeg. 
Koliko veselia donose sobom prve pahuljice! Raduju im 
.se djeca, a raduju im se i odrasli ljudi. I naši ranje- 
nici u sobi broj 49 osobito se poradovaše prvom .. 
jegu. Tirolci dozivahu u pamet vječnim ledom LE e 
alpinske vrhunce svoje planinske domovine, i sE 
misli Ukrajinaca putovale preko . prostranih poljana 
Bukovine i Galicije, pokritih velikim bijelim sagom. 
Margitai u duhu je gledao nepreglednu bijelu ravnicu 
Alftolda, a Ivasintiu slušao stenjanje omorika pod te- 
škim jarmom snijega, što je zatrpao okolinu vilinskog 
je ete An. pa 
m». upr'o je oči ravno preda se. 1 on je već vi- 
dio visoke gore i sniježne poljane. Divio se ponosnim 
vrhuncima Grossglocknera, Triglava, Tatre i Šumave. 
Ugodno se sjećao svojih izleta i putovanja u Pets 
krajevima, što ih je cijenio prema njihovoj ljepoti. 
Ali drugih osjećaja nije imao. Rođen od roditelja raz- 
ličnih narodnosti, u mjestu, gdje su se oni samo slučaj- 
no desili, i odgojen u različnim školama i vazličniGi 
mjestima, nije u sebi razvio ni jedno početno Kaki ia 
koje čovjeka veže s njegovom domovinom. Ta razlika 


između njega i njegovih ratnih drugova, koji su ta 

koa. eni sobom nosili, isticala se oče- 
svakom času, koji je izaziv 
: ivao spo - 
a ,» koji j pomen na do 
M je gledao ravno preda se, gdje su se uz pro- 
. . mg svaki s jedne strane kreveta, sastali dok- 
iso _ i gospođa Opalinski, povijajući ranjenika 
s: koji nije razumio njihov tihi razgovor. 
* = raje odviše često prematali, — oglasi se 
:povje nik bolnice, koji je tiho ušao u sobu i pro- 
Ea pa zamata i opet odmata po- 
a desnoj ruci Plostenčevoj, š jući neš 
n , ša = 
.. J ptajući nešlo go 
ma _ o sam malo podigao povoj,  — odvrati 
ermak okrenuvši se hitro prema zapovjedniku 


mii ša sa. 
Ms? adera mogli bismo predložiti na natpregledbu. 


-— . sam već na to mislio. 
— Pobilježite sve, za koj islit i li 
Ma : je mislite, da bi trebali 
ići na nat Č jednik i j 
S. pregledbu, reče zapovjednik i ode u dalju 
Sniježne pahulji i Š i 
i Jice tiho se spuštahu. Slika ulice 
posve je odgovarala raspoloženju u sobi broj 49. Ša- 
Pat osoba, što su se tu nalazile, sličio je šuštanju su- 
108 lišća i granja, na koje sijedahu dugim putem sa vi- 
. kih oblaka umorni glasnici zime. Za nekoliko časaka 
e : i doktor Čermak. Gospođa Opalinski, ne hoteći bu- 
P i mir u sobi, uzme u ruke knjigu. Iza svakog drugog 
agi retka pogledavala bi prema Adamovu krevetu. 
n je neprestano gledao kroz prozor. Pročitavši rastre- : 
. na stranice ustane ona i tiho izađe iz sobe. Na 
hodniku sastane se opet s odjelnim liječni 
torom Čermakom. ; ' aca 
— Što tako zlovoljno gledate, milostiva? i 
. 2 iva? — E 
je on prolazeći pored nje. E ši 
— U sobi je tako dosadno izaš 
u j , pa sam izašla, da sko- 
čim na časak do gospodične Keleti, — odvrati ona za- 
ustavivši se na prvoj stubi, što vodi u drugi kal. 
— Mlada gospoda šute, zar ne? 

— Da. Sve je tako mirno, a ja ne volim tišinu. 

— Mlada gospoda dakle šute. Misle, tko dolazi u 
doticaj sa ženama, treba da umije nesamo dobro go- 
voriti već i dobro slušati. 

_ Što se oni mene tiču! — obijesno odvrati go- 
spođa. : i 

Čermak je odmah sveo razgovor na druge stvari 
re hoteći sumnjati o odrješitoj izjavi gospođe  Opa- 
inski. No zato je nije smetnuo s uma, Njegova vje- 
ština dopirala je tako daleko, da je mogao o jednom g0- 
voriti, drugo pisati, a treće misliti. Zato se je vrlo če- 
sto desilo, da izražaj njegova lica nije bio u skladu s 
njegovim riječima u tom času, jer se u obrazu i kret- 
njama odražavahu neizražene njegove misli. 

I ovaj čas, dok je on lagano uspinjući se uz gospo- 
đu Opalinski stubama u drugi sprat opširno opisivao 
na svakoj stubi po jedan prizor iz Rossinijeva »Se- 
viljskoga brijača«, poređujući učinak te vesele glazbe 
s jednakim učinkom njezina pogleda, mrštili su njegovo 
čelo neki cinički potezi. ' 

Čermak, instinktivno uvjeren, da savezno govori o 
nekom zanimljivom predmetu, mislio je: — Nje se da- 
kle mlada gospoda ne tiču! Ona to meni govori! Kao 
da ja ne vidim, što ona misli i hoće. Stvar ipak nije 
iako loša, kako izgleda. Da sam ja njezino sredstvo, 
da u Adama pobudi ljubomor, ona bi sa mnom samo u 
sobi pred njim govorila, Ali ona i ovdje govori, eto već 
četvrt sata. Nju moje čavrljanje zanima. Ona moju 
blizinu ovdje ne izbjegava, dapače .... Uostalom, bilo 
kako mu drago, ako je on zanima ili ne, meni to može 
biti svejedno. Ja nisam odviše veliki sebičnjak. Znat ću 
se s njime pogoditi, samo ako se on bude znao sa 
mnom. Ići će to bez odvjetnika i bilježnika, sve samim 
spoznanjem, da naši interesi nisu protivni, ako i jesu 
jednaki. On čini doduše na mahove utisak fantaste. 
Fantaste su čudni ljudi. No ja ću već naći izlaz u pra- 
vom času... 

Silazeći u prvi kat stražnjim stubama na kraju 

lijevoga krila zgrade, zadovoljno se Čermak smiješio 
— Meni se čini, da znam pogoditi, kad je pravi čas 
kucnuo, Ne valja se žuriti. Ako se igra prerano za- 
počne, može čovjek stradati prije nego je kucnuo 
Pravi čas. A pošto je odbio taj pravi čas, na čistu smo 
da nemamo ništa tražiti. Pravi čas jedini ne dade se 
Di amo ni tamo razglabati. On je apsolutan; zato i jest 
pravi čas... mudrovao je u sebi doktor Čermak. 


ia uda Eek 
nata: 4 e gore sui — zaustavi Čermaka 
: k baš u času, kad je sišao n i 
“ a Na 
voga kata. ' MINE 
—A šta ti ovdje radiš? — upita prijazno Čermak. 
— Moji i tvoji poslovi vrlo su različni. Ja se upra- 
vo divim tvojoj spretnosti i uspjesima. 
š = Molim te, mani, Ja sam praktičan čovjek i ni- 
šta drugo. A kako je to jednostavno. Molim te, ima li 
na primjer što jednostavnije, nego da uz put, kuda i 
oem" svaki dan moram prolaziti od kuće i kući, bacim 
pog . na ovaj ili onaj prozor, na ovu ili onu stalnu 
Pprolaznicu. U tri mjeseca već sam ih oko petnaest upo- 
znao Svaka drži, da se već dva tri mjeseca za nju za- 
nimam. Ne treba ni da usta otvorim, pa već čujem nje- 
2 izjavu: — Vi ste onaj, koji me već dva mjeseca 
a O očito promatra, Zar nije to zgodno. Koliko treba 
koi lažu, dok im mi muškarci vjerujemo, a eto 
ia mene redovito biva, da mi se vjeruje, dok šutim. 
ragi kolego, vrijeme je dragocjeno. Ne troši uzalud 
ni jedne sekunde, ali ako ta sekunda i onako propada 
3 a * . : 
onda kušaj istodobno i svaku tricu provesti. 
— Ti to umiješ, znam. A i li mi gdj 
= IB : ne bi li mi kazao, g 
sada šuruješ? ki 
m = Na a moram ti dvoje kazati, —  uozbilji se 
Čermak. — Prvo, j j igdj šuruj 
.. sk ja ovdje u zavodu nigdje ne šurujem. 
' e Ispričavaj se bar meni. Ta ja ti ne zamje- 
ram, Naprotiv, radujem se, kako čas ovdje, čas ondje 
šuškaš. 
— To sve nije ništa, ni šuškanje, već samo služ- 

beno poznanstvo, koje se onda, dopusti, da ti u uho 
šapnem, prema prilikama, — slade se Čermak smiješiti 
— nastavlja izvan zavoda. A drugo, zapamti, ja nikada 
ne dajem nikakvih obavijesti. To je možda jedino 
moje načelo. 

— Kako si ti diskretan čovjek! — čudio se Fink 
porugljivo prijaznim glasom. 

— Jest, do skrajnosti, ali ne misli možda, da je 
ta moja osebina poglavito plod plemenita shvaćanja. 
ili uzorna odgoja. Praktičnost iz nje viri. Žene, dobro 
upamti, instinktivno ćute, iko je diskretan, a iko ne. 
Pa zašto da ja jednom mojom nepromišljenošću, od 
koje ti ne bi ništa imao, sam spriječim sve moje buduće 
uspjehe? U tom idem tako daleko, da sam eto i praz- 
novjeran. Svoju diskretnost smatram svojom kosom 
Samsonovom. 

— Zgodni nazori! Nu reci mi, ne tišti li te, što ni- 
komu ne kazuješ o svojim stvarima. 

— Ja sam već na to navikao. Dakako da bi mi neiz- 
mjerno godilo, da uzmognem jednom onako  sakup- 
ljenoj publici koješta pripovijedati gledajući, kako se 
sad ovdje sad ondje ceri koje smiješno lice. Dosta bi 
bilo izlanuti po koju riječ, što odaje znanje o nekim 
tjelesnim i duševnim osebinama osoba, kojih se ose- 
bine ne iznose pred širu javnost. I samo jedna riječ 
bila bi često dosta, da pobudi sumnju o svačem i ko- 
ječem. Uostalom, ja radije gledam prijazna ženska ne- 
go iskrivljena muška lica. 

— To ti rado vjerujem. Čini se, da i naš akcesista 
Lang imade iste nazore. Kod njega se ne može ništa 
pozitivna saznati. 

— Ne poznajem njegovih nazora; no jedno znam, 
kudgod se ja vrzem, vrze se i on. U tom pravcu ima- 
dem već ustaljeno iskustvo. U svakom mjestu, sva- 
kom krugu poznanstva, uvijek vidim oko sebe jedne 
te iste ljude, samo s tom razlikom, da jedni dolaze 
prije, a drugi kasnije. Jedni su moji prednici, a drugi 
sljednici. Lang je moj sljednik. Pred osam dana, 

kad sam se finim načinom preporučivao kod jedne da- 
me, rekao sam joj, neka se tješi, domalo počet će se 
neko za nju zanimati. Nisam joj rekao imena, ali sam 
lačno opisao Langa. Jučer sam ga već vidio u nje- 
zinu društvu. 
i — Prema tomu ti možeš slutiti, u koje ćeš se dru- 
štvo uplesti, ako gdje vidiš kojega svoga prednika. 

— Jest, i to se događa. Vidiš, ja sam se sporazumio 
s mišljenjem, da ću se za kratko vrijeme upoznati s 
jednom dražesnom Poljakinjom, jer sam je prekju- 
čer vidio u društvu jednoga svog prednika. 

— Primi dakle već unaprijed moju srdačnu  če- 
stitku, — osmjehnu se Fink. 

— Još je preuranjeno. Prednik nije nikako tako 
izvjestan kao sljednik. No tu ću se latiti posla, bilo 
što mu drago. Čekaj, to ti još moram kazati. 

— Samo brzo, jer mi se žuri. 

— Odmah ću svršiti. Prekjučer, kad sam se opodne 
izvezao u domobransku bolnicu, da pohodim jednog 
svog znanca, vidio sam tu damu, gdje stoji na uglu 
i čeka tramvaj. Ja je već otprije poznam i ona mene, 
no samo po viđenju. U ruci imala je nekoliko borovih 
grančica. Da ih nije imala, ja bih mirno dalje bio pro - 
šao, a tako sam odmah pomislio, da je došla odozgo iz 
šume. Slučajno bacih pogled prema brijegu. U daljini 
od kojih sto koračaja spuštao se onaj moj prednik. 
Ona skoči u jedna kola. Živo je pogledam. Kola odjure, 
Ona se nije smela. Bez sumnje bijaše uvjerena, da ja 
nisam ništa opazio. U slijedeća kola ušao je onaj moj 
prednik, jedan zastavnik. I njega sam pogledao. Dečko 
je pocrvenio kao rak. A ja sam si nehotice  pogladio 
bradu. 

— Pa što si ti taki čovjek, da ćeš izrabljivati ovo 
svoje opažanje. 

— Jest i ne. Ja to ne ću ničim odati, ali ću se po- 
služiti tim znanjem u toliko, što ću u njezinu društvu 
hvaliti zdravlju koristan zrak u šumi crnogorice i 





oduševiti je za šetnju iza domobranske bolnice. A ona 
će zacijelo pristati. Tako je, dragi kolego. 

— Tako je, tako. Ti ćeš dotle čeprkati, dok te koja 
ne zgrabi, ali onako, da te više ne pusti. 

— Bože sačuvaj! To je isključeno. Ta tome se ho- 
će i moje volje. 

— Onako ili ovako, svejedno je, da li te ona vješto 
zgrabi ili zaludi. 

— Ja da se dam zaluditi? Oprosti, u tome odviše 
mi je sklona sreća. Imam zaista više sreće nego pa- 
meti. Kad vidim, da bi se mogao zaljubiti, zatežem 
uzde, što je najviše moguće, a “dotle se ta izabrana 
već sama pobrine, da učini štogod smiješno. Dragi ko- 
lego! Gdje počinje smiješno, prestaje ljubav. Zar nije 
istina? 

Oni se rastadoše. Fink pođe u drugi kat, a Čermak 
se uputi hodnikom prvoga kata i skrene glavnim stu- 
bama u prizemlje. Na stubišnom zavoju mimoiđe se 
s jednim služnikom, koji je ispod pazuha nosio cio 
svežanj šiba, iskićenih bonbonima, crvenim vrpcama 
i suhim smokvama. 

Bolničarke spremale su svojim bolesnicima ugodno 
iznenađenje. Oko pet sati poslije podne nastala je u ci- 
jeloj bolnici osobita trzavica. Veliki vratar, pučki usta- 
ša Luka Budak, branio se dubokim basom: — Ma šta 
radite komedije od mene, slara čovjeka, — dok su ga 
bolničarke oblačile u odijelo svetoga Nikole i stav- 
ljale mu na glavu veliku mitru od papira. 

Vrag se nije toliko opirao. Majstorskom vještinom 
obukao je melfistofelsko odijelo, navukao periku s rogo- 
vima i pribo dugi rep. Doknadni  pričuvnik Karlo 
Ristl bijaše kao stvoren za tu ulogu, hvaleći hrapavim 
glasom svoje umijeće: — Nisam ja badava u civilu 
artista. — Ristl nije zapravo imao nikakva zanimanja. 
Dva tri tjedna bio je konobar, a onda se kroz nekoliko 
ijedana za promjenu bavio dresiranjem pasa. 

— Molim, velečasni, dopustite, da vas malo pogle- 
dam, — reče artista, duboko se klanjajući svetom Ni- 

koli. Krasno vam pristaje uniforma. Izvrsno. Samo, 
oprostite, mitra nije u redu. Morali biste imati časničku 
kapu, gospodine vojni vikaru! 

— Ti si lud i ostaješ lud, — odvrati pučki ustaša 
Budak. 

— Oprostite, prečasni! Htio sam vas samo upozo- 
riti na propise, da vas ne bi tko odredio na prijavak 
radi protivupropisno nošene odore. Kako bi to izgle- 
dalo. Uostalom, ja vas ne ću prijaviti. Vi znađete, — 
stane se Ristl previjati i kesiti — da se ja dadem pod- 
mititi. Pet cigara, i to obzirom na svečani dan, pet bri- 
tanika, pa ću šutjeti kao... — lupi rukom po ustima 
i umukne. 

Za kratak čas spustio je Ristl u džep dvije krune, 
što mu ih je dala u ime odštete gospođa Klement, koja 
je rukovodila cijelu Nikolinju zabavu. 

Svečanost je veselo protekla. U svakoj sobi doče- 
kaše vrhunaravne poslanike bolesnici i bolničarke. 
Ostalo osoblje porazmjestilo se po različitim sobama, 
gdje se tko najbolje osjećao. Svaki bolesnik dobio je 
bar koju malenkost, a bilo je razdijeljeno također mno- 
go šiba i cvijeća. 

— Da, da, šiba vam treba, — primijeti sjutradan 
gospođa Opalinski, kad je ušla u sobu, opazivši Ada- 
ma, gdje u ruci drži veliku svoju šibu. 

— Zar i meni? A ja sam dobar kao malo dijete. 
Slušam, jedem juhu, ne plačem, ne pušim, — odvrali 
Adam. , 

— Šteta, da ne pušite. Imam tako dobrih cigareta. 

— Bojim se, škodilo bi mi. 

— Onda ću ih spremiti, dok ozdravite. Hoćete? 
A ne bi li sada bar jednu zapušili? 

— Hvala, ne. što ih imate ovdje? —  obazre se 
Adam prema njezinim rukama, u kojima je držala 
neku škatulju. 

— Ne, to je spomenar. 

— Ja sam svakoga, komu sam ponudila, umolila... 

—A.... vaše tajne. 

. — Nikakve tajne. Svatko može čitati. Ako želite i 
vi, evo vam ga. 
> so I vi? Ja nikad ništa ne činim, jer to drugi 
čine. 
. > No pa dakle od svoje vlastite volje, bez obzira, 
što drugi rade, — smiješila se ona, otvarajući škatulju 
i dižući iz nje knjigu, uvezanu u sametne ljubičaste 
korice. 
. Adam uzme u ruke spomenar. Lagano je okretao 
listove, čitajući različne stihove i prigodne upise, iskiće- 
ne raznim risarijama, slikarijama i notama. 
— Koliko vrlo duhovitih stvari! — čudio se on. 
— Ja sam svakoga, komu sam ponudila, umolila... 
osmjehnu se gospođa. 


— Da što pametno upiše, — htjedoste reći... Gle, 


kako je ovo izrazit rukopis... »Bez žene bio bi naš 
život lišen u početku pomoći, u sredini naslade, a na 
koncu utjehe...« — čitao je Adam. 


— Ovu Jouijevu misao napisao mi je u spomenar 
bugarski feljtonist Todorov primijetivši, da je to jedna 
od najboljih misli Schopenhauerovih, — doda gospođa. 

Adam okrene nekoliko listova te se zaustavi kod 
ovib stihova: 


— >»Pokušo sam, da bez tebe živim, 
Ne htjedoh, da što o tebi znam, 
Krio sam se, da ti se ne divim, 
Da te ljubljah, poricao sam. 
Al uvečer, kad zalazi sunce, 
Nađem se sred puste osame, 
Gledam tužno sjajnu mjesečinu, 
Pa se pitam: — Sjećaš li se me?% 


. — To mi je tako poznalo... — reče i časkom se za- 
misli. — Zerkovitz! To su njegove riječi i njegova po- 
znala arija, — ushićeno primijeti Adam i stade na pol 
glasa pjevati ariju tih stihova. 

— Jest, jest, — potvrdi gospođa Opalinski. 

— Siromah Csengeri, — reče Adam tugaljivo, po- 
gledavši potpis ispod stihova. — Jamačno je nemilo 
stradao, kad vam je tako sentimentalne stihove upisao. 

— Šta vam ne pada na um, — poprati ona srdač- 
nim smiješkom. 

— Onda ste zajedno slušali cigane, gdje sviraju 
ovu notu. Bilo vam je ugodno, pa za uspomenu na te 
časove upisao je gospodin Csengeri stihove. 

— Mislite? Malo, malo ste pogodili, ali još ni iz- 
daleka. No ako tako nastavite pogađati, uzet ću vam 
spomenar, — zaprijeti mu obijesno gospođa. 

— >Gorski lavi strepe, dršću 
Od velike moje moći, 


Nu danas me očaraše 
Gazeline crne oči.« 


Sokolović... To je naš poručnik? — upita Adam. 

— Da, povodom odlikovanja, kad je dobio zlatni 
krst, čestitala sam mu. Baš sam bila u onoj sobi, pa 
sam ga odmah umolila, da mi nešto upiše. On je pri- 
stao i kazao je, upisavši tih nekoliko riječi, da su to 
stihovi sultana Selima, koji ih je izrekao, kad je jed- 
nom u lovu vidio neku krasnu čobanicu. 

— Sjajno, divno. Eto vam spomenara, — pružao je 
Adam knjigu gospođi, koja je stajala uz njegov krevet. 

— Vi mi samo tako vraćate spomenar! Ja sam 
mislila, da ćete sam zaželjeti, da što upišete, — reče ona 
plačljivim glasom sa smiješkom na usnicama. 

— Odakle meni to pravo? 

— Pa i vi ste odlikovan junak kao i Sokolović. 

— Takovih junaka kao ja ima danas već mnogo. 

— Ovdje ste samo vi, — pogleda ga ona ljubezno, 
— Hoćete ili ne? 

— Hoću. Nešto ću upisati... ali pod uvjetom, da 
ne gledate, što sam upisao, prije nego kući dođete. Pri- 
stajete? — Adam pruži ruku, a ona je dohvati i srdačno 
stisne: 

— Pristajem. 

— Živio je, znate, baš u doba Kristova narođenja 
snatrilac-pjesnik Tibul. On nije mario ni za bogatstvo, 
ni za bojnu slavu. Živio je sasvim povučeno i obo- 
žavajući neku Deliju pjevao joj pjesme. 

— Pa što je s njim bilo? # 
— Ništa. Pustite me u miru, dok štogod upišem. 
— Ssssssst,.. — smiješeći se sičala je gospoda 
Opalinski, dok se na vršcima cipela sklizala do njegova 
kreveta, noseći mu pero i crnilo. 
Adam se malo zamisli i stade pisati, šapćući ispod 
glasa: 
— >»Nuder ti, Mesalla, vojuj bitke bajne, 
Ratni pl'jen nek kiti dvorane ti sjajne! 
Mene ovdje krasna žena ljubi vruće, 
A ja stražim, šećem ispred njene kuće.« 


Dovršivši pruži gospođi knjigu. Ona priskoči do 
njegova kreveta, dohvati knjigu i okrenuvši se pođe 
prema ormaru, da je stavi onamo, gdje su bile ostale 
njezine stvari. Koračajući tako, prema Adamu leđima 
okrenuta, rastvori malo knjigu i preleti kradomice upi- 
sane stihove. Rumenilo obasu joj lice. Stavivši knjigu 
u ormar još je nekoliko časaka ondje potrajala, a za- 
tim se vrati do njegova kreveta. Lice joj još uvijek po- 
krivaše zadah tankog rumenila. Ona je znala, što je 
upisano u knjizi, ali nije to smjela znati, jer je obe- 
ćala, da ne će gledati u knjigu prije nego dođe kući. 
Pogledavši Adama opazila je na njegovu izražaju 
neku plahost. 

Snatreno zagledao se on u nju i pasao svoje oči na 
onim crtama, što ih ni Fidija ne bi tako skladno iz- 
djeljao. Ono mjesto, što je u njegovu mozgu dosad za- 
premala misao, zauzela je sada mašta. 

Adam je maštao. A njoj se to svidjelo. Ona se u 
duši radovala sluteći, da taj dosad ravnodušni mladić 
ne prezire njezine čari. Takova radost prevladava ča- 
sovito sve druge osjećaje. Njezino samoljublje slavilo je 
pobjedu. U tom slavlju nije dospjela da prosudi, da li 
su upisani Tibulovi stihovi dobro pristajali u njezin 
spomenar, u koji su smjeli da zavire svi oni, od kojih 
je gospođa Opalinski zahtijevala iskazivanje nehinjene 
počasti prema sebi samoj. 

Njezina je taština slavila slavlje, dok je on maštao 
o njenoj ljepoti. Očaran vatrenim očima i smiješkom 
obavitim usnama svoje Delije pošao je Adam stazom 
Tibula. 


IV. 


Dana 20. prosinca 1914. prispjelo je u bolnicu sto i 
šezdeset ranjenih vojnika, od kojih su mnogi smjesta 
trebali liječničke pomoći. Svih sedam liječnika svojski 
se latilo posla sve do kasno uvečer.  Razidoše se tek 
u deset sati noću. 

U jedanaest sati prije ponoći šetao je već Denegri 
u pisaćoj sobi u svom stanu. Zamišljeno bi svaki čas 
postajkivao, te izmjenice svraćao pogled na slike u sobi 
i na ulicu. Samo jednom upr'o je pogled u jednu sliku, 
koja je visjela uz ostalih šest velikih izvornih slika, 
sačinjavajući s njima jednu seriju. Ta je slika prika- 
zivala mladog Rimljanina, kako u noći, mjesečinom 
obasjanoj, naslonjen uz lijepu Rimljanku šapće. 

_ Si certus intrarit dolor! — uzdahne sam sobom 
Denegri te pođe do stolice iza pisaćeg stola i sjedne. 
Ukrstivši prste prebacio je ruke preko glave na zatiljak 
i nagnuvši se natrag ispružio noge preko vučjeg krzna, 
što se prostiralo ispod pisaćeg stola. 

— Ne će on uvijek popuštati njezinoj ljepoti... ne 
će... kad u dušu uđe bol... Ali ako ipak?... Nisu svi 
jaki... Ja nisam popuštao, ali on bi mogao... Nado- 
budni mladić... pred njim još je otvoren svijet... 
na jednom kraju nepregledna pustolina... na drugom 
šuma, voda, grad, ljudi, život... a između oba kraja 
raskršće... Čemu je došao? Da nađe život?... Novi 
zavjet hoću da mu navijestim i da nadvičem sirenske 
glasove... neka nikada ne vidi modre čarobne zemlje 
i ne izusti vajnog uzdisaja: »Nemila sudbino, zašto 
živjeh, a ne spoznah jedine prave istine .. Zašto mi 
ne otvori oči, da nađem put iz te nepregledne neiz- 
vjesnosti...« Odiseju moj! Sudbina te meni u krilo 

baci... Bijaše to tebi blaga sudbina, jer si mi omilio. 
Ne ćeš, ne smiješ onamo, odakle dolazi onaj sirenski 
glas... Reći ću ti to otvoreno, licem u lice, a ti ćeš 
me poslušati. Vjerovat ćeš, da je moja zapovijed tvoje 
dobro, ljubazna riječ, što nosi blagoslov mira i daleke 
sreće... Dat ću ti u ruke ključe od riznice, gdje je sa- 
hranjeno golemo blago... Ili ne... ne tako... Kazivat 
ću ti svoj život, svoja iskustva i iskušenja... sve 
iskreno i otvoreno... Prikazat ću ti svoje osjećaje. 
Valjda ćeš ih razumjeti... Ali ako ne?... Zar bi mogle 
sjene obaviti svijetle slike mojih uspomena, kad ih ti 
gledaš?... Ti, koji ne poznaješ još zagonetnu tajnu 
ženske duše... Sve ću ti kazivati, sve, sve, otvoreno i 
iskreno, a ti ćeš me shvatiti, kako srodna duša shvaća 
srodnu dušu... 

— Gle, otvorit ću ti svoju dušu, svoje srce, svoju 
škrinju uspomena... Otvorit ću ti sve ove tajne pre- 
lince, izvaditi iz njih sve komađićke davnih priča, 
njihova pisma, njihove slike, njihove mirise i njihovo 
suho uvelo cvijeće. A onda? Onda ću sahraniti uspo- 
mene na dnu duše, a sve ove stvari spaliti u živoj 
vatri... 

Zaklopivši oči dlanovima upre Denegri oba lakta 
o stol i nasloni glavu na ruke. Domalo se trzne, izvadi 
iz džepa ključ i otključa desna vrata na pisaćem stolu. 
Izvuče najnižu ladicu i podigne iz nje omašnu ška- 
tulju, izvrnuvši je na stolu. Hrpa pisama, slika, ška- 
tuljica, bočica i drugih sitnih predmeta prekrije stol, 
a osobiti neki miris dahne iz te pregršti uvelosti. Ne- 
mirno gledao je Denegri sve te sitnicec, združene u ne- 
posrednom doticaju: pisma nepomirljivih suparnica, što 
mirno leže jedno na drugom; suho cvijeće, što je uvelo 
i međusobno se sraslo, i slike, što se okom u oko gle- 
daju, dok se svi mirisi iz te hrpe uspomena slijevaju u 
jedan miris, koji bi se jedini smio zvati: Vizija. 

Drhtavim rukama premetao je Denegri te stvari, 
pa bi po koju u ruke uzeo, letimice je ogledao i od- 
bacio. 

— Slatki moj mali! Kod mene sve u redu. Javi 
mi odmah, što je novo... 

— Imala bih Vam nešto hitno kazati. Molim Vas, 
da me posjetite... ' 

— Trebam Vas kao liječnika... 

— Zlato moje! Ne ljuti se, što jučer nisam došla. 
Nu zato sutra svakako. Zašto nisi danas došao? Ljubi 
te tvoja mala... 

— Dragi moj sine! Molim te, izvoli me suira po- 
slije podne oko šest sati obići... 

— Dušo! Danas i sutra se ne možemo vidjeti. Ro- 
đaci su mi ovdje i uvijek su uza me. Upravo sada sjede 
pet koraka od mene. Ali delikatni su, to im moram 


priznati. Ni u pero mi ne gledaju. U nedjelju odi- 


laze. Dakle u ponedjeljak u dva sata kod prozora... 

— Mili moj mali! Evo šaljem ti uspomenu na da- 
nas osam dana. Ne idi odviše u kazalište i misli na 
svoju malu, Budi joj dobar i sakrij sve dobro... 

— Pisala bih, ali kako da počnem. Bilo bi mnogo 
toga, samo se bojim, da bi me se krivo shvatilo. Zato 
je možda bolje... 

— Dragi Karmel! Ti već iri dana nisi ovuda pro- 
šao. Znam, da si osobito zaposlen. Moram biti strp- 
ljiva, ali to je teško. 

— Dragi doktore! Danas navečer sam u. kavani 
B., a ne u E. Jeste li sporazuman? Do sretna viđenja, 
uz srdačan pozdrav... 


— Doktore! Vi ste na me posve zaboravili. Što je 
s knjigama? Valjda se ne ljutite? Vrlo bih rado s Vama 
još danas govorila. Najljepši pozdrav... 

— Poštovani gospodine doktore! Smijem li vas 
umoliti, da mi danas uvečer činite društvo... 

— Osobito bih se radovala, kad bismo se danas 
uvečer mogli naći u kazalištu. Da li će to biti moguće? 
Srdačan pozdrav... 

— Dragi doktore! Bi li mogla s Vama danas go- 
voriti, no samo ako Vas ne smetam... 

— Dragi Karmel! Dođi danas k meni ili si već mo- 
žda što drugo odlučio? ... ' 

— Gospodine dokiore! Skočite do mene na pet ča- 
saka... 

— Ako želite sa mnom biti, skočite u K. ulicu... 

— Ne idem na koncert, već navečer u kazalište. 
Dođite... $ 

— Ti mali nevaljanac! Ja ti ne vjerujem, da ne 
možeš doći. Ali sutra sigurno! ... 

— Ovdje sam bila tačno u devet i pol... 

— Štovani gospodine doktore! Vaša iskrenost bila 
je krasna. Ja znam, kad budete ove retke čitali, da ćete 
se zapanjiti. Vi mi to ne smijete zamjerili. Od srca 
želim, da se naše poznanstvo dalje nastavlja, kod Vas 
tek s malo osjećaja, a kod mene možda s potpunim 
osjećajem. Nema nikakva razloga, da bi to mogla po- 
žaliti. Nasuprot, ostat će mi lijepe uspomene. Svijet 
se nije onda za me brinuo, kad sam se ja suznim oči- 
ma rastajala sa svojim mladim životom, pa se ne treba 
ni sada brinuti. Odatle vidite, da ja, ako želim svoje 
osjećaje očitovati, polazim izravnim putem, a ne preko 
drugih osoba. Jesmo li napokon na čistu? Uz iskreni 
pozdrav... i 

— Ti... kako je to slatko reći... grli te tvoja... 

Denegri se opet zamisli, buljeći u tu hrpu pisama. 
Tek neka je letimice pročitao, koja su mu baš pod 
ruku došla. Nije on prezirao te brojne uzdahe i želje, 
što su se ovdje poredali i premiješali. Letimice je po- 
gledao tek koje pismo, da ne osvježi odviše uspomene 
prošlih dana. 

Premetajući tako karte i listove, zapne mu oko o 
jednu fotografiju. Odmah do nje ležala je druga, pa 
treća i cio niz slika, od kojih su mnoge već sasvim 
poblijedjele. Denegri ih sve zajedno digne i obuhvati 
lijevom rukom, koju je primakao do prsiju. A tada 
stade jednu sliku za drugom odbacivati desnom ru- 
kom. Kad je i zadnja slika na stol pala, obuhvati on 
u nekoliko mahova sve te stvari, stavi ih u škatulju, 

položi u ladicu, odakle ih je izvadio, pa zatim izvuče 
iz druge ladice nekoliko džepnih koledara i stade po 
njima listati. 

Najprije dohvati koledar s naslovnom godinom 
1888. Pored datuma opažao je ubilježena različna slova, 
znakove i brojeve. Značenje znakova i slova nije više 
razumio, dok su brojevi očito odavali satove sastanka. 
Bijaše dosta tih neshvatljivih hijeroglifa. Denegri se 
nije trudio, da ih odgonene, no u prvi mah udarilo 
mu u oči, da između tih bilježaka nema stvarnog sa- 
veza. Pojedina slova i znakovi ponavljali se vrlo Ti- 
jetko, a i u tom slučaju samo uzastopce. 

Odloživši tu knjižicu stade listati u koledaru go- 
dine 1889. Okrenuvši naglo tri lista zaustavi se na 
četvrtom. Bijaše to stranica mjeseca travnja, sva ispi- 
sana brojkama, slovima, riječima i potezima. Te bi- 
lješke sačinjavahu jednu cjelinu. Od datuma do da- 
tuma bivahu sve gušće i izrazitije. Denegri okrene 
list. U mjesecu lipnju. Dan dvanaesti lipnja bijaše 
okvirom okružen. Denegri sjetio se, što je taj dan zna- 
čio, i dozvao si u pamet njegovu uspomenu. 

Bijaše krasan dan. Daleko izvan grada vodio je 
njih dvoje put u divnu prirodu, tamo daleko, gdje 
ne dopire oko zlobnih ljudi, i gdje dvoje zaljubljenih 
može da nađe pravog oduška svojim osjećajima. 

On ju je čekao na maloj stanici otputovavši prije 
nje, da razgleda prilike i nabavi kola. Ona pak je 
uzela željezničku kartu za još jednu postaju dalje, nu 
opazivši, da su kola na označenom mjestu, a konji stoje 
okrenuti prema vlaku, sađe već ovdje iz vlaka. Bijaše 
to ugovoreni znak. 


Kad je vlak prošao i ono nekoliko seljakinja, što 
su sašle, razišlo se, dođe on iz čekaonice i oboje njih 
uđe u kola. Vesela lica stiskahu se oni jedno uz drugo, 
dok su hitri konji dobrim kasom nosili lagana kolica. 
Put ih je vodio kroz šumovit kraj. Što veći što manji 
brežuljci redali se jedan za drugim. Drveće kao da je 

pred njihovim očima raslo. Zelenilo bivalo je sve guš- 
će, a cesta se sve više vijugala kroz klance i dolove. 

Svježi zrak strujio je od sjevera, gladeći njihove 
rumene obraze i napunjajući pluća osobitom svježi- 
nom. A ono plavo nebo, šio se nad njima više suzivalo, 
to se više isticalo pored tamnog zelenila bujne šume. 
Uz topol konjskih kopita i štropot točkova čuo se žu- 
bor gorskog potoka, koji se preko kamenja, mahovi- 
nom posutih, točio uz samu cestu, 

Poodmaknuvši od stanice za jedan sat vožnje sa- 
đoše oni s kola, jer su odlučili, da preostali dio puta 
prevale prijekom stazom kroz goru. Kad su se zadnji 
udarci kopita iz daljine čuli, nalazili su se oni već u 
šumi. 

Poslije podne primicalo se kraju, a sunce zapadu. 
Pojedini vršci stabala još su se zlatili u sunčanom svi- 
jetlu, dok je dolnji dio šume tonuo u ružičastom po- 
lumraku. Izdaleka ozvanjao je glas zvona, pa je i taj 
umuknuo. Oni stadoše, pogledaše se i zagrljeni osta- 
doše, da promatraju šumski mir. 

Divne su tajne šume, kad zalazi sunce. Svjetska 
buka, što iz daleka okoliša dopire, utišava se i posve 
utihne, a šuma oživi. Cvrkut i graktanje ptica, zavi- 
janje zvijeri sve više raste i sve se bliže primiče. Ptice 
se pozdravljaju polazeći na počinak, a zvijerke dogo- 
varaju se o grabežu i bijegu. Sa zalazom sunca šuma je 
oživjela. Večernji vjetrić tiho poigrava vršcima sta- 
bala i svuda se razlijega pjesma ljubavi, pjesma divne 
prirode, pjesma večeri u šumi, uz koju kolo vode fauni 
i sileni, nimfe i gracije, ogrnuti tankom koprenom t1- 
homirne tajnovitosti. 

Anka Herman privine se na njegove grudi, a on 
osjećajući topli njezin dah zanosno usklikne: Kako 
je divna šuma! 

U koledaru godine 1890. bijaše također mnogo bi- 
lježaka. Osobito se isticahu- stranice mjeseca srpnja i 
kolovoza Iz dana u dan redahu se sve gušće i izrazi- 
tije bilješke. Dan sedamnaesti kolovoza bijaše okvirom 

okružen, Denegri sjetio se, što je taj dan značio, i do- 
zvao si u pamet njegovu uspomenu, 

Bijaše krasan dan. U malom ubavom mjestancu na 
obali kvarnerskog zaliva našli su se oni. Stan im bijaše 
u priprostoj mornarskoj kući, bez udobnosti. Što su 
najnužnije trebali, ponesoše sa sobom od kuće, a sve 
ostalo daleko im je više odštećivala ona divna samoća, 
u kojoj su se mogli predati punom i nesmetanom 
užitku svoje ljubavi. 

..U maloj izbi šapultahu si bezbroj priča, bezbroj 
milih imena, sanja i tlapnja. Gusti mrak obavio je 
njihova tjelesa i njihove priče. Dva mala prozora pre- 


krivao je zastor, a žižak, što je do ponoći gorio, utrnuo 


je dogorjevši. 

. Sve to bijaše kao neki san, san mašte i tijela. Ta 
oni i nisu spavali, a opet nisu bili budni. Mrka tama i 
ieški zrak tištili su njihove grudi, pa su im se na ča- 
sove sklapale oči, ma da su udilj htjeli ostati budni 
da ni jedan čas ovog zajedničkog žitka, koji je i onako 
bio san, ne ode u pravi san. Kako je prolazilo vrijeme 
rasla je njihova klonulost. Vjeđe su im se zatvarale, 
ostajući sve duže i duže sklopljene, dok ih je na- 
pokon u san neopaženo uljuljala uspavanka valova, 

Najednom se ona trgne i razbudi. Časak je kao 
omamljena ostala, a onda protare oči i zapanjeno stade 
slušati bučnu pjesan mora. More, koje je uvečer bilo 
glatko poput ogledala i mirno poput čiste savjesti, uz- 
vitlalo se. Veliki valovi valjahu se vilovitom snagom i 
udarahu o zidine njihove kuće. ' 

— Ustani! — budila ga ona. — Što je to, čuješ? — 
okretala mu je glavu, dok je on sanen nerazumljivo 
nešto mucao, Začas se on prene, skoči do prozora, od- 
grne zastor i otvori stakla. ' 

U sobi .zasja svijetlo dana i krasnog sunca na iz- 
lazu. Svježi zrak strujio je unutra, donoseći miomiris 
bosiljka i mora. Obala se zelenjela u rastu smokve, lo- 
vora i uljike, a uz more stršahu tu i tamo gole hridi 
izbočivši svoje neustrašive prsi moćnom udarcu valova. 

Začas dođe i ona k prozoru, te se više prebaci preko 
njega nego uza nj nasloni. Pred njihovim očima širilo 
se divno more između istarske obale i dugog otoka 
Cresa. čaroban bijaše to vidik: u okviru zelenila i pjene, 
koja se pretakala i pušila preko sivih hridi, caklilo 
se bajno sinje more, to golemo azurno valovito ogledalo 
prirodne krasote. Bijaše jugovina, koja tjera velike, 
široke i mirne valove. 

Impozantna bijaše njihova pjesma. Iza teškog 
udarca vala slijedio je šum pjene, pa opet udarac vala, 
mukliji od najdubljeg zvona i jači od gromkog glasa 
Demostenova. ži 

lima Horkai privine se na njegove grudi, a on 
osjećajući topao njezin dah zanosno usklikne: Kako je 
divno more! 

U koledaru godine 1891. bijaše takoder mn»go bi- 
lježaka. Osobito se isticahu stranice mjeseca rujna, li- 
stopada i studenoga. Iz dana u dan redahu se gušće i 
izrazitije bilješke. Dan dvadeseti studenoga bijaše okvi- 
rom okružen. Denegri sjetio se, što je taj dan značio, i 
dozvao si u pamet njegovu uspomenu. 

Bijaše to krasna večer. U velikoj dvorani glazbe- 
nog zavoda stotine svjetiljka obasjavahu ures pozla- 
ćenih zidina i dragulje, razasute na raskošnim halji- 
rama otmjenib dama. Dvorana bijaše dupkom puna. 
Najveći dio posjeiitelja došao je ovamo, da se pokaže 
ili da negdje utuče večer. Manji dio došao je, da uživa 
u glazbi, a tek nekolicina glazbenika htjede iskazati 
poštu svomu pred ravnih sto godina rođenom drugu 
Heroldu. 

U dvorani vladalo je neko čudno raspoloženje, neka 
napetost. Ta koliko je ljudi došlo ovamo, koji nisu 
imali osjećaja za glazbu, i koji su tu tražili zabavu, zi- 
jevajući cio dan od dosade. Dvorana se sve više punila, 
što se više približavao čas početka koncerta. Među mno- 
gobrojnim posjetiteljima došao je i on. Stupajući do 
svog mjesta u trećem redu zaostajao je na pol koraka 
za njom, nadsijevajući ponosom i radošću svu ostalu 

gospodu, Eto, pred licem velegrada prati on nju, krasnu 
i oimjenu ženu, za koje se sklonost neprestano toliki 
uzaludno natjecahu. On se radovao toj svojoj i njezinoj 
smjelosti isto tako, kao što se onda radovao, kad je 
tražio zaklon od svijeta, da u onom ekstremu uzmogne 
naći zgodan okvir za sliku svoje ljubavne .zgode, 

Tačno u osam sati pojavi se na podiju dirigent. 
U dvorani nastade grobna tišina. Osamdeset glazbe- 
nika u isti tren zasvira predigru Heroldove opere »Zam- 
pa«. Burni pljesak zaori dvoranom nakon završeika 
svirke. 

Druga tačka programa bijaše Beethovenova Velika 
simfonija Es dur, posvećena »Uspomeni velikog čo- 
vjeka«. Diveći se slavnom vojskovodi i prvom kon- 
zulu prelio je skladatelj potresnu sliku svoje demokrat- 
ske duše u to jedno od najsjajnijih djela glazbene li- 
terature. 

Iza burnog pljeska i kratke stanke zamniju veli- 
čajni zvuci predigre Wagnerova Meistersingera, motiv 
pjevača, motiv čežnje i motiv umjetnosti, isprekidani 
Meistersingerovom fanfarom. Na njih se nadovezivahu 
motiv ljubavi, blaženstva i prelesti, u izrazitom proti- 
vurječju sa cehovskim motivom, dok nije tu regbi sim- 
fonijsku pjesan okrunila sjedinjenjem sviju motiva pre- 
dočena ljubavna sreća Eve i Waltera. Bogata harmo- 
nija i savršeno dotjerana ritmička instrumentacija po- 
budila je izvanredno oduševljenje. 

Posljednja tačka bijaše Čajkovskoga svečana Pre- 
digra 1812., živa slika ove grozne godine. Što je glaz- 
beni komad dalje trajao, orkestar.je zanosnije svirao. 
Motivi marseljeze i carevke prelijevahu se svom sna- 
gom glazbene inspiracije. Kist Vereščagina nije tako 
živo predočio rusku vojnu Napoleona, Zvonovi Spasi- 
teljeve crkve u Mosvi nisu ni na dan njene posvete tako 
slavno zvonjeli. Riku topova, snijeg i led Rusije, slavu 
i pad Bonarparta nije nikad nitko tako sjajno prikazao 
kao skladatelj Ouverture 1812. 

Sva je dvorana drhtala od impozantne svirke. U toj 





savršenoj harmoniji odvajala se duša od tijela, više 
nego pod dojmom bilo kojeg drugog užitka. | 

Alma Bogdanov sasvim se do njega privuče, a on 
gledajući njezine čarne oči zanosno uzdahne: Kako je 
divna glazba! , ; 

U koledaru godine 1892. bijaše također mnogo bi- 
lježaka. Osobito se isticahu stranice od konca mjeseca 
kolovoza dalje. Malone uz svaki broj dana stajala je 
koja tačka ili crtica. Od dana 23. listopada redahu se 
sve izrazitije i gušće bilješke. Denegri se sjetio, što su 
ti podvučeni dani značili, i dozvao si u pamet njihovu 
uspomenu. 

Bijahu to dani bajne tuge... 


V. 

pera i slatkih vaja... 

Bila su četiri sata poslije podne. Pred drugim pro- 
zorom, gdje se predaju preporučeni listovi, stajao je 
u dvorani glavne pošte neki bankovni podvornik sa 
cijelom hrpom pisama. Iza njega stajala je gospođa 
Kristen, držeći u ruci jedno pismo. Ledima okrenuta od 
prozora nije opazila, kako se mnadliječnik Denegri do 
nje približio. On je također držao u lijevoj ruci jedno 
već frankirano pismo, te ju pozorno motrio u leđa i 


kosu. Nestrpljivo čekajući lagano je udarala ona pis- 


mom po staklu. Najednom se okrene. o, . 
— Moj naklon, — tiho prozbori Denegri i saluti- 
rajući lagano se nakloni. Gospođa mu prijazno od- 
zdravi, no u tili čas pogleda ga napadno, kao da je 
htjela reći: »Pardon, ja sam se zabunila. Nisam .htjela 
odzdraviti. Bilo je to u naglosti, i ne dosjetivši se u 
prvi čas, da se mi ne pozdravljamo«. | iči 
Factum infectum ,.. Odzdrav bio je već učinjen. 
Ona se je sama na sebe ljutila, što joj se to desilo, ali 
sve, što je mogla učiniti, bilo je, da se hladnokrvno 
drži, da ne oda svoju ljutitost. . 
Denegri je mudro šutio. Međutim je podvornik pre- 

dao sva pisma, preuzeo knjigu, turio je u torbu i uda- 
ljio se, pa je tako gospođa Kristen došla na red, da 
preda svoje pismo. Začas pruži joj jedna ruka ispod 
poluspuštenog neprozirnog stakla predatnicu i ona za- 
korači prema izlazu. No dok još nije ni dva koraka uči- 
nila, stvori se kraj nje Denegri, 

— Dopušteno? Naravno. Mi se već dosta dugo po- 
znajemo, — reče on. ' : ; 

— Istina, ja vas već duže vremena češće opažam 
u svojoj blizini, ali to nije razlog, koji opravdava ... 
— primijeti ona ozbiljno. E 

— Pristup, hijedoste reći. Baš to duže vrijeme 
opravdava pristup. O tom drugi put, a sada dopustite, 
da se ispričam, što sam vas ovdje nagovorio. No slučaj 
bio je tako zgodan... : 

— Slijedili ste me, vidjeli ste, da sam amo ušla, 
postavili ste se iza mojih leđa, pozdravili me i nago- 
vorili. Jest, tako je, na pošti uopće niste imali posla. 
To je taj »slučaj«! — nasmiješi se gospođa i stane pred 
vratima izlaza. : 

— Milostiva, ako mi obećale, da ne ćete međutim 
otići, donijet ću vam odmah poštansku predatnicu za 
dokaz, da sam ovaj čas predao svoje pismo, samo nisam 
čekao na predatnicu. Nisam vas slijedio, već slučajno 
opazio, kad ste pred prozorom stajali. Ne hoteći uzmaći 
morao sam se naći u vašoj blizini, a našavši se u ta- 
kvoj blizini nisam htio propustiti, da vas ne pozdravim 
i malo zatim ne nagovorim. Tko zna, što biste mogli o 
meni misliti, da sam propustio ovu priliku... — raširi 
Denegri ruke i zašuti. 

— Bolje bi bilo, da se zanimate, što sada o Vama 
mislim, — reče ujedljivo gospođa Kristen. 

— Ako se čudite mojoj bezumnosti, što sam vas 
baš ovdje nagovorio, imate posve pravo. Ja se sam sne- 
bivam, kako sam odabrao ovo pogibeljno mjesto, dok 
vas često viđam na korzu, kad ima najviše naroda. 

— Ako je tako, onda je vaš izbor bio sasvim do- 
bar. Ja bar mislim, da je neugodnije izložiti se ne- 

uspjehu na korzu u sedam sati uvečer, gdje sve vrvi od 
prolaznika, nego ovdje, gdje se nalazi tek nekoliko za- 
poslenih stranaca i podvornika, 

— Milostiva gospođo, vrlo se varale. Uspjeh je to 
sigurniji, što je veća smjelost, kojom se djelo podu- 
zima. Imade dvije vrste približenja. Prva je ona, glje 
čovjek iznenada pozdravi kojega svog znanca, iza koga 
se dotična dama nalazi, na što ona nehotično odzdravi. 
Ni kad se ju pozdravi odnosno nagoveri u času, kad se 
ona bogzna zbog česa nasmije, zabuni i smete. U ta- 
kovim je slučajevima ona nepripravna. Ali sada ima- 
dem pred očima onaj drugi način približenja, kad je 
naime dama pripravna. Ili već izdaleka vidi pogibelj, 
koja joj prijeti, ili već kod kuće sluti, što će se zbiti. 
Sesto je ćutilo, kojim se osjećaju predstojeći doga- 
daji, dakle prostorna i vremenska udaljenost bića i 
stvari, u žena divno razvijeno. Dama dakle sluti, da 
se nešto sprema. Već kod kuće nakupi i sa sobom po- 
nese pregršt odrješitih izjava, nekoliko grubih obri- 
sača i cijelu munjaru britkih pogleda, pa izađe. Na 
ulici šeće beskrajnim pouzdanjem u čvrstoću svoje od- 
luke: >Ako mi dođe, ja ću ga ošamariti, kako mu samo 
treba!« I vi ćete to izvesti u tamnoj, zakutnoj ulici, gdje 
nema prolaznika, no nipošto ne na korzu sred vreve 
ljudi. A znadete, zašto ćete tako postupati? Jer ste od- 
lična gospođa, kojoj je stalo do svoga glasa. Vi ne raz- 
mišljate o tom, ali i nesvijesno radite, kao da ste si 
dobro predstavili sungulu i nemilu senzaciju, koja bi 
mogla zbog vašeg neprijaznog susretanja nastati. Po- 
mislite samo: dvađeset ljudi skupi se oko nas i raz- 
bježi, da raznesu senzacijonalnu vijest, kako je gospođa 
Kristen ošamarila jednoga gospodina. Za dvadeset ča- 
saka cijeli će korzo o vama govoriti, prekuhavajući tu 
novost bez ikoje štednje vašeg ugleda. Bučna ulica je 
mjesto, gdje se samo malo pristojnu damu može nago- 
voriti, — dovrši Denegri, 

— Nisu sve jednake. Da se meni približi tko, koga 
ne ću da vidim u svom društvu, taj može tražiti pri - 

liku, koju hoće i gdje hoće. On bi svoje dobio... — 
Teče ona odrješito. . 

— No, onda je ipak dobro, da sam vas ovdje na- 
govorio i tako vas napokon upoznao, — smiješio se 
Denegri. a. 

— Vi govorite o upoznanju. O kako ste vi hitar! 
— slatko se ona nasmiješi. : 

— Da, upoznanju. Hoćete ili ne ćete, tako je. Ja 
se doduše nisam predstavio. Bilo bi suvišno, zar ne? 
Možda i znadete, iko sam. Ali poznanstvo, naše među- 
sobno poznanstvo je gotovo. Ta mi već deset časaka za- 
jedno razgovaramo. I vaša je strogost znatno popustila. 
Je I de, milostiva, stvar je dakle u redu? — reče on 
otvorivši vrata i pustivši je, da pred njim izađe. Okre- 
nuvši koketno glavu reče ona: 

— Pa dobro, idem kući. Hoćete me otpratiti? 

— Vi ste zaista milostiva. Raspolažite sa mnom po 
miloj volji. Što ćete više imati želja, makar i hirova, 
bit će mi milije. Kakogod sam dosele htio sa drugima 
gospodariti, želim sada služiti, vama se pokoravati. 
Ne možete pojmiti, koje veselje u tom očekujem, — po- 
letno saspe Denegri, koračajući preko stuba iza gospođe 
Kristen. . 

— Prije svega recite mi, ali istiniio, da li ste me 
uhađali ili slučajno našli? — reče ona sasvim prijaznim 
glasom, namještajući ruke u velikom mufu, 

Jesen je već naginjala kraju. Zadnji dani listopada 
vrlo su zahladili, a nagla promjena djelovala je još 
osjetljivije. Vrijeme bijaše tmurno kao da će početi sni- 
ježiti. Sumrak se lagano hvatao. na 

— Milostiva! Umjesto odgovora kazat ću vam svoje 
mnijenje o istini i laži. Ne budimo odveć strogi i ne 
osudimo naprečac svaku laž, — spusti on glas i na- 
stavi: — Zar možemo biti strogi sudije prema nekomu, 
koji se služi lažju, natjeran u škripac? Ili prema ono- 
mu, koji se služi svakidanjim prozirnim konvencio- 
nalnim lažima? Ta mi živimo u eri samoobmame, a što 
je još gore, znademo svi, da se međusobno varamo. Oh, 

da mi je živjeti u doba, kad čovječanstvo dođe u novu 
fazu, fazu potpune otvorenosti misli i osjećaja! Da li 
će to ikada biti? — uzdahne Denegri. 

— A neoprostive laži? — upita slatko gospođa, 

— One su neoprostive, koje čovjek počinja bez po- 
trebe. Priopćivati izmišljotine, kad te nitko ne sili i ne 
Pita, ružno je, pogotovo onda, ako nisi odviše siro- 
mašan duhom, pa bi mogao umjesto izmišljotina i 
laži sasvim dobro istinite stvari iznositi. 

— Dakle vi me niste slijedili nego slučajno našli? 

— Jest, slučajno. Slučaj je jedan od najboljih mo- 
jih prijatelja, možda i zato, jer ga izvanredno cijenim 
i pazim, — osmjehnu se Denegri. 

— Gle, gle, čovjek bi mislio, da ste vi jedan od 
onih, koji ne podaju nikakve važnosti slučaju, već 
sve proračunano rade. Držim, da vas dobro prozirem! 
— uperi ona pogled u njegove oči. ' 

— Istina je, da sve ili bar mnogo toga radim pro- 
računano, ali io još ne znači, da slučaju ne podajem 
važnosti. Ako vas zanima moj nazor o: slučaju, kazat 
ću vam. 

— Recite, zašto me ne bi zanimalo. Vaše su ideje 
neobične i zanimljive. Osim toga, kad sam vas upo- 


Znala, zašto ne bih upoznala i tog vašeg dobrog prija- 


telja, — usklikne ona. 

— Jednog od najboljih, molim. Dobre prijatelje 
ima samo Sardou, — reče Denegri i stane, gestikulira- 
jući desnom rukom, kao da želi koga predstaviti, — 
Molim, milostiva, dopustite, da vam predstavim jednog 
od mojih najboljih prijatelja. Ime mu je slučaj. — Izu- 
stivši to baci pogled diljem ulice, kao da nekoga traži, 
i nastavi: — Gle tog čudaka! Nestao je, a još malo prije 
bijaše uz nas. Kad sam unišao u poštu, malo da ga 
nisam srušio. Tako sam naglo nabasao na nj. On mi 
je odmah srdačno pružio ruku i nasmiješiv se na- 
mignuo prema drugom prozoru, gdje se predaju pre- 
poručena pisma. Nemate pojma, milostiva, kako mi je 

žao, da vas više ne mogu s njim upoznati, — dovrši De- 
negri tronutim glasom. 

— Pa ako me sada ne možete s njim upoznati, uči- 
nit ćeie to drugi put, — reče Erna Kristen i nastavi 
šetnju. Pred poštom kazala je deduše, da ide kući, ali 
kako su se oboje nalazili na ulici, kojom od pošte do 
njezina stana ne vodi najkraći put, moglo se mirne 
duše reći, da su se Erna i Denegri nalazili na šetnji. 

— Žalim, ali to je isključeno. Sklonost tog prija- 
ielja prema meni nikada ne zlorabim, uvjeren, da si je 
iako za budućnost osiguravam, Slučaj je personifici- 
rano biće neizmjerne dobrote. On želi svima dobro. Svi- 
ma hoće pomoći. Trči svijetom naokolo, te se svaki 
čas nalazi na drugom mjestu, otvarajući slijepima oči, 
gluhima uši. Slabe hrabri. Spore podbada. Odviše hitre 
obuzdava. A sve to čini neopisivom brzinom. Dok se 
čovjek još nije snašao, što se to iznenada zbilo, slučaj 
već na drugom mjestu pokazuje pravi put. drugome 
čovjeku. Kažiprst slučaja uvijek pokazuje pravi put. 
Njegove su upute uvijek tačne, njegovi znaci uvijek si- 
gurni. Nemam li povjerenja prvi put u njegov mig, ne 
treba ni da u buduće očekujem njegovu pomoć. Mogao 
bi se razljutiti i reći: >Ti nisi prvi put slijedio moj 
mig, ne trebaš ni drugi put. Zbogom. Ja idem dru- 
gamo, k onima, koji će moje upute znati cijeniti. Ima 
ih mnogo. Žuri mi.se...« — dovrši Denegri. 


— Prema tomu ne ću imati sreće, da upoznam: 


iog vašeg fantastičnog prijatelja... — zašuti Erna i 
duboko uzdahne. Mala maglica obavije njezino lice, i 
ona nastavi: — Gle, kako je zahladilo! Dah se pretvara 
u paru. o 

— Vaš topli dah, — reče tiho Denegri. 

— Hu, huuuuu... — puhne Erna prema njemu, 
te se slatko nasmije. Sabravši se začas nastavi: — Da, 
rekli ste, da je slučaj jedan od najboljih vaših prija- 
telja. Vi dakle imadete i drugih prijatelja. Jednoga, 
čini mi se, poznam, — zlobno se ona osmjehnu. 

-— Imam više prijatelja, da. Prvi je tako zvani neo. 

doljivi, drugi diplomatski, treći eksplozivni, pa onda 
melistofelski, kameleonski i tako dalje. Bez reda kupe 
se oko mene kao Amicisovi prijatelji. Kad koga tre- 
bam, pozovem ga. A koji je taj, što vi mislite, da ga 


poznajete? — upita Denegri. 
— Praksa, — šapne Erna, približivši svoja usta 
njegovu uhu. — Vi morate da imate izvanrednu prak- 


su, silno iskustvo. To pokazuje svaka vaša riječ, svaka 
kreinja. Iskustvo je bez sumnje vaš najbolji prijatelj. 
Vi ćete to poreći, već vidim, ali ne, sve badava, sad 
imam ja pravo, — reče ona i lagano uhvati lijevom ru- 
kom doktora za njegovu desnu, čvrsto je strese i naglo 
stane. 


Denegri zatim mirno uhvati njezinu ruku i zau- 
stavivši se na časak ljubezno odvrati: — Vama za 
volju, draga gospodo, dat ću vam pravo u svemu. Ho- 
ćete li, da je kinin slađi od saharina, neka bude; da je 
kiseli kupus otrovniji od stribnina, neka bude; da je 
aluminij teži od olova, litij od osmija, neka vam bude. 
Sve, što hoćete, neka vam bude. No želite li saznati 
Pravu istinu, moram vam reći, da iskustvo ni izdaleka 
nije moj najbolji prijatelj. Prvi i najbolji moj prijatelj, 
onaj »neodoljivi«, jest teorija. A znadete li, što me do- 
velo na in misao? Ne možete slutiti. Astronomija. U 
sedmom razredu gimnazije stao sam se baviti astro- 
nomijom. Požudno čitao sam znanstvena djela Bes- 
sela, Lemonniera, Leverriera, Herschela,  Struvea, 
Adamsa i drugih znamenitih astronoma, i tako sam 
naišao na otkriće planeta Neptuna. To otkriće bez sum- 
nje je najveći događaj devetnaestog vijeka, triumf 
ljudskog uma, kakovu od Aristotelovih zasada i New- 
tonovih zakona nema premca. Milostiva gospođo, pu- 
stimo radije te stvari. Čemu da si dodijavate slušajući 
astronomska predavanja, — zašuti Denegri i protrvši 
ruke nastavi hod. 


— Uvjeravam vas, doktore, da me stvar zanima. 
Vi imate zbilja čudan pojam o meni. Valjda mislite, 

da me zanima samo moda. Nastavite. Skrenimo amo. 
Tu nema toliko naroda, — reče Erna i zakrene u po- 
krajnu ulicu, gdje je samo svaka druga svjetiljka gor- 
jela. Tu nije bilo dućana, izloga, prometa ni mnogo 
prolaznika. Jednom riječju zgodno mjesto za astro- 
nomska predavanja. 

— Do otkrića Neptuna, — nastavi on — tražili su 
zvjezdoznanci po nebu nova nebeska tjelesa telesko- 
pom. Astronom Leverrier pošao je drugim putem. On 
si je postavio zadaćom, da otkrije uzroke, radi kojih 
sedmi veliki planet Uran ne slijedi zakone gravitacije 
na svom putu oko sunca, kao što ih slijede svi ostali 
planeti i sva ostala nebeska tijela. Neko nebesko ti- 
jelo mora da djeluje iza njega na nj, računao je Le- 
verrjer. Godinu dana računao je, pa kad je bio gotov, 
priopćio je rezultat svog istraživanja akademiji u Pa“ 
rizu, označivši tačno sve elemente toga još neviđenog. 
osmog planeta. Dne 23. rujna 1846. primi astronom 
Galle u Berlinu vijest Leverriera o tom otkriću. Još iste 
večeri uperi on teleskop na označeno mjesto nebeskog, 
svoda i opazi ondje novi planet Neptun kao zvjezdicu 
osmog reda. Pomoću matematike, računske operacije, 
pronađen je dakle Neptun, koji zurenjem u durbin 
možda nikad ne bi bio otkriven. Teorija zamijenila je 
praksu i pokazala. se eto kudikamo savršenijom. Pa 
kad je Leverrier mogao pomoću teorije obretati nepo- 
znata nebeska tijela, slijedeći nepobitne zakone mate- 
matike i fizike, zašto ne bi Denegri mogao isto tako 
teoretskim putem, slijedeći zakone logike i psihologije, 
otkrivati osjećaje i namjere osoba, koje ga zanimaju. 
Ljudski intelekat, ako i jest u svakog čovjeka inako 
razvijen, stvoren je u svih ljudi na isti kalup. Dru- 
gim riječima: svi normalni ljudi podvrgnuti su zako- 
nima psihologije, kao što su nebeska tjelesa sva pod- 
vrgnuta zakonu gravitacije. Uran nije planetarni lu- 
đak, ako se ne kreće oko sunca kao ostali planeti. On 
je sasvim normalan, jer njegove perturbacije bezu- 
slovna su posljedica velike mase Neptunove. Ako se 

koji čovjek u stanovitom pravcu neobično ponaša, ne 
mora da je zato duševno bolestan. Treba pomišljati na 
utjecaj, pod kojim on stoji. Uvjeravam vas, milostiva, 
nikada u praksi ne ćete doći do tako sigurnih i tako 
neočekivanih zaključaka kao teoreiskim putem, stva- 
rajući bez pristrane predodžbe logične zaključke. Teo- 
rija, da, teorija, ona je moj vodič u svim istraživa- 
njima. U njene zaključke vjerujem, kao šio je Le- 
verrier vjerovao u egzistenciju Neptuna i njegovo mje- 
sto, gdje se morao nalaziti, ne mareći ni da zaviri 
u teleskop. Praksa dolazi kod mene na red samo kat- 
kada, i to onda, ako me baš osobito zanima teoretskim 
putem otkriveni novi »planet«. — Denegri je tako na- 
glasio riječ planet, kao da sprijeda i straga imade znak 
navoda. 

— Kad vas čovjek sluša, mislio bi, da ste sve prije 
nego liječnik. Vama se više mili svako drugo zvanje 
nego liječništvo, a najviše jamačno proučavanje pla- 
neta. ' 

— O ne, gospođo! Svoje zvanje vrlo volim. Medi- 
cina je krasna znanost. I korisna. U bankira i liječ- 
nika imade ženski svijet najviše povjerenja. No ako i 
volim svoje zvanje, zar treba da ga na svakom koraku 
pokazujem. Dovoljno me odaje uniforma, ukoliko se ne 
služim civilnim odijelom, — uzvrati Denegri. 

— A što je sa proučavanjem planeta? — veselo 
upita Erna. 

— Odsada se time ne ću više baviti, — odsiječe on. 

— Dakle astronomija u koš. Tako zanimljiva zna- 
nost! — smijala se ona. 

— Ne cijela astronomija. Samo planeti odoše u za- 
pećak. Sada ću proučavati jedno sjajno sunce. Ili, mi- 
slite, možda bi bilo bolje reći komet, sjajan komet, koji 


zadivljuje cio svijet i nestane... Recite, Erno, jeste 
li vi sunce ili kome! ili oboje, sjajna kao sunce, a 
kratkotrajna kao komet? — upita Denegri milim po- 
gledom. 


Međutim sumrak se sve više hvatao. Sumrak i t1- 

jinstvenost nerazdruživi su pojmovi. I tajinstvenost 
prestrla je svoja krila nad mirnom, samotnom ulicom. 
Gdje ona širi svoja krila, nestaje zlobe i srdžbe, za- 
grižljivosti i ujedljivosti, a ostaje mir i blagost. I'u 
drugim je ulicama nastajao sumrak, ali nije svaki su- 
mrak jednak. U ulici, gdje šeće dvoje ljudi, koje će 
sudbina svezati nevidljivim verigama, nosi sumrak sa 
sobom čarobnu moć. Tko bi postrance gledao, što se 
tamo događa, morao bi postati praznovjernim. Ili zar 
samo njih dvoje osjeća blagu siruju etera, gleda ples 
vila i svjetlucanje ružičastih zraka? 

— Doktore, doktore, ima li smisla taj razgovor? 
Vi govorite, kao da se već odavna poznajemo, a prije 
pol sata još se nismo pozdravljali, — reče Erna Kri- 
sten. Oči su joj se krijesile, a glas titrao. Lagano ko- 
račajući dometne: — Meni je sve to tako čudno. Go- 
vorimo o čem drugom. 

— Erno, o čemugod govorili, stanoviti predmeti 
sami će na površinu izbiti. I što se više čuvamo nekih 
razgovora, to će prije oni doći na dnevni red. Mi se 
već davno poznajemo: dva mjeseca. Poznanstvo ne po- 
činje onda, kad se osobe međusobno predstave ili i bez 
toga stanu razgovarati. To jest, uvijek ne počinje u 
tom času. Mi se poznajemo već dva mjeseca. To vrlo 
dugo vrijeme silom iznosi u razgovoru na površinu ono» 
što bismo bijeli obići. Budite uvjereni, da je naše po- 
znanstvo danas započelo, ne bismo tako razgovarali, bar 
ja ne. Meni je do vašeg poznanstva toliko stalo, da 
bih volio zasad riskirati i ne znam koji loš pojam 
o mojoj spretnosti, nego cijelo poznanstvo, Ali mi se 
već odavna poznajemo, — uzdahne Denegri. 

— Odavna? Zar se za dva mjeseca može reći odav- 
na? — upita Erna. 

— Jest, mirne duše. Ako se ozbiljan čovjek više 
od nekoliko dana, nekoliko sati zanima za jednu ženu, 
onda je to ozbiljno zanimanje. Tvrdo sam uvjeren, da 
sam vas mogao već davno i službeno upoznati. Ali pro- 
računano nisam htio. Upravo sam nastojao, da prođe 

šlo više vremena. Sada nema više uzmaka. čemu da 
si natovarim jedno poznanstvo, tako sam razmišljao, 
ako me ono zbilja ne zanima. Sam sebe iskušavao sam 
i došavši do tvrdog uvjerenja, da me vi doista i oso- 
bito zanimate, proveo sam eto, da smo se i ovako upo- 
znali. Vi se ne ljutite, je li? Vidite, kolikom vam se 
Privrženošću i odanošću približujem, — uvjerljivim je 
naglaskom govorio Denegri. 

— Uvjerena sam, da ste mi privržen i odan. Ja to 
osjećam, pa ipak vas se, kako da kažem... bojim, 
— reče pritajenim glasom ona. 

— Bojite? A zašto? Možda ipak krivo označujele 
svoje osjećanje? Imajte u me povjerenja! I ako mi sve 


ouskratite, povjerenja mi ne uskratite. Simpatija do- 


lazi sama sobom. Ako i nisam pravnik, uvjeren sam, 
da ovršni zakoni uz osude i nagode ne poznaju volju, 
koja teži za polučenjem simpatije prema sebi, poput 
egzekutivnih naslova. Ljubav se ne da islijediti. S po- 
vjerenjem je drukčije. Čovjek, vrijedan povjerenja, ima 
pravo na nj. Bar ja to pravo svojatam. Ne možete li 
ini uzvraćati simpatije, imajte povjerenja u me, ili dru- 
gim riječima, imajte odvažnosti, da mi ispovjedite raz. 
loge, koji osujećuju razvitak ili uzrokuju prestanak 
simpatije. Nije li bolje, da vi sama imajući povje- 
renja saopćite ove uzroke, nego da ih ja i protiv vaše 
volje saznam. Svoje nazore o teoretskom istraživanju 
predočio sam vam, a prvom prilikom nastojat ću po- 
kazati vam, da i u praksi nisam nespretan. 

— Doktore! Sve to, što pripovijedate, može se li- 
jepo Slušati. No budite iskreni i priznajte mi, da li 
nisu sve to manevri, koji kao kod svih ostalih mu- 
škaraca, tako i kod vas, idu samo za tim, da se do- 
mognete novih pustolovina. Vi ne mislite ozbiljno. Vi 
ne možete ozbiljno misliti. Ja za vas ne značim više 
nego dosadanji vaši ideali plus jedan. To jest, ako je 
ona posljednja bila pustolovina broj pet, ja bih imala 
biti pustolovina broj šest, ili ona broj četiri stotine 
osamdeset, a ja četiri stotine osamdeset i jedan. Bu- 

dite iskren i priznajte, da je tako, — uperi Erna u nj 
pogled, kao da ga želi proniknuti. 

— Kad tražite iskren odgovor, reći ću vam. Do- 
sadanja moja poznanstva ne ću raščinjati. Ne ću da 
mislim na njih. No jedno osjećam, da sva zajedno sa- 
činjavaju jednu skupinu, sva su više manje slična. Ako: 
jesu neka debljim brojevima označena, numeracija nji- 
hova teče po redu. Sva su unesena u jednom zapisniku. 
Sada pak izvadio sam drugu knjigu. Na koricama upi- 
sao sam vaše ime. Vi niste ni plus ni minus jedna zna- 


nica. Vi ste... — zašuti Denegri, 

— Što sam? — ljupko ga pogleda Erna, 

— Erna, pitate me, što ste mi? — uzdahne De- 
negri. 

= Nisam ja prva pitala. Vi ste započeli, ali niste 
dovršili izreke. Dakle, što sam vam?... — hitno pro- 
zbori ona. 


barok 

— Vi ste ona... da, — živo je pogleda Denegri i 
uhvati za ruku nad zglobom tako čvrsto, da je oćutio 
njezine narukvice. — Vi, vi... — vi ste kazali, da 
smo mi svi muškarci jednaki, da ne mislimo ozbiljno, 
da idemo samo za pustolovinama. Iskreno priznajem, 
ja vrlo slabo poznajem muškarce. Najviše po pripovi- 
jedanju žena. Erno! Zar vi zbilja mislite, da mi je 
stalo samo do pustolovine? Ja vas molim, pače za- 
klinjem, ne osjećate li simpatije prema meni, recite 
mi, pa ćemo se razići, radije. sada nego kasnije, kad 
bi bilo teže i bolnije. Ne trebam i ne ću, da me trpite 
u vašoj blizini, da imadete sa mnom smilovanja. Ne 
mogu li dobiti na poklon vaših osjećaja, vaših sim- 
patija, ne ću da igram seoskog momka, koji s nekoliko 
drugova na okrajku seoskog šora uđe u kuću i oime 
djevojku; ne ću da igram dobročinitelja, koji siže u 
novčarku i daruje sirotu, gladnu i oskudnu djevojku, 
zahtijevajući za uzdarje njezinu ljubav. Ne ću ništa 
od vas, što bi bilo pod kojim dojmom, bilo kojim pri- 
* tiskom polučio. Hoću samo ono, što i vi hoćete, ako 

hoćete, ne, ne, samo ono, što mi oboje zajedno hoće- 


mo... — zašuti Denegri. 


Za nekoliko koraka opet zaustavi Erna hod i po- 
gledavši ga reče: — Vi razlikujete psihičku i fizičku silu. 
A nije li ulisak, dojam, što ga neki čovjek vrši na 
volju druge osobe, također sličan psihičkoj sili? — 
upita Erna, kao da sama ne vjeruje u ispravnost ove 
misli te očekuje niječan odgovor. 

. — Jest i nije. U tome sam nisam na čistu, — reče 
Denegri i zamislivši se krene dalje. 

Erna i Denegri brzo su sada koračali jednakim 
korakom jedan tik drugoga, pogledavajući se kao do- 
govoreno, uvijek u isti čas. 

— Doktore, recite mi, što uopće nalazite na meni? 
— zapita ga ona najednom. 

__ Sve. Sva tri uslova jednog ozbiljnijeg poznan- 
stva. Ljepotu, inteligenciju i ukus. Ljepota udara prva 
u oči. Ukus je uvećaje. Sama ljepota se ističe, ali 
ostavija čovjeka hladnim. Što se mene tiče, mogu pače 
kazati, da one žene, koje se poput kipova označuju li- 
jepima, upravo izbjegavam. Bojim ih se. One su hladni 
kipovi, šarene zmije, bez srca, bez osjećaja. Bez milo- 
srđa uživaju, gledajući pod svojina nogama satrte ne- 
sretne muškarce. Naslađuju se, kad oni trpe. Savr- 
šena ljepota obično je u sebi usredotočila sve ostale 
osebine i svojstva. Ukus podaje ijepoti živahnosti i 
promjene, jer je u najužem savezu sa predmetima, koji 
su podvrženi neprestanoj promjeni. Na primjer s odi- 
jelom, češljanjem, pokućtvom, stanonu, zabavama. In- 
teligencija jedan je od najvažnijih uslova, koji podr- 
žaje poznanstvo. Doticaj inteligentna čovjeka sa glu- 
pom, ograničenom ženom rijetko može dugo trajati; 
potraje li, postaje odvratan, surov, perverzan. No i 
sve to troje više puta ne dostaje, — zakima Denegri 
glavom, 

— Vi mnogo tražite! Ljepota, inteligencija i ukus. 
rijetko se zajedno nalaze. 

— O ne, dosta često, no često i to troje ne dostaje. 

(da se čovjek posve preda u naručaj dotičnog poznan- 
slva, da se razapetim jedrima otisne na pučinu, da 
se ogrije na lom ognjištu neugasive vatre. One vatre, 
koja grije svijet iznutra, dok ga sunce izvana ogri- 
java, — uzdahne Denegri. 

— A kad se još i ono nešlo nađe, što čovjeka po- 


sve privuče i obuzme? Kako onda izgleđe stvar? — za- 
pila Erna, 

Onda dolazi čovjek do najtežeg časa odluke. Hoće 
li se posve predati struji, što ga neodoljivo vuče, ili će 
sabrati sve sile i nategnuti uzde vilinskim vrancima, 
da ne pojure u neizvjesnost. 

— Ne razumijem, zašto neodlučnost. Ako već čo- 
vjek sjedi u toj kočiji, koju nose vilinski vranci, za- 
što im ne bi pustio uzde, neka trče po miloj volji. Jed- 
nostavnije znala bih to isto reći riječima: ili, ili, — tiho 
završi Erna, 

— Da i ne, kako se uzme. Ljubavne zgode slične su 
kupelji. Značajno je, da čovjek ne podnaša toliku to- 
plinu vode, koliku imade njegovo tijelo. Ljeti mu godi 
svježa hladna, zimi blago mlaka voda. Tako sam i ja 
postupao u ljubavnim zgodama. Mlake simpatije prema 
meni godile su mi. Vrelih nisam podnašao, jer sam ih 
osjećao kao odviše intenzivno unašanje u sferu moga 
gospodstva. Osjećao sam ih kao nevidljive verige. No 
sada, sada drukčije osjećam. Pa zato mi se istodobno 
namiče misao, da li se smijem posve predati osjeća- 
jima. Tu misao izazvala je svijest odgovornosti. Na 
časove pomišljam: predaj se sasvim svojim čežnjama; 
“a zatim se opet pojavi misao: sačuvaj bar malo hladnog 
razbora, ili ti ili ona; hladan razbor neka bdi nad 
vama, neka prati razvitak vašeg poznanstva. Svejedno 
je za stvar, tko će od nas sačuvati tu bezuvjetno nužnu 
mjeru hladnog razbora. No jer ja neopisivo čeznem, da 
vas vidim, kako se neograničeno, bezuslovno, bezu- 
vjetno podajete u naručaj sretne sudbine, ne preostaje 
ino, nego da ja pazim, da se ta iskrica razbora ne 

ugasi, — pogleda Denegri gospođu Kristen. 

— Zašto baš vi? Ne bi li mogla ja na to paziti, a 
vi... — osmjehnu se ona i nastavi: — U takvim po- 
znanstvima imadu obje stranke jednake dužnosti, ali 
i jednaka prava, dragi doktore! — reče ona umiljato. 

“ _ Izvrsno rekoste: jednake dužnosti, jednaka pra- 
va. No dok ću ja bdjeti nad vatrom razbora, možda se 
ne će utrnuti. Erno! Veličina, jakost simpatija nema 
ništa zajedničko s njihovom trajnošću. Nebrojeni uzro- 
ci, bilo na jednoj, bilo na drugoj strani, mogu tako: 
uijecati, da u nenadanu času nestane simpatija. A 
što onda? U onom času nastaje uspomena. Simpatije 
se pretvaraju u uspomenu. A kakova može biti uspo- 
mena o čovjeku, iza koga ostaju neugodnosti i nepri- 
like? Draga gospođo, moje nastojanje teži za tim, da s1 
osiguram vaše neograničene simpatije, a u času, kad 
za me ne ćete više osjećati, svijetlu uspomenu. Ja ću 
sve moguće nastojati poduzeti, da vam dolicaj sa mnom 
učinim što ugodnijim i da uklonim sve ono, što bi 
vas moglo ozlovoljiti ili rastužiti. Shvatite iako sve: 
moje riječi i čine. Ako vam što nije jasno, pitajte. 
Imajte dakle povjerenja u me. Je li, Erno, vi imate 
povjerenja? — upita on zagledavši se u njene oči. 

— Imam, — odgovori ona tiho. Glas joj bijaše 
mekan, topao i siguran, no na očima lebdjela je neka 
neizvjesnost. Tajnoviti njezin pogled slijevao se s nje- 
govim pogledom, u kom se odsijevala neizmjerna sreća. 
Šuteći nastaviše hod. abe 

— Erno, što ste se tako zamislili? — prekine šutnju 
Denegri. = m 

U tom času stigoše pred njezinu kuću. U veži je 
već gorjelo svijetlo. Ona stupi na prag i prenuvši se 1z 
misli naglo reče: : 

— Doktore, vaše mi je društvo vrlo ugodno. Mi 
se možemo i češće sastajati. No molim vas, manite ta- 
kove razgovore. Sve to tako mi je čudno. Ja se sama 
ne znam snaći. Osjećam neki nemir u nutrini. Moja 


ravnoteža kao da nije posve sigurna... — zašuti Erna. 
“ Najednom se glasno nasmije i reče: — A šta ja sve ne 

govorim! Recite, doktore, je li, sve su to male šale? Na- 
pokon čovjek ne može uvijek biti ozbiljan. Kad se 
vidimo? — veselo upita ona. 

— Milostiva, kadgod zapovijedate. Ja nikada ne 
iorsiram, ali ujedno sam najveći protivnik postavljanju 
umjetnih zapreka. Hoćete sutra? — brzo dometne De- 
negri. 

u Dakle sutra u šest sali pred glavnom poštom, — 
reče ona i pruži mu ruku. Denegri je uhvati i poljubi 
te naklonivši se ljubezno reče: — Milostiva gospođo! 
Danas je sretan moj dan. Hvala vam, najsrdačnija 
hvala. Moj naklon. 

— Dakle do viđenja! — primetnu ona te stavivši 
ruku u muf digne ga do vrata i nasloni na nj glavu. 
Licem okrenuta prema doktoru stala se na vršcima po- 
plata natraške sklizati i od njeg udaljivati. Bezbrižan 
osmijeh poigravao je njenim usnicama, a zjenice joj 
svjetlucahu ispod skupljenih obrva u polutami hodnika. 
_ — Servus, ko-ko-ko-ko-kokice! — nasmjehnu se 
Denegri i uzmahne nekoliko puta rukom. 
= Ali, doktore! — prozbori ona, uzalud nasto- 
jeći uozbiljiti razdragane crte svog dražesnog lica. 

— Pardon! Varale se, Erno! — uzvrati Denegri i 
pokaže rukom lijevo. 

Erna se instinktivno obazre. Dva koraka iza nje 
. uz stijenu šćućurile su se dvije kokoške. Bog bi znao, 
kako su onamo došle, ali bile su tamo. 

Uzduž stepenica, prestrtih dugim sagom, plaho je 
trčala treća kokica Erna. Zar možda ne? Nije li ona na 
sebe tu riječ protegla? 


VI. 


— Tako, sada bi bilo sve u redu, — reče Denegri 
sam sebi, turnuvši u nutarnji lijevi džep kabanice neki 
mali zamotak. Tada još jednom baci pogled u otvoren 
ormar, zatvori ga, žurno se zakopči i ode. 


— Za četvrt sata eto me pred poštom. Sama je oda- | 

brala to mjesto. Sastanak je ona prva predložila... 
Erna, da li slutiš, kako veselo hrlim u tvoju blizinu... 
Molila me, da ne govorim o tim stvarima... Pa do- 
bro, ne ću... Moje joj je društvo ugodno i možemo 
se češće sastajati, rekla je... Ta to je protivurječje ... 
Mi ćemo se dakle češće sastajati... Danas prvi: put. 
Prvi sastanak, urečeni sastanak, prvi rendez-vous... 
dvadeset i četvrti listopada.. Doći ću onamo točno u 
šest sati... na prvi rendez-vous... Pustit ću, neka 
danas ona vodi glavnu riječ... Njezin je glas tako 
sladak... a plava kosa i oči... pogled tako mio... 
njezine su oči plave... oči sudbine... — mislio je sam 
sobom Denegri, dok mu je u ušima zujala mila Den- 
zina arija Tremacoldijeve pjesme »Occhi di fata«. 

O lijepe oči, oči čarobnice, oči tajinstvene i du- 
boke, vi oteste mir njegove mladosti. Lijepa ženo plave 
Kose, što ćete vi njemu dati za uzdarje? Zar ne, vi ćete 
mu dati svoje poljupce i žar svoje duše? Blijeda ćete 
klonuti u njegove raširene ruke i na njegovo srce. 
Ubrat ćete cvijet njegove mladosti i uzvratit ćete nje- 
govu žarku ljubav, zar ne? 

A sada čekate ga na zakazanom mjestu, nestrp- 
ljivo i željno, brojeći svaku sekundu, koja vam se po- 
put jedne vječnosti dugom čini. Zar ga doista tako ne- 
strpljivo čekate? Gle, on već hrli onamo, presretan i 
blažen. Još pet, još četiri, liri, dva časa, još jedan čas, 
još samo nekoliko sekunda, pa će se iza ugla pojaviti... 

Zar je taj čovjek, koji je žurnim korakom letio iz 
ulice u ulicu, ne pazeći ni lijevo, ni desno, bio onaj 
isti Denegri, koji je još jučer tolikim uvjerenjem do- 
kazivao gospođi Kristen: »Uvjeravam vas, milostiva, 
nikada u praksi ne ćete doći do tako sigurnih i tako 
neočekivanih zaključaka kao teoretskim putem, stva- 
rajući bez pristrane predodžbe logične zaključke«. Zar 
je mogla preko noći nastati tolika promjena u njegovu 
mišljenju? U onoj istoj glavi, koja nije stajala pod 
utjecajem predodžba. U onoj tvrdokornoj lubanji? Ne, 
nije. Bio je to isti čovjek, koji je sproveo ovu noć u 

najslađim sanjama, ali se nije promijenio. Samo su 
se njegova načela na drugi način kristalizirala. Jučer 
se pokazivala ravnoteža u njegovu mišljenju, a danas, 
u koliko je to mišljenje bilo poremećeno, izjednačila 
se ravnoteža time, što se opstojnost tih načela očitovala 
u njegovoj pripremi. 

Snatreći o sastanku s Ernom Denegri je sve nehotice 
obukao civilno odijelo. Sa sobom je ponio čvrst štap. U 
džepovima dolnjeg kaputa imao je »cerni dugi brk«, 
nekoliko vrlo jednostavnih ključeva, koje bi neugla- 
deni ljudi nazvali otpiračima, zatim veliku kapu, oćale 
s običnim staklom, nekoliko metara jakog užeta, iri 
jaka vijka, jedno dlijeto, jaki periš i dobro povećalo. 
Pod širokim hlačama nosio je čizme, a na glavi mekani 
šešir. Njegova kratka kabanica, koja se mogla i okre- 
nuto nositi, bila je izvana elegantne crne boje, a iz- 
nutra siva i uprljana. U jednom njezinom džepu nala- 
zio se izvrstan revolver. Drugi džep bijaše razdijeljen u 
dva pretinca. U manjem nutarnjem pretincu nalazio se 
kovani novac, a u vanjskom većem spavala je mala 
električna žarulja. 

Da li se Denegri tako spremio od navike ili slu- 
šajući neki tajni glas providnosti, to na stvari ne mi- 
jenja ništa. On je tako opremljen pošao na sastanak, 
snatreći o svojoj sreći i žureći se, da što prije ugleda 
gospođu Kristen, kako ga na zakazanomu mjestu ne- 
strpljivo čeka. Došavši već blizu pošte pogleda na uru. 
Još tri časa... još dva... još jedan... Još samo ne- 
koliko koraka, pa će stići na ćošak i opaziti... 

Što opaziti? Da pred glavnim ulazom pošte gospode 
Kristen nije bilo. 

— Što to znači? — pomisli Denegri i naglo stane. 
Sa njegova lica nestane u lili čas onog izražaja raz- 
draganosti, a mjesto toga zasjekoše se izrazite brazde 
od nosa do usnica i u sredini čela između obrva. Bi- 
jaše to odsjev hladnokrvne ozbiljnosti. Denegri je opet 
postao potpuni Denegri. 

— Nje dakle nema. To znači, da je na drugom 

injestu. Ako čekam, dokle ću čekati? Još pet časaka, 
deset, pol sata, dva sata? Najbolje ništa. Ona je negdje 
drugdje. Dok čekam, izgubit ću trag. Možda i računa s 
time, da ću ovdje dugo čekati, možda ne. Bilo kako mu 
drago, skočit ću pred Metropole. Onamo dolazi onaj 
»engleski lord« iz Bačke. Sjajna kavana... Pa na- 
vika... Bože moj, gotovo je svaki dan u kavani... 
Može lako i zaboraviti... — mozgao je Denegri hiteći 
prema korzu. Kad je poodmakao već kojih dvjesta ko- 
račaja, malko stane, baci pogled prema ulazu pošte i 
opet pojuri naprijed. 

— Sama je zakazala sastanak u šest sati. Da je 


.hijela doći, bila bi došla. Na sastanak se tačno dolazi. 


Ako dođeš, dobro. Ne dodeš li ili ne možeš, sasvim je 
isto. U prvom slučaju sama dotična osoba ne će da 
dođe, u drugom je sudbina zapriječila sastanak. Ja 
se ne ću svađati sa sudbinom... — opravdavao je De- 
negri u sebi, što nije ostao da čeka. U taj čas spazi do 
pločnika jednu kočiju i upita kočijaša: 

— Jeste li slobodan? — Kočijaš pripaljujući cigaru 
kimne glavom. 

— Žurno na korzo. Stanite pred Rosnerom. Zna- 


odete, gdje je? — reče Denegri i skoči u kola. 


Kočijaš opet kimne glavom, promotri svoga gosta, 
uspne se na bok i opali bičem konja. Za par časaka sti- 
goše onamo. Dok je kočijaš pred trgovinom Rosner još 
ustavljao konje, turi mu Denegri u ruku dvije srebrne 
forinte, skoči iz kola i reče: ; 

— Čekajte pet minuta. Ako me nema, možete ići. 

Denegri se nije više vratio, jer je upravo opazio, 
kako je iz kavane Metropole ižašla gospođa Kristen. 
Jedan korak iza nje vrzao se medu vratima husarski 
poručnik Milorad Krajovan, 

— No gdje ste? — ogleda se Erna i mrko pogleda. 
— Kako se vi lagano vučete. ' 

— A kakovu vi žurbu danas imate? — odvrati Kra- 
jovan i priključi se gospođi, koja je natezala rukavice. 

— Amo, amo, gospodine poručniče! Ne ću da se 

svaki dan pokazujem na korzu, — reče ona zlovoljno, 
zakrenuvši lijevo uz velike prozore kavane. 

— Kakogod želite, milostiva. Meni je svejedno, 
samo kad mogu uz vas biti, — nasmije se Krajovan, 
čovjek visok, tanak, malo pognuta držanja, obrivene 
brade i brkova, duga šiljasta nosa i žmirkava pogleda. 

Nastala je mala stanka. Erna se žurila, a Krajo- 
van je kraj nje bacao duge korake. 

_ Vi ste nekako zlovoljni? To mi je nešto skroz 


novo, — primijeti poručnik. 
— Ne znaie ništa drugo pripovijedati? »Kakogod 
želite... Jeste li zlovoljni... je li slatka kava... niste 


li zlovoljni...« Takav me govor ozlovoljuje. Ja sama 
ne znam, čemu sam uopće ostala tako dugo u kavani. 
U toj dosadnoj kavani, — uzdahne ona. 

— Milostiva, ja vam se vrlo čudim. O čemugod 

stanem govoriti, ne sviđa vam se, — reče turobno Kra- 
jovan. 
— O čemugod? Vi ili govorile o svom prijavku, o 
svojim vježbama, ili mi udvarate kao gimnazijalac. 
Pitate me, je li hladno ili vruće, ugodno ili neugodno. 
Molim vas, štedite me u buduće vašim udvaranjem i 
novostima, što se događaju u vojarni. Ja za to nemam 
smisla. Ako me poslušate, možemo ostati dobri prija- 
telji... — pogleda ga ona značajno. 

— Možemo ostati dobri prijatelji? Vi znadete, kako 
težim za vašim prijateljstvom. Ali ova vaša izjava tako 
zvuči, kao da obara sve moje nade. 

— Kakve nade? Kakve nade možete vi imati? Vi 
dolazite od navike u kavanu, od navike ste mi stali 
udvarati. Uopće, sve, što radite, radite od navike ili od 


dosade, a ništa od vruće želje, čežnje... — uzdahne 
ona. — Ja sam se stala privikavati na vaše društvo, ali 


jer vidim, kamo smjerate, moram... 

— To je razlog, da me najednom tako hladno su- 
srećete? — upane naglo Krajovan. — Ja sam se dakle 
grdno prevario, smatrajući vas modernom gospođom, 
koja ne odbacuje od sebe svako društvo. Koliko sam 

tu i tamo čuo kazivati, niste vi tako tankoćutna. Nu 
prevario sam se dakle... — silio se Krajovan, da se 
što delikatnije izrazi, 

— Jest, prevarili ste se vi, kao i svi drugi što će 
se prevariti, koji, znate, što mislim... — doda oz- 
biljno gospoda Kristen. 

' — Ali ja nisam ništa zla mislio, — stade se Kra- 
na ispričavati. — Šta uopće ima zla kod udvaranja. 

ostalom, i sama ste još prekjučer kazivala. Zar se 
ne sjećate? — tiho zapita on. 

o 9 [2 . ve 

Ja? Ja to nisam kazala, — odrješito dometnu 
ona. 

— Milostiva, sjetite se. Išli smo kraj botaničkog 
vrta. Vi bijaste izvanredno raspoložena. Ja sam Ko- 
Ješta govorio, danas biste rekli, kao gimnazijalac, no 
Prekjučer vam se svidjelo. Pa kad sam ja misleći, da 

ra pe A . . , i , 
niti već predaleko pošao, pitao vas, ne osuđujete li me 
radi moga udvaranja, upilaste me: Pa zašto? I baš onda 
mordo se pridružili natporučnik Duras! — zaklima 
glavom Krajovan. 

— Ja se toga ne sjećam, — nasmjehnu se Erna. 

du dobro, makar se i ne sjećate, samo da se 
smiješite. Mrko lice ne pristaje vam. 

 — Zar zbilja? — stane gospođa Kristen, pogleda 
Krajovana te se glasno nasmije. 

— Kuda ćemo? — upita poručnik vesela lica. 

— Kudagod, samo ne na korzo. Hoćete ravno, de- 
sno, lijevo? U sedam moram biti kod kuće. Prema tomu 
se aja: — reče gospođa Kristen, pokazujući velikim 
mufom naprijed, desno i lijevo. Bijahu baš na ras- 
kršću ulica. ' 

=a Pa desno, da ne kažete, da me lijeva strana srca 
vuče, — osmjehnu se Krajovan. 
| at Na tijelu je lijeva strana srca, a u gradu ona, 
na kojoj ima manje kuća i ljudi. Meni se čini, da baš 


desno dolazimo u takav kraj 
sI azir ... — pogled 
obijesno. kina 
— Nije mi poznato, — naivno odvrati on. 

— A stanujete već šest godina ovdje? 

— Kad se vi ne možete sjetiti, što ste prekjučer 
kazali, kako da ja pamtim, koji je dio grada napučen. 

— Sada mi se već više sviđate. Samo manite vašu. 
vojarnu, vaše raporte, sve one suhoparne stvari. To 
ne mogu da slušam... — istegnu ona lice, kao da je 
zub boli, no začas se nasmjehnu i veselo reče: — 
Dakle? 

Krajovan i gospođa Kristen uputiše se dakle uli - 
cama prema jugozapadnom dijelu grada. Ponajprije ne- 
stajalo je svijetlih izloga, a zatim palača i velikih luč- 
nih svjetiljka. Osvjetljenje ulica bivalo je sve mršavije, 
kuće postajale su sve niže. Zatim su tarabe stale zatva- 
rati po koji neizgrađeni prostor ili dvorište između 
kuća. Daleko već u predgrađu, pod drvoredom platana, 
stade poručnik Krajovan trti ruke: 

— Milostiva, vi sigurno ćutite toliko ljubavi pre- 
ma svome bližnjemu, toliko milosrđa prema patniku, 
da ćete mi dopustiti, da bar jednu ruku, kad ne mogu 
obadvije, stavim u vaš mui. 
= — šta još? — nasmjehnu se ona, dok Krajovan la- 
gano uvuče svoju desnu ruku u njezin muti, a začas 
obuhvati njezinu lijevu ruku ispod lakta. Držeći se 
tako ispod ruke nastaviše šetnju, koju je sedma ura za- 
tekla daleko na periferiji grada. 

Bijaše osam sati, kad su stigli pred njezinu kuću. 
Gospodi Kristen još se uvijek nije žurilo. Gore dolje 
šetala je pred kućom, a uz nju Krajovan, koji ju je 
uvijek na desnu stranu puštao, da je bolje vidi. Li- 
jevu stranu lica zastirao joj je spušteni obod velikog 
šešira, koji je u nebo vapijućim kletvama proklinjalo 
cijelo jato čaplja. (a 

Bastanak se također nije mogao završiti. Nekoliko 
puta pružila mu je gospođa ruku. On ju je uvijek po- 
ljubio i još dugo držao objema šakama, pa opet bi on 
ili ona imali štogod da kažu. 

_— Dođite sutra u kavanu, ali već u četiri. sata. 
Možete? — upita ga ona. 

— Nikako ne mogu u četiri, Ali stanite još malo. 
Ja bih imao mnogo zgodniji raspored. Bez sumnje će 
vam se svidjeti, — velikom je sigurnošću i čvrstim 
naglaskom: rekao Krajovan, hoteći u nje pobuditi zna- 
tiželjnost. i 
.. — Molim vas, još samo čas, — osvrne se gospođa 
Kristen prema jednom čovjeku, koji je utrnuo plinsku 
svjetiljku u veži te se približio do kućnih vrata, da ih 
zatvori. Bilo je devet sati. U nedalekoj vojarni trubio 
je trubljač mirozov. Vratar je čekao kod poluotvorenih 
vrata. 

— Sada nemam vremena, jer ću inače, kako vi- 


dite, morati na ulici prenoćiti, — nasmjehnu se go- 
spođa. — Dodite dakle u sedam sati u kavanu, pa ćemo 
tamo dalje razgovarati, Zbogom, — okrenu se ona i 


pođe lagano prema stubištu, tapajući rukom po zidu. 
U mrkloj tišini odzvanjali su njezini lagani koraci 
zveket ključa u ključanici i težak hod vratara. ' 
U času, kad je gospođa Kristen stupila na prvu 
stubu, naglo se i prestravljeno ogleda i pridušeno uz- 
dahne. 
— Erna, — zazvoni joj u ušima Denegrijev glas. 
U prvi mah pričinilo joj se, da se vara. Sva se 
smela od neugodnosti, što je vratar mogao čuti nje- 
zin uzdah. No začas se opet prepane. Pred njom je sta- 
jao čovjek srednje visine, u kratkoj sivoj zaprljanoj 
kabanici, u velikim ukaljanim čizmama i s nezgrap- 
nom smeđom kapom na glavi. Onaj isti čovjek, koji je 
čas prije ugasio svijetlo i zaključao vrata, Oči su mu 
zaklopljene velikim zelenim očalima, ispod nosa visio 
mu je dugi crni brk, a u lijevoj je ruci držao malu 
svjetiljku. Električna struja od tri volta i pol ampera 
osvjetljivala je tek najbliži prostor ispred svjetiljke. 
— Erna, ne bojte se, ja sam to, Denegri, — reče 


. on, skinuvši brk i očale i uhvativši je za ruku. Dok joj 


je još ruka drhtala, pojavi se na njezinim usnama 
slatki osmijeh: 


— Vas se ne bojim, ali onog, — progovori : ona ' 

smeteno — onog nepoznatog čovjeka, koji me u tami 
po mom imenu zvao, njega sam se preplašila. 

— Jer je imao moj glas, — stisnu joj Denegri ruku. 

— Recite mi najprije, — nastavi Erna već sasvim 
mirno, — kako ste ovakav amo dospio? 

— Milostiva, ta bi pripovijest mogla trajati i de- 
set časaka. Za to vrijeme lako bi mogao tkogod doći. 
Bolje je dakle, da oprezno izađemo na ulicu, — predloži 
Denegri. 

— Doktore, što ste poludjeli? — Kako mogu s 
vama šetati, dok ste ovako obučen? — začudi se ona. 

— Ništa lakše nego tomu doskočiti. Molim vas, 
pridržite malko ovu stvar. Držite ovo puce, jer smo 
inače u tami, — reče Denegri podavši Erni svjetiljku, i 
nastavi: — Nemajte brige. Stvar je vrlo jednostavna. 
I prije nego vi mislite, bit će sve u redu. Kad ne bi bilo 
ništa teže nego to, onda bi bilo lako na svijetu živjeti. 
Ne sjećate se, da sam vam kazao, da praksa nije teška 
stvar. Teorija je teža. Praksa zahlijeva okretne ruke, 
teorija okretnu glavu, odnosno ono, što je u njoj. Eto 
tako, zar ne? Stvar bi dakle bila u redu, — govorio je 
on skinuvši naglo kabanicu i otrvši njom čizme. Za- 
tim je hitro spustio zavite hlače, izvrnuo rukave kaba- 
nice i navukao ju, a kapu turio u nutarnji džep, zami- 
jenivši je mekanim šeširom, što ga je izvukao iz istoga 
džepa. 

— Tako, milostiva! Gospodin doktor Denegri moli 
vas, da izađete. On će vrata oprezno otvoriti i zatvoriti 
ključem, što ga je danas ujutro dao narediti prema vo- 
štanom otisku; za koji se onako uz put pobrinuo, nakon 
što vas je jučer kući dopratio. Nu osim toga bit će 
slobodan uzeti i svoju čvrstu palicu, koja stoji ovdje 
do vrata. Palica je katkada mnogo bolja nego revolver, 
— zakrene Denegri ključem u vratima izvana. 

— Revolver? — usklikne Erna. — Zar i njeg 
imate? 

_ Dakako . Ne mislite inožda, da pucam. To bi 
stajalo i moje glave. Već da se sigurnim ćutim. Osje- 

ćaj sigurnosti silno djeluje na poduzetnost i srčanost. 
Uostalom, olovo se sasvim krivo upotrebljava za 
sudiju obranika u ženskim stvarima. U svakom  slu-. 
čaju radije uzimam u ruke oružje nego u ženskom po- 
slu. One same, ako hoće, najbolje znadu i najzakuča- 
stije sporove riješiti, — završi on. 

— Olovo, revolver, ključevi, maska, i sve drugo.... 
vi ste zbilja čudan čovjek. Čemu sve to? Što hoćete 
lime polučiti? — upita ga ona plaho. 

— Čemu sve to? 'To ću vam na koncu kazati. što 
hoću time polučiti? Štogod hoću polučiti, hoću samo 
za sebe polučiti. Još nikad nisam ni koraka učinio za 
koga drugoga. Znadem naime razlikovati šport od 
špijunaže. No ja kanda sam sasvim zaboravio na vaše 
prvo pitanje, kako sam amo dospio. Oprostite mi, i 
moj vlak katkada iskoči iz tračnica, ali se ipak u njih 
vrati, pogotovo, kad mu to dobro dolazi, — osmjehnu 
se Denegri. 

— Vama dakle dobro dolazi moje pitanje? — za- 
čudi se ona. 

— Da, da. Teško je reći, u čem valja biti oprezniji. 
U pitanju ili u odgovoru. Na oko izgleda, da pitanje 
Ježi u interesu pitalice. No nije uvijek tako, — zakima 
on glavom. 

— Dakle recite već jednom, kako ste amo došli. 
Sad me ipak to najviše zanima, — nestrpljivo dobaci 
ona. 

— Vi ste me naručili na sastanak. Ja sam vas sa- 
mo krivo shvatio. Vama je bilo glavno, da ja dođem u 
šest sati pred poštu te vas ondje čekam, a ja sam to 


tako shvatio, da se imademo sastati, — reče on 
ujedljivo. 

— Krivo mi činite. Vjerujte mi! Da nisam htjela, 
da se nađemo, ne bih o tome govorila, — pomirlji- 


vim glasom odgovori ona. 


š= Vjerujem, još i više. Vjerujem, da ste jučer 
htjeli, da se danas u šesi sati sastanemo. Vjerujem 1 
io, da i sada hoćete, da se danas u šest sati sastano- 

mo. Ali u tri četvrta na šest niste to htjeli, ili, kako 
biste se vi izrazili, gospodin Krajovan vas je zadrža- 
vao, a vi mu niste mogli reći, da imate sa mnom sa- 
stanak, — hitno on dovrši i pogleda gospođu. 

— Stanka, zastor pada. No? — upita Denegri Ernu, 
koja je šutjela. 

— Što ja imam da kažem, kad je baš tako, kako 
ste vi rekli. Zadržao me, a ja sam zgodu upotrijebila, 
— odvrati nemirno ora. 

— Poslovi, znam, — reče on tiho. 

— Jest, poslovi. Hoću, da mi vjerujete! — zapovjedi 
gospođa odrješito. 

— Vjerujem, doista vjerujem, više nego u sve ostale 
stvari. 

— Dakle vjerujete? Tako je pravo. Vi ne smijete 
ništa sumnjati. Kad ja što hoću, onda mi morale 
vjerovati. Uistinu vjerujete? — lecmu se ona. 

— Da, vjerujem. Ja naime bitno razlikujem vjero- 
vanje od znanja. Tako na primjer vjerujem to, što vi 
hoćete, da ste se sa Krajovanom o poslovnim  stva- 
rima razgovarali, a znam na primjer, da ste u šest sati 
bili s njim u Metropoli, u šest i deset časaka izašli i 
poslovno se ljutili na nj; u šest i dvadeset poslovno se 
pomirili; u šest i dvadeset i jedan časak zaokrenuli kraj 
Lederera i sina. U šest i pedeset stajali ste pred restau- 
racijom K Suncu. Krajovan vam je pokazivao ono žuto 
sunce na tabli i dosta tiho, ali poslovno kazao: Vi ste 
moje sunce. Onda sam se ozbiljno na nj razljutio, — 
reče Denegri zlobnim posmijehom. 

— Vaš postupak prelazi svaku granicu. Prisluški- 
vati! To ipak nisam mislila! — namršti ona čelo. 

— Jest, imate pravo. Prisluškivati je ružno i odviše 
jednostavno. Čovjek može i duševnim uhom slušati. 
Ja načelno ne prisluškujem. Nisam ni danas  pri- 
sluškivao, — pogladi Denegri brk. 

— Pa kako ste onda čuli one riječi? 


— Duševnim uhom. Krajovan vas već otprije pozna.. 


Šeće pokrajnim ulicama u tami. Pokazuje na sliku sun- 

'ca, pa da li se onda može što drugo očekivati, nego da 


vam kaže: Vi ste moje sunce. ' 

— A da je poručnik kazao na primjer: Gle, kako 
je to sunce žuto! Možda vaši teoretski zaključci ovaj 
put ipak ne stoje? — smiješila se ona. 


— Stoje, stoje. Ja sam ga dobro čuo, — kesio se 
Denegri i lagano tuckao štapom po pločniku. — Tada 
još nisam bio preodjeven, pa u času, kada nisam mogao 
neopaženo kamo drugamo uteći, stao sam iza vratiju 
birtije. A taj Krajovan naslonio se tako čvrsto na 
vrata, da me je malone zdrobio. Zato sam se ozbiljno 
na nj razljutio, — reče Denegri turobnim glasom. 

— A ne zato, što mi je rekao, da sam njegovo 
sunce? — ljubezno zapita Erna. . 

— Ne. Što je on kriv? Muškarac muškarcu nikada 
nije ništa kriv. Isto tako ni žena ženi. Jedni ljepše 
postupaju, drugi ružnije. Jedni nas hvale, da se po- 
kažu plemenitima, drugi kleveću, da nas  omraze, 
Ali ni jedni ni drugi ne čine to radi nas, već radi se- 
be, Krajovan me i ne poznaje. Što je on meni skri- 
vio, ako vam je udvarao. Vi ste prema meni kriva, — 
reče Denegri oštro. 

— Nisain, — upane još oštrije Erna. 

— Onda prema njemu griješite, jer slušate moje 
udvaranje. Ja ne mogu dopustiti, da moj prijatelj stra- 
da. Krajovan je moj prijatelj, bar utoliko srodna. mi 
duša, što mu se vi sviđate. Muškarci, kojima se ista 
žena sviđa, po naravi imadu da budu prijatelji, a ne 
suparnici. Oni se obično ne shvaćaju. Ne znadu: se po- 
goditi. I dok se inate, dotle se žena titra jednim i dru- 
gim. Još jednom kažem, Krajovan mi nije ništa skri- 
vio. Vi ste ga slušali, vi ste prema meni kriva, — laga- 
no i tiho završi Denegri. 

— Krajovan ne misli ozbiljno. On mi udvara, 
samo da nešta govori. Vrlo je pazljiv. Eto, danas mi je 


dao ove tri ruže. Nu to sve ništa ne znači. Sve je to 


šala, kao što je i sav naš današnji razgovor bio sa- 

mo šala. Ako sam ikomu što skrivila, to sam skrivila 


svome mužu... — zamisli se Erna. 

— Pustite to pitanje, jer se jedan i drugi odnošaj 
ne dade usporediti. Jedan je javna, zakonima priznata 
i šlićena veza. Drugi je odnošaj osnovan samo na sim - 
patiji. Ona je njegova zaštita. Prva veza postoji, jer se 
poštiva. Posljednja se poštiva, kad postoji, odnosno: 
imala bi se poštivati. Pa kad tako govorim, valjda se i 
toga držim. Ne mislim time omalovažavati onu vezu, 
što je javni poredak štiti, to jest brak. No u stanovitim. 
prilikama ne znači još rušiti brak, ako se u nj dira... 

— Dirati u brak znači rušiti ga. To je bar jasno 
kao sunce. 

— Čini vam se. Jeste li razmišljali kada o tom, 
da li donosi u brak sreću ili nesreću onaj čovjek, koji 
je kulturan, diskretan, pošten i dobra srca, te  za- 
premi ono mjesto, koje bi inače zapremio čovjek, koji 
bi kroz ženu muža joj okrao, njegov i njezin dobar 
glas ocrnio svojom brbljavošću, a možda hotice ili Ja- 
koumno i druge neprilike uzrokovao? Najljepše bi bilo, 
kad bi svi brakovi bili u redu. Ali dok nije tako, svaki 
onaj, koji lošijem od sebe dovikuje onu poznatu: >6te- 
toi«, nije prijatelj braku. Kad se takav bolji čovjek. 
jednom izgubi, ostaje iza njega sasvim dukčiji dojam 
u žene negoli iza jedne ništarije. Iza prvoga džentime- 
na teže se može ugnijezditi ništarija negoli obratno. 
A znate zašto? — upita Denegri, te i ne očekujući od- 
govor pohiti: 

— Jedna je riječ dosta: poredba. Poredba je naj- 
veći neprijatelj, ali i najveći prijatelj u braku. Po- 
redba ima jednu važnu osebinu. Ona je obično ne- 
sklona mužu, a sklona prijatelju. Druga joj je važna 
osebina, što vrlo izrazito ističe oprečnost između dva 
kavalira. I najbolja žena uvijek će naći neke loše 
strane na svom mužu. No žena, koja između dva ka- 
valira ne umije razlikovati njihovu vrijednost, to. je 


loša žena. Kod nje je već sve svejedno... Pustimo, 
pustimo ta bračna pitanja, — digne Denegri ruke 
o M 


prema glavi i namršti čelo. — Ona su loš predmet za 
razgovore. Ili pokvare sve idealne sanje, ili nas uvjere, 
da više manje u zloj vjeri radimo. Ako već nešto ra- 
dim, što ne valja, zar je tako potrebno, da budem. 
svijestan svoje nevaljanštine?... Gdje smo stali? Da, 
u šest i pedeset, — nastavi on lakim glasom. — A za- 
tim ste dalje šetali i udilj razgovarali izmjenjujući 
ljubezne poglede. Siromah Krajovan, tako je promrzao, 
da se je morao poslužiti vašim mufom. Zatim ste se 
stisli i uhvatili ispod ruke. Sve radi zime. Onda ste po- 
lako išli kući i ovdje dugo šetali, pa da onda nije do- 
šao onaj glupi vratar, Krajovan bi bio razložio svoj 
osobiti program, koji bi vas vrlo zanimao. Glupi vra- 
tar, on je sve pokvario... — nakrivi Denegri lice, kao: 
da hoće iskazati svoje ogorčenje. 

— Mene njegovi programi ništa ne zanimaju. 
Meni je njegovo poznanstvo sasvim ravnodušno. Radilo 
se samo o jednom poslu, a vratar je u najbolji čas do- 
šao, da zatvori vrata. Inače bi mi Krajovan još na ve- 
čeru došao... — nasmije se Erna i nastavi: — Kako ste: 
vi čudan! Vi svi ste takovi. Neka se s drugim ma ne 
znam što radi, to odmah vidite, a sve, što se s vama ra- 
di, nije ništa. Drugi put ne ću više ništa govoriti o: 
sastanku, — dovrši ona plačnim glasom. 

— Pa dobro, Erna, samo dođite, — pohiti on. — 
Nemojte ništa govoriti, samo dođite. 

' — Ali kamo, ako se ne dogovorimo? — upita ona 
sasvim presenećeno. 

.— Erno, znajte, da bi u svakoj drugoj prilici za-— 
vršio poznanstvo, da me se jednom naruči na sastanak 
i ostavi bez razloga na cjedilu. Ovaj puta, sam ne 
znam, zašto, odstupam od načela. Dođite sutra u šest 
sati na ono isto mjesto, pred glavnu poštu. Ne dođete 
li, promislit ću, što mi valja uraditi. Ta ja i ne mogu 
očekivati, da se vi tako brzo možete meni prilagoditi. 
Vaše misli nisu još ustaljene. Ali molim vas, ako već 
sada ne mislite doći, recite mi odmah. Ja imam i dru- 
gog posla, a ne samo mijenjati različne maske i gradom. 

pete brusiti, da što otkrijem. Iza službe ostaje za moju 
ordinaciju i studij malo vremena. A koliko se toga 
Još od čovjeka našeg stepena zahtijeva. Svemu tomu 
hoće se vremena. Ne kanite li doći, uzmimo, kao da sam 
ja došao i da se vi iz mene ismjehavate. Nu recite mi, 
da zaista badava ne dolazim, — molio je Denegri. 

. — Kako možete takav biti, doktore! Ta nisam di- 
Jete. Upamtila sam vaše riječi, da ne želite biti samo 
trpljen. Dođite sutra onamo, kako ste rekli. Ja to 
hoću. A sada pođite lijepo kući, već je kasno. Ja sam 
umorna, a bez sumnje i vi, — ljubezno reče Erna. 

— O da, draga gospođo, to umara, — odvrati on. 

— Pa čemu se onda laćate takova posla? čudan, 
nerazumljiv je to šport, — zakima ona glavom. 

— Danas nisam bio šporismen. Športsmen čini 
mešto radi svoje zabave. Današnji moj improvizirani 
pothvat poduzeo sam radi vas, Erno, — reče Denegri 
i objesi štap o lijevi džep. Uhvativši zatim njezinu de- 
snu ruku s obje svoje i podigavši je do ustiju tiho na- 
stavi: 

— Vi ste, draga Erno, vrlo lukava i okretna žena. 
Vi to instinktivno osjećate. Ja sam vam htio pokazati, 
da sam ipak daleko nadmoćan nad vama, daleko spret- 
niji, daleko lukaviji. Nisam to uradio, da istaknem 
ta svoja svojstva, nego da time doprinesem nešto po- 
voljnom razvitku našeg poznanstva. Vi dobro zna 
dete, kojim sam se osjećajem vama približio. Jučer 
ste me toliko upoznali, da ste se u glavnom mogli 
snaći. To su bili počeci. Za dalji razvitak poznanstva 
potrebno je povjerenje i iskrenost. Vi niste vjerovali, 
da ću ja duševnim pogledom u vašu nutrinu moći 
otkriti sve vaše misli i osnove, Trebalo je izvesti prak- 
tični pokus. Držim, da je taj uspio. Pa kad sada zna- 
dete, da mi vaše mišljenje ne ostaje tajnim, nije li 
bolje, da sami uklonite. sve ono, što smeta, ili ako se to 
najednom ne može ukloniti, da se iskreno povjerite. 
Ne želim saznati vaše tajne od radoznalosti, već zato, 
da se uvjerim, da gojite prema meni povjerenje. Erno, 

hoćete li biti iskrena? — upita milo Denegri, poljubivšt 
joj ruku na samom članku iznad narukvice. 

— Jest, doktore, hoću! Vaša vještina, vaša stalnost, 
vaši topli osjećaji osiguravaju vam moje potpuno po- 
uzdanje. Ja vas smatram drukčijim nego ostale ljude: 
i osjećam neko posebno nagnuće prema vama. Pa ipak. 
mi je sve to tako čudno... — dovrši ona šaptom. 

— Hvala vam, draga Erno! Sada ste zaista iskrena. 
U vašim krasnim plavim očima opažam, kako me 
čudnim, zagonetnim pogledom gledate. Što pitate 
očima? Recite, — grčevito stisne joj on ruku. 

— Ne znam. Ili sebe ili vas pravo ne_ shvaćam... 
Zbogom! reče ona i naglo povuče ruku. 

Denegri mirno izvadi iz džepa ključ, otvori vrata i 
opet ih zatvori, pošto je gospođa Kristen unišla. Zatim. 
izvadi iz džepa električnu svjetiljku, stavi je pred 
staklo i pritisne na njoj puce. 

Pregršt zraka osvjetljivalo je vežu, u kojoj su na 
kamenu ležale tri ruže. 


, VII. 


Sastanak je dakle bio zakazan za danas uvečer: 
u šest sati pred ulazom glavne pošte. Već u tri četvrta 
stajao je Denegri na suprotnom uglu kuće, lijevo od. 
glavnog ulaza, promatrajući vanrednom pozornošću, 
što se na ulici događa. Došao je ranije radi opreznosti, 
da možebitni izgovor na uru bude unaprijed odbijen. 

Večer bijaše vrlo hladna. Kroz lagano odijelo: 
i laganu kabanicu oćutio je Denegri već nakon prvih 
nekoliko časaka, kako hladan zrak prodire sve do nje- 
gove kože. To ga je vrlo smetalo. Zime nije volio. No: 
nije ga toliko smetalo, što su njegova ćutila trpjela 
taj neugodan osjećaj stezanja kože, već ga je kudikamo: 
više smetala ta neugodnost, šlo se time u njegovu si- 
gurnosi, stalnost i dobro raspoloženje unašao neki na- 
silan nametnik. Kadgod se Denegri laćao takvih pot- 
hvata, nastojao je, da se sa svim silama sabere i što: 


= BR 


više smiri. Ili obratno, kad.se nije ćutio dovoljno sa- 
branim, ostavio je svoje pothvate za bolja vremena, 
ako je to samo bilo moguće. Siguran nastup smatrao 
je prvim uvjetom uspjeha. 

Siloviti nametnik, hladni večernji zrak, koji se u 
sjaju mjesečine sve nehotice još hladnijim osjećao, 
nije mu puno naudio. Denegri je za kratak čas mogao 
ostaviti svoj nepomičan položaj uz ugao. Pred ulazom 
pošte, na obilno rasvijetljenu prostoru, opazi Denegri 
gospođu Kristen. Udaljenost između njih bila je ko- 
jih sto koračaja. Denegri je uvijek operirao ili na ve- 
likim daljinama ili iz neposredne blizine. Ili je pomoću 
stakla prikratio udaljenost i čekao, dok svijetlo iz du- 
ćanskih izloga, uličnih svjetiljaka ili fenjera s kočija 
osvijetli predmet njegova interesa, ili je mijenjajući 
položaj dotako laktom lakat, slušao isti šapat glasa, 
gledao svojim okom u oko, koje nije raspoznavalo ni 
najbliže okoline, bilo zbog potpune zaposlenosti na dru- 
gom mjestu, bilo zbog one običajne ljudske slabosti, 
koja samo o svakidanjim, maljušnim i jednostavnim 
pojavama vodi računa. Na veliku smjelost, odvažnost, 
drzovitost rijetko se i pomišlja. ' 

Gospođa Kristen nije bila sama. Denegri je dobro 
vidio, da je u društvu svoje sestrične, djevojke od ko- 
jih šesnaest godina. Obje udoše u poštu, a zatim iza- 
đoše i hitrim korakom udariše nadesno, odakle su 
došle. 

— Kamo se žure, da li koračaju žurno, da se ne 
iashlade, dok će me dočekati, ili se žure nekamo dru- 
gamo, hoteći se što skorije udaljiti od ovoga mjesta, 
gdje prijeti pogibelj, da bi se njezinim osnovama mo- 
gao zakrčiti put. Ako je tako, tko joj može reći, da da- 
nas nije bila pred poštom? Brzo ću biti na čistu. Naj- 
sigurnije, da se ona sama izbrblja. Zato naprijed žur- 
no... — razmišljao je Denegri hrleći za njima. 

Kad bijaše dva koraka iza njih, zakorači na desni 
kraj pločnika, sasvim uz izlog neke urarske trgovine, 
okrene leđa prema izlogu i dosta glasno reče: 

— Milostiva, kuda tako naglo? 

Gospođa Kristen naglo stane i okrene se. Na nje- 
nu se licu opažala prilična smetenost. 

— Hladno je, pa zato tako naglo hodamo, da se ne 
smrznemo, Vi ste danas malo ranije došli, zar ne? 

— Da, i meni se činilo, da je rano, pa sam amo 
išao, da pogledam, koliko je sati. Promatrajući ure i 
prolaznike, prve u izlogu, druge u staklu, pričinilo mi 
se, da sam i vas opazio. Okrenem se i zaista, vi ste to. 
Jurite, hitite, niti me ne vidite, a kraj mene prolazite, 


Oh, ta niska temperatura! Ona će vam posve pokvariti 


vid. Jučer me ne vidjeste, danas me ne vidite. A kraj 
mene prolazite. Kako to? 

— Zbilja, mi smo se tako zaletjele, da vas nismo 
opazile, — odvrati gospođa uvjerena, da ga je mi- 
moišla. Imam još dosta stvari kupiti, pa sam baš mi- 
slila, da to sada obavim. Vi se ne ćete ljutiti, budem 
li ja išla iz dućana u dućan... 

— Moja sestrična Matilda, — pokaže rukom na nju. 

Denegri se lagano nakloni i pruži gospodični ru- 
ku te zatim stupivši na lijevu stranu do gospođe krene 
jednakim korakom s njom. 

— Molim, milostiva, vi samo zapovjedajte.  Zna- 
dete, da se sa mnom dade govoriti. Recite jednu Ti- 
ječ, ja ću bez prigovora poslušati. Čovjek može da tma 
službenih posala, može da ima delikatnijih osnova, a 
može da hoće ostati sam i bez ikojeg drugog razloga. 
Recite samo jednu riječ, pa... — govorio je Denegri 
hitro i smiješeći se. Već ta lakoća, kojom je  govo- 
rio, morala je osujetiti svaki strog i ozbiljan prigovor. 

— Valjda ne mislite... — reče ona dosta usiljenim 
nehajem. 

— Ja ništa ne mislim, to jest, sada ništa ne mi- 
slim Mišljenje je rad, duševan rad, komu treba po- 
svetiti stanovitu količinu sile, intelektualnog  napre- 
zanja. Dok čovjek misli, dotle ne dospjeva, da se u pu- 
noj mjeri bavi drugim kojim poslom. Sada je meni 
najvažniji posao, da pazim na ono, što vi govorite i 

radite, da sve to nepolupano, neizvrnuto, nenakaženo 
pomljivo sakupim. Za pol sata imat ću na _ skladištu 
obilnog gradiva, cijelu hrpu  protivurječja, zabuna, 
otkrića, pa ću se onda malo pozabaviti razmišlja- 
njem. 

— A do kakva ćete rezultata doći? 

— Do kakova? Do sigurnog, nepogrješivog.  Zna- 
dete, kako izgleda ona igračka, karton sa slikama, 
isječen u raznolike komadiće. Uzimajući komad po ko- 
mad u ruke muče se djeca, da slože sliku. Treba sku- 
piti sve komadićke, položiti ih jedan do drugog, da 
lako položeni prikažu traženu sliku. Sve vaše riječi i 
izreke takovi su komadići. Treba samo u njima po- 
tražiti ono, što je suvislo, uhvatili crvenu nit, pa će se 
doći do takovih otkrića, kojih se nije ni očekivalo. 

.— Ali kakova oikrića! Kod koga nema ništa, ne 
može se ništa otkriti. 

— Milostiva, kod svakog ima nešto, pa valjda vi 
niste jedina, ili bar prerijetka iznimka. Vi, kojoj je 
sudbina bila tako sklona, obdarivši vas osobitim 
prednostima. 

— Kakovim prednostima? — nasmije se ona. 

— Ljepotom. Što je obilje ljepote veće, to je ženska 
krepost u većoj kušnji. Krepost je vrlo relativan pojam, 
jer se nalazi u odnosu prema nekim drugim stvarima. 
Prvo prema vlastitoj ljepoti, drugo prema tomu, kakav 
je čovjek iskušava, a treće prema onoj vrlo značajnoj 
osebini žena, koju mirne duše možemo nazvati elemen- 
iarnom pojavom, bolje reći elementarnom nesrećom. 
U tomu pogledu ima dvije vrsli žena. Jedne odgovaraju 
sa >da« i »ne«. Takvi odgovori djeluju kao mlaz hladne 
vode. Kavalir sve moguće pokušava, ali badava. Hoće 
da je zabavi. Ne pogađa. Da ne mora kukavno  uz- 
maći, ne pita više ništa nju, već govori dalje zabavlja- 
jući sam sebe. I ta zabava dodija. Uzmak je na vidiku. 
Sve nastojanje nije pomoglo. Dogodila se naime ele- 
mentarna nesreća... 

Denegri proračunano malo zašuti. Međutim pro- 

doše oni već priličan dio puta, još uvijek brzim 
korakom. Denegri je išao s lijeva, gospođa Kristen 
u sredini, a njezina sestrična Matilda s desna. Matilda 
kao da nije spadala u društvo. Svaki bi čas zaostala, 
jer troje njih uporedo nije moglo pločnikom lagano 
prolaziti... Denegri i Erna išli su jednakim korakom, 
naslonjeni jedno o drugo. 

— čemu je povela tu malu? — pomisli  Denegri. 
Započetu misao možda bi i nastavio, da ga nije preki- 
nuo upit gospođe: 

— A druga vrsta žena? Na njih ste posve zaboravili. 

— Zaboravio? Nemoguće. Odviše ste mi blizu. 

— Ako pravo razumijem, mene dakle ubrajate u tu 
grupu. ' 

— Izvrsno ste pogodili. 

— Vi dakle mene ubrajate među one žene, koje 
vole bijelu kavu u velikoj šarenoj šalici te rado i 
mnogo govore. Priznajte otvoreno, da ste tako mi- 
slili. Ne ću se ljutiti. Vaša iskrenost zavređuje svaku 
ispriku, — glasnim smijehom poprali ona te riječi i na- 
kon časovite stanke nastavi hitnim korakom hod. 

— Gospođo draga! Vi se silno varate. Ja uopće 
ne sudim žene tako strogo radi brbljavosti. Ako se već 
tim poslom bavi muškarac, onda je kudikamo veća 
baba, nego koja piljarica. Uostalom, što se nas tiču 
žene, poštovanja vrijedne obzirom na velik broj svojih 
godina. Te ne ulaze u račun. Vi ulazite u račun i vama 
slične. Vi ste moderna žena, bistra shvaćanja, lu- 
kave naravi, lijepa, simpatična i nipošto odviše zatvo- 
rena. Vi se ne bojite svijeta, ne zazirete od čovjeka. To 
je dobro. Ali vama nije nitko stran. A to je zlo, bolje 
reći, meni se to ne svida. Molim sto puta, da mojoj is- 
krenoj izjavi to ne zamjerite, 

— Što bih zamjerila! Ali ne shvaćam, što je čudno 
ili prijekorno, ako čovjek ima takovu narav, da se ne 
boji ljudi i da se znade u svakom društvu snaći. 

— Narav amo, narav tamo. Ti pojavi dopuštaju 
obično zaključak, da je način života, česti doticaj 


6 Erna Kristen. — 81 — 


s ljudima dobar svoj dio doprinio. [ tu valja razlikovati 


ponašanje žene. Drugo je sigurnost u poslovnom sa- , 


obraćaju, a drugo je  usrećivanje svakog došljaka 
prijaznim smiješkom. Umiljat pogled žene, izraz bilo 
koje sklonosti toliki je dar, da ona njime ne smije 
svakog prolaznika usrećivati. Usrećuje li ga ipak, do- 
kazuje tim, da do tih svojih dragocijenosti sama ništa 
ne drži. Što onda onomu kasnijem vrijedi takav dar? 

— Doktore, vi tako govorite, da ja sama ne znam, 
što bih na to kazala, imate li pravo ili ne. ' 

— Kako se uzme. Sasvim krivo nemam. O tom 
sam nepokolebivo uvjeren. U tim frazama, doskočica- 
ma, recite i glupostima, ipak ima po koje zrnce, koji 
sladak šećer, po koja kapljica svježeg napitka. 

— Recite vi meni, da li vi te slatke šećere posvuda 
dijelite? Što vam one na to kažu? — upita gospođa 
Kristen, stavši pred velikom trgovinom cipela. 

Brojne žarulje osvjetljivahu izloge, u kojima bi- 
jaše nanizano mnogo pari cipela i cipelica. Osvjetlji- 
vahu sav prostor pred dućanom. Osvjetljivahu smiješ 
kom zategnute crte lica Erne Kristen, koja još nije 
trebala da se boji svijetla. Svijetlo je velik prijatelj, 
“ali i velik dušmanin ženskog lica. 

— Gle, koliko krasnih cipelica, za mnogo mnogo 
malih čarobnih nožica, koje će mnogo mnogo tihih 
koraka učiniti, za koje mnogo i mnogo muževa, zaruč- 
nika i drugih osoba, što imadu neka prava, ne će znati. 
A da, pitali ste me, da li ja svakoj svojoj znanici isto 
pripovijedam. Moguće po koju misao, koji dio. Tko bi 
sve pamtio, što govori. Ta toliko toga se govori, samo 
da se govori. Koliko toga se govori, samo da se 
ispuni praznina, a um ne prati misao govora. Dok 
ja nadugo i široko govorim, obično razmišljam o 
čem važnijem. Znam samo to, da razboritije govorim, 
ako mi društvo ne posvećuje pažnje, jer onda na- 
stojim više sebe zabavljati, pa stoga tražim biranije 
teme. No budite uvjereni, milostiva, da je obilje mi- 
sli katkada katastrofalno. Ne podnašam ljude spora 

mišljenja. U osjećanju ie odvratnosti odgajao sam svoj 
inozgovni aparat, da si prisvoji što veću okretnost mi- 
šljenja. A sada, mjesto da uživam u uspjehu svoga na- 
stojanja, jad me hvata, spoznavajući pretežni dio loših 
strana te kobne vještine. Okretnost mišljenja tako- 
der je jedno od oružja... Pustimo tu stvar. Možda će 
doći vrijeme, kada ću se o tom moći bolje izraziti. 
Misli u tom pravcu nisu se još dovoljno staložile... Vi 
ste stali. Valjda imadđete posla u ovom dućanu? — 
spusti Denegri glas i živo pogleda gospođu, pa brzo 
doda: 

— Možda će gospodična dobiti nove cipele? Ja bih 
joj to odmah priuštio. Sirolica, kako se  dosađivala, 
dok smo mi razgovarali. 

' Matilda se prijazno nasmiješi: — Ne, ne. Se- 
strična Erna naručila je nove cipele. Dobro joj pristaju, 
pa će ih zadržati i platiti. 

— Jest, ja sam dobila nove cipele, — nasmiješi 
se ona i uhvati Matildu za ruku rekavši umiljato: 

— Izvinite dakle začas. Odmah ćemo izaći. No, 
Matilda, ne ćeš li sa mnom? — pogleda je gospođa. 

Obje uđoše u dućan. Denegri ostane na mjestu 1 
pogleda unutra. Par koraka pred vratima, leđima 
prema njemu okrenuta, stajala je gospođa Kristen tu- 
mačeći nešto Matildi. On nije imao ništa više da vidi: 
Koju je svrhu laj razgovor imao, otkrit će vrijeme. 
Dencgri je ovaj puta slijedio svoju neosporivu  tak- 
tiku: bez pristranosti, bez gotove predodžbe htio še 
uputiti u sve, što se događa. Bijaše to zaista neospo- 
riva taktika. Zar se može sigurnošću stvoriti  za- 
ključak, ako si čovjek već unaprijed sugerira prelpo- 
stavke. Bez ikoje pomisli, da će ona ovo ili ono uraditi, 
bacio je Denegri pogled kroz vrata, da vidi, što se unu- 
tra zbiva. Dućan jest za to, da se u njem roba kupuje, 
no ne mora biti samo za tu svrhu. Smetnuti s uma 


.sporedne mogućnosti znači žrtvovati ispravnost  za- 


ključka. Denegri je za svaki slučaj uvažio te sporedne 
mogućnosti, zavirio u dućan, opazio neki dogovor i 

bez daljeg razmišljanja šetajući koji časak čekao, dok 
su gospoda Kristen i sestrična joj Matilda iz dućana 
izašle. 

— Kako je vani hladno! Sada istom osjećam, kad 
sam izašla, — prozbori Erna, slišćući ruke u svom 
mufu. — Ajdemo. Što vama nije hladno? 

— Hladno? Jest, — reče mirno Denegri. 

— Pa šta se onda ne mičete? — povuče ga gospođa 
za rukav. 

— Hladno, vruće, toplo, mrzlo, jednako kao i prije, 
pa zato nemam ni veće ni manje žurbe, osim ukoliko 
milostiva ne smjera poduzeti prešne mjere za očuvanje 
zdravlja od prehlade, — umukne on. 

— Kod vas še nikad ne zna, govorite li ozbiljno 
ili ne. Jeste li sad ozbiljno mislili? — upita ona malko 
neprijazno. 

— To ćemo još vidjeti. Ja nisam .sveznajući. Ne 
ćete li ništa posebno poduzeti, bila je moja primjedba 
neslana šala. Poduzmete li štogod, imao sam pravo. 
A kad čovjek ima pravo, onda se ne pita, je li šaljivim 
ili ozbiljnim naglaskom izjavio to svoje pravo. 

— Dakle recimo, da imate pravo. Inače ne ću s 
vama izaći na kraj, — upane gospođa. : 

— Srdačno zahvaljujem, ali vi ne znate, kako bi 
me taj poklon prava ponizio. Moram ga otkloniti. Što 
više, moram opozvati moje čas prije izražene aluzije 
na vaše nepodnašanje zime. Već sam se plašio, da ćete 
uteći kući, a vi eto zavijate amo, — pokaže Denegri 
rukom na korzo, bučnu veliku ulicu, punu krasnih tr- 
govina i kavana, u koju je zakretala gospođa Kristen. 

— Sad se ipak varate, — nasmije se ona. 

— Varam? Zar varam? — doda on sumorno. | 

— Da, varate. Jer ne mislim radi šetnje... spusti 
ona glas. 

— Nego? — upita Denegri raskolačivši usta. 

— Posao, ta vi znate. Je li, Matilda? 

— Jest, posao radi sobe njezine švogorice, — reče 
Matilda, kao da odgovara u školi na pitanje učitelja. 

— Vidite, gospođice, vi ste tako dobra, brinete se 
za poslove vaše setrične. Ja sam imao pravo, kad sam 
kazao, da biste vi trebali dobiti nove cipele, — nasmije 
se Denegri. 

Gospođa Kristen nije razumjela, kamo on nišani. 
Na zadnje njegove riječi uopće nije pazila, jer se za- 
gledala na drugu stranu ulice. 

Čarobna moć izloga! Kako ona privlači poglede 
dama, osobito ako onuda šeće garda gradskih kava- 
lira. Bajoslovan je taj vrtlog, ta vreva u velikoj ulici 
oko sedam sati uvečer. Tri četvrta svakidanjih polaz- 
nika svaki se dan zaklinje, da ne će više ići onamo na 
šetnju, pokazivati se općinstvu, gubiti vrijeme, pa ipak 
svi bez razlike i opet slijedeći dan bruse pete po ploč- 
niku, spotičući se od koraka do koraka, hotice i ne- 
hotice, o laktove naguranih prolaznika. I dok su se jučer 
za oluje ispucali svi gromovi u dalekoj i širokoj atmo- 
sferi, ostaje zrak u takvoj ulici i danas krcat munji- 
nom. Dok u velikoj prirodi, na polju i livadi, samo 
usred ljeta lijeću krijesnice, ovdje svjetlucaju i usred 
zime, sjedajući na naušnice i zjenice krasnoga spola. 

— Moram još kupiti rukavice i čokolade. A onda 
moram svakako naći poručnika Krajovana, koga ka- 
nim nagovoriti, da kod švogorice uzme stan. Inžinir, 
koji bijaše kod nje na stanu, otišao je, pa me umolila, 
da joj koga nađem. Njega ću jamačno lako nagovoriti. 
Sad znate, koji me posao zove, — odsiječe gospođa oz- 
biljnim glasom. 

— Suvišno je, milostiva, da tražite toga gospodina. 
Jedan moj znanac upravo mi je danas kazivao, da 
treba stan. Bio bi izvrstan stanar. Ako dopustite, do- 
vest ću ga, — predloži Denegri. 

— Hvala vam lijepa, ali ja sam Ššogorici obećala, 
da ću joj sama naći stanara. Poručnik će zacijelo uzeti 


slan, a vaš znanac... — govorila je ona zapinjući. 
. — Erna, idem ja po čokoladu, dok ti ostalo oba- 
viš, — upane Matilda kao naručena. ' 


— Daj, daj, draga, uzmi četvrt kilograma. Malo 

smiješ kušati, ali mi sve ne pojedi, — reče gospoda 
uz prisiljen osmijeh. 

Matilda se već htjela oprostiti, no gospođa je zau- 
stavi i reče: — Čekaj još malo, odnijet ćeš mi kući ru- 
kavice. Dođi sa mnom. Je li, doktore, dopuštate jedan 
čas? 

— Rekavši to zakorači gospođa prema ulazu trgo- 
vine rukavica. 

— Dopuštam? Kad me baš pitate, reći ću: vama 


da, nu gospođici ne. Ta dopustite, da bar koju riječ > 


s njom prozborim, jer bi inače mogla koja zlobna duša 
pomisliti, da se ne usuđujete sa mnom je nasamu pu - 
stiti, — hitno odvrati Denegri. 

— Koji bi razlog bio, da se ne bih usudila pu- 
stiti je ovdje? —,reče gospođa, oklijevajući još uvijek 
da uđe. ' 

— Onda će dakle gospođica ovdje ostati. Je li, go- 
spođice? — upita Denegri, a Erna uđe u trgovinu uvi- 
djevši, da bi svako dalje njezino otimanje postalo 
sumnjivim. . 

— Je li, gospođice, vi već jedva čekate, da se rije- 
«šite moga dosadnog društva i dođete kući, u toplu sobu 
i na prijatnu večeru, — upita on ljubezno. 

— Danas sam kod sestrične na večeri. Pozvala me 
na puding od čokolade, moje najmilije jelo. 

— Zato ste i kazala, da ćete vi kupiti čokoladu, da 
što prije kući dođe, jer bi gospođa, zanimajući se za 
stanara, mogla i nešto kasnije kući doći, — tihano je 
on govorio. 

Matilda se nasmiješi. Taj je smijeh odavao, da ona 
shvaća položaj. Denegri ju sažalnim pogledom pro- 
motri. 

— Gledajte, koliko krasnih rukavica,. za mnogo 
nježnih malih čarobnih ručica... — zaustavljao je on, 
gledajući predmete u bogatom izlogu. 

—_- Kako se čini, vama se rukavice i cipele oso- 
bito sviđaju, — primijeti Matilda. 

— Prema tomu, na čem se nalaze. Uostalom ne 

znam, da li je uputno, da kod toga razgovora osta- 
nemo 

Matilda i Denegri ostadoše pred dućanom. On se 
očito trudio, da bude prijazan prema sestrični go- 
spode Kristen. Makar je ona po njegovu mišljenju 
spadala u red djece, ponašao se prema njoj kao prema 
odrasloj dami. Denegri uopće nije htio dolaziti u do- 
licaj s kevicama, a ni sa starim gospodičnama. U stare 
gospodične nije htio dirati, jer je bio uvjeren, da bi 
se i drugima i sebi učinio smiješnim. A kevice je iz- 
bjegavao, jer nije htio, da bilo u čemu poremeti nji- 
hovu duševnu ravnotežu. : 

Često bi znao reći; — U pameti djevojke može mali 
uzrok roditi cijelom revolucijom. Uostalom, poštujem 
prava supruga, pa ako mu već pod svaku cijenu ne 
ustupam mjesto, barem mu dajem prvenstvo. I bu- 
dući suprug je suprug. 

Osim toga Denegri nije mogao podnašati licemjer- 
stvo nekih djevojaka. On je u svakom razgovoru, i gdje 
je bio već dobro poznat, uvijek upotrebljavao samo 
skroz uljudne izraze. I najpikantniji predmet dade se 
najodličnijim načinom opisati. Uza sav trud, da se u 
društvu djevojaka služi najbiranijim riječima i sadr- 
žajem razgovora, desilo mu se više puta, da je go- 
spodična sramežljivo pognula glavu i rekla: — Ali, go- 
spodine doktore, vi ćete me pokvariti! 

— Ja, ozbiljan čovjek, deset godina stariji od tebe, 
ja ću te pokvariti! Ja, koji se s tolikim strahopoči- 
tanjem približujem društvu djevojaka, noseći uvijek 
uza se biblijski mlinski kamen, da ga o vrat objesim 
i s njim potonem u dubine morske, ako bih kojegod | 
mlado neiskusno stvorenje pokvario; ja ču je pokva- 
riti! Neka je dakle njezin gimnazijalac od sedamnaest 
godina zabavlja! On je prilično upućen u stanovite 
misterije, ali je mlad, pa se ne uzima ozbiljno, — mi- 
slio bi Denegri i nakon nekoliko doista praznih riječi 
preporučio se. 

Sa sestričnom gospođe Kristen bijaše Denegri vrlo 

ljubezan. Na njezinu pomoć nije računao, jer je nije 
trebao, no čemu da si od nje stvara neprijatelja. Po- 
svećujući pažnju svakoj njezinoj riječi i kretnji šetao 
je tako s njom gore dolje kojih deset časaka, dok nije 
izašla gospoda Kristen. Pružajući Matildi zamotak s 
novim kupljenim rukavicama još jednom je uputi, da 
ne zaboravi na čokoladu. Matilda ode. 

— Kamo ćemo? — upita Denegri. 

— Gore. Znadete, da ja moram još obaviti onaj 
posao. Krajovan će doći u »Metropole« u sedam sati, 
-— odvrati ona nekim nehajem. 

Stupajući dalje šutjeli su nekoliko časaka. Nije 
to bila ugodna stanka. Erna bijaše svijesna, da De- 
negri čudno posmatra njezine namjere. Sama se na 
se ljutila, što nije bolje izvela svoju osnovu: Ona nije 
bila na čistu, što zapravo hoće. Hoće li, da potraži Kra- 
jovana, hoće li ostati sa doktorom ili hoće što drugo. U 
tom času mogli su se na nju krasno prilagoditi Ovi- 
dijevi stihovi: »Vuče me nova snaga, nova čežnja, duh 
nešto savjetuje. Spoznajem, što je bolje, pa ipak sli- 
jedim gore«. Jedna jedina njezina želja bila je stalna: 
želja, da se stalože nemirni, uzburkani njezini osje- 
ćaji. Jedna njezina misao zadobila je oblik čvrstog 
uvjerenja: taj čovjek nadmoćan je nada mnom. 

Denegri prekine šutnju, upiljivši pogled u Ernine 
oči: — Ovo je treći put, što s vama govorim. Prvi put 
bio sam posve siguran, da me ne ćete odbiti. Drugi 
put mogao sam se izvrći neugodnostima, no ipak sam 
se nadao dobrome svršetku. Sada vrlo kolebam. želio 
.bih, osobito bih želio, da vam nešto kažem, ali se bo- 
jim, da bih mogao naići na potpuno nerazumijevanje, 
— reče Denegri ozbiljnim glasom. 

— Ali, doktore, kako možete što takovo misliti. 
Dajte, kažitel Obećajem vam, da ću potpunim razu 
mijevanjem primiti vaše riječi. Znam, da ne govorite iz 
zlobe, — upane hitno Erna. 

— Ne tražim ovo obećanje. Drugo mi obećajte, pa 
ću kazati. Obećajte mi, da ćete me nakon dovršenih 

mojih primjedaba još pet časaka mirno slušati. Obe: 
ćajete? — upiia on toplo. 

— Obećajem. Recite samo! — nasmjehnu se ona. 

— Dobro. Sada je šest sati i četrdeset minuta. Po- 
dimo lagano kroz ovu ulicu, — pogledavši na sat po- 
kaže Denegri lijevo rukom — pa ćete baš za četvrt 
sata doći do kavane »Metropole«. Dakle ovo bih želio 
kazati. Ne marim dirati u pitanje, kako je daleko vaša 
sestrična na čistu glede posala, koji stoje pod zaštitom 
boga Amora. Bilo kako mu drago, ona je mlada dje- 
vojka i vaša rođakinja. Dokle je s vama, ona vam je 


povjerena, — reče Denegri vrlo ozbiljno, i spustivši 
glas blago nastavi: — Pa zašto je onda upotrebljavate 
za poslove, koji nisu skroz neprijeporni... Mogli ste 


mi jednostavno kazati: »Moj naklon, imam neki posao 
da obavim«, pa bi bilo isto. 

— Bože moj, kako vi čudno mislite! Ta rekla sam 
vam, da se radi o iznajmljenju stana, a to bar nije 
ništa takovo, što Matilda ne bi smjela znati. 

— Stan, stan! Poznavao sam pred tri godine jednu 
gospođu. Bila je lijepa, uvijek ukusno i krasno odje- 
vena. Slutio sam, da je netko uzdržava, o čem sam se 
kasnije tvrdo uvjerio. Ta dama imala je mnogo zna- 
naca. Njezina poznanstva nisu mi bila jasna. Kad sam 
ju jednom u nekoj gostioni našao u vrlo veselu društvu 
i u čudu pitao, što se to zbiva, stala mi je kazivati, kako 
je u teškom položaju i ne imajući drugoga dohotka 
bavi se osiguravanjem života. A da može stranku ulo- 
viti, mora se katkada oko nje i duže vremena baviti 
i ljubeznije ju susretati. Eto, tako je ta gospođa ide- 
jom osiguravanja htjela sebi osigurati slobodan do- 
ticaj s različitim kavalirima. Inače je misao bila sasvim 
zgodna, jer da sam joj povjerovao, ne bih smio ništa 
prigovoriti. Vaša misao nije tako zgodna. Ako me va- 
rate, imam pravo, da vam zamjerim, Ako me ne varate, 
već doista hoćete dobiti Krajovana na stan k svojoj 
švogorici, koju često posjećujete, što onda? — dovrši 
Denegri, stane i značajno pogleda Ernu. 

— Da vam nisam obećala, da se ne ću ljutili - 
rala bih se razljutiti radi te poredbe, — roje rai 
uzrujano. 

— Razljutiti? Ne. Povod, koji me nukao, da vam 
to kažem, mora se vas dojmiti, ako imate iole čuvstva 
i osjećaja za ono, što je dobro i plemenito. Čujte! Vo- 
dila me samo najplemenitija, najblagoholnija namjera 
— uzdahne on i gledajući milo Ernu nastavi: ' 

.— Kad sam se prvi put s vama sastao, htio sam 
dati prilike, da me makar površno upoznate, da uz- 
mognete odlučiti, zadovoljava li vas moje poznanstvo 
ili ne. Stoga moj prvi nastup nije bio ništa osobito. 
Drugi je sastanak bio nešto zanimljiviji. Svrha mu je 
bila, da vama, vama, koja ste svijesna svoje sigurnosti 
1, dopustite, prevejanosti, pokažem, da vas daleko 
presižem. Htio sam tako osigurati si vašu iskrenost. 
Vi ste upoznali moju vještinu, moju tvrdoglavost i us- 
Vrajnost, ali vašoj iskrenosti ipak se nisam dovinuo. 
Pomislio sam, tu treba udariti drugim putem. I ja sam 
posao danas započeo. Meni, kako vidite, vaše poznan- 
stvo toliko vrijedi, da vas se nisam nakon prvih neu- 
godnih upadica htio odreći, jer me napunja dobra nada 
da će zasnovano nastojanje uroditi dobrim plodom. Po- 
kušat ću, da vas odgojim onakovom, kakovom vas že- 
lim imati. Sada više nisam običan prolaznik pristoj- 
nog ponašanja, niti lukavi detektiv, već liječnik, koji 
hoće, da bolesne pojave izliječi, kipar, koji hoče, da 
nezgrapnoj grudi gline poda oblik divne umjetnine. 
Hoću, da vas savršenu postavim na veličajni postame- 
nat mojih ideala. A uspije li taj posao, ne ću žaliti 
svega truda, jer će neizmjerno biti moje uživanje, pro- 
matrajući sklad vaše duše s vašom divnom ljepotom. 
Do viđenja, draga gospođo! Požurite se u »Metropole« 
skrajnje je vrijeme. j 

Denegri se naglo udalji. Erna je čas za njim gle- 
dala, a tada pođe dalje. Stotine misli vrzlo se njezinom 
glavom. I zadnji tračak njezine dobre' volje nestade 
u zlovolji. 

— Običan prolaznik, lukavi detektiv, odgojitelj! — 
zvučio je neprestano njegov glas u njezinim ušima, dok. 
joj je oči zastirala gusta magla nejasnih misli i pre- 


 dodžba. U toj se magli pomaljale konture neke slike, 


što je bivala sve jasnijom. Veliko kameno podnožje, 
ograđeno teškom željeznom ogradom, diže se poput go- 
leme piramide, a na njegovu vrhuncu, obasjana svi- 
jetlom mjesečine, kao na prijestolu u svoj ljepoti 
sjedi ona sama, motreći s te visine čovjeka, što: 
je naslonjen o željeznu ogradu udivljenim pogledom 
gleda i sklapajući ruke uzdiše: »Erno moja, koja si 
gore na visini, kako je slatko ime tvoje! Oprosti mi, 
što sam posumnjao u tvoj čisli značaj i čuvaj me od 
napasti . . .< 

Bila je to samo vizija, krasna i kratkotrajna vi- 
zija. Krasna, jer je sebe vidjela ohožavanu i uzdignutu, 
a kratkotrajna, jer je vizija za kratak čas nestala u 
svijetlu žarulja kavane »Metropole«. 


VIII. 


Slijedeći dan, 26. oktobra, prošao je tako, da je 
Denegri mogao mirne duše nasljedovati velikog cara 
Tita i reći: >Izgubio sam dan«. Tako je prošao i 27. 
oktobra. Denegri nije učinio ni što dobra ni što zla. 
Obavivši svoj službeni posao pošao je kući, gdje se 
protezao po divanu, razmišljajući cijele satove. Svaka 
volja za rad ostavila ga. : 


28. oktobra, kad je Denegri prije deset sati dopodne 
sjedio za svojim uredovnim stolom u bolnici i diktirao: 
jedan liječnički nalaz, predađe mu poslužitelj kirur- 
škog odjela, koji je svako jutro išao u bolničku pi- 
sarnu po poštu, malo mirisavo pisamce. Denegri ga 
uhvati i razmotri. Pismo nije mu bilo poznato. Omot 
bio je čvrst. Adresa je tačna. U desnom gornjem kraju 
omota razabirao se dio poštanskog žiga. 


— Jučer između pet i šest sati predano na po- 

štanskom uredu broj pet, — ustanovio je on i metnuvši 
Pismo u džep nastavio je kazivati u pero: 

— Na samom nosnom korijenu i na desnom oku 
nalaze se površne ekskorijacije, jedna također preko 
ulne na lijevu ramenu, 

. 17: Tamenu, — ponovio je pisar i odložio pero, 
Jer je nadliječnik prestao kazivati u pero. 
lica Predano je na poštanskom uredu broj pet... 
možda i ne. Taj ured sabira po svem zapadnom dijelu 
grada, — pomisli Denegri i glasno nastavi: 

== Tjelesno istraživanje ne odaje ništa osobito, 
osim nešto nagluhosti. No nastaje samnja, da je istra- 
živani duševno bolestan. On se vjerojatno nalazi u 
depresivnoj fazi maničko-depresivnog poremećenja 
uma, i to kroničke, periodičke i neizlječive vrsti. Zbog 
toga... — Diktata nije dovršio, jer su ga međutim 
pozvali u operacionu dvoranu, gdje je ostao do deset 
sati. Zatim je obašao bolesničke sobe, što je trajalo pol 
sata, te se opet vratio u operacionu dvoranu. U je- 
danaest i četvrt dovršio je sav posao, skinuo bijeli ogr- 
lač i stao se spremati da ode. 

Tražeći bilježnicu, da vidi, kojim će putem naj- 
zgodnije obići svoje privatne stranke, zapne mu oko o 
maleni mirisavi listić, 

— Galateć i lysol, kakvo protivurječje! — pomisli 
Denegri otvarajući pisamce. Njegove su ruke vonjale 
još po lysolu, dok je pisamce mirisalo opojnim miri- 
som, nešto sličnim današnjem mirisu Altea, 

— Dragi doktore! Ako Vam je zgodno,. molim Vas, 
skočite do mene sutra (28.) oko šest sati uvečer, Ne 
ćutim se dobro, Do viđenja! Erna Kristen. — pisalo je 
u četiri retka, što ispunjavahu ružičastu karticu. — Do 
viđenja! — ponovi on u sebi, odilazeći i stavi pisamce u 
džep. No nije ga ostavio na miru. Preko dana pročitao 
ga možda trideset puta, proučavajući izrazite crte lije- 
POg pisma i naslađujući se ugodnim mirisom, koji je li- 
jepu Galateju bar toliko prodičio, koliko SUppć svo- 
Jom operetom. U toj zabavi prošao mu dan. 

U šest sati i pet časaka stvorio se Denegri obriven, 
uređene kose i besprijekorno odjeven pred vratima, na 
kojima su stajale dvije pločice, manja sa strane s na- 
pisom: Brzojavi Florida, veća u sredini s na- 
pisom: Leo Kristen. Na jednoj i drugoj strani vrata 
nalazio se stakleni prozor, zastrt iznutra zavjesom 
čipka. : 

Denegri pozvoni. Vrata je otvorila sobarica. Čim 
je on ušao, reče mu ona: — Izvolite odložiti. Onda mo- 
lim ovamo, — i pokaže vrata na desnoj strani pred- 
soblja. Denegri uđe u salon, zaustavi se u sredini i 
ogleda se po sobi. 

Krasno salonsko pokućtvo resilo je prostranu sobu 
na uglu kuće sa dva golema prozora, ed kojih se je- 
dan mogao otvarati poput vrata. Veliki balkon okru- 
žavao je sobu s obje vanjske strane. Ukusna garni- 
tura od kože, skupocjeni zastori, dvije velike paome i: 
jedan kaktus podavahu još više ljepote sobi, koju je 
napunjao opojni idealni miris, onaj isti, što ga je oda- 
valo i pisamce Denegriju. 

Za kratak čas pojavi se gospoda Kristen, odjevena 
ukusnom ružičastom kućnom haljinom. Sada tek mo- 
gao je Denegri da pravo vidi njezinu buinu plavu kosu. 
Erna Kristen ljubezno se smiješila i pružajući mu ru- 
ku pokazivala veliki fotelj. Denegri polako uhvati nje- 
zinu ruku, tek zamjetljivo je poljubi i sjedne zauzevši 
dosta ukočen položaj. Gospođa Kristen sasvim je druk- 
čije sjela. Njezino lagodno, mirno i neukočeno držanje 
pokazivalo je onu osobitu vrstu sigurnosti, koju žene 
kod kuće ćute, Kod kuće, gdje im je svaki kutić dobro 
poznat, gdje svaki pod drukčije škripi, gdje je pogibelj 
znatno umanjena, ako dolazi u kuću čovjek, koji može 
bar donekle opravdati svoj dolazak. Doktor Denegri 
mogao je svoj dolazak opravdati. Njega je gospođa Kri- 
sten pozvala u kuću kao liječnika. 

: — Gle, kolika razlika između vaše službene i ne- 
službene osobe! Zar ste vi uvijek, kad nastupate kao 
liječnik, tako ukočen i štedljiv riječima? — upita ona. 

— Pa kad bih bio, milostiva, zar bi mi se moglo pri- 
govoriti? Ako ikojem zvanju, to liječniku dobro pri- 
slaje ozbiljnost i trijeznost. Vrlo žalim, ako vam to 
nije po volji, no kao liječnik takav sam, kakav eto 
jesam. Tako valja da bude, — odvrati mirno Denegri. 

— Onda me neizmjerno veseli, da sam već ozdra- 
vila, to jest, da vas kao liječnika više ne trebam. Jučer 
me užasno glava boljela i uopće nije mi bilo dobro. 
No sada je već sve u redu: ja više ne trebam liječ- 


nika, — nasmiješi se gospoda, udarajući dlanovima 
naslone Iotelja. 
— Prema tomu... — započne Denegri, no ne do- 


vrši, jer ga ona naglo prekine i jakim glasom reče: 

—... možete ovdje ostati kao gospodin Karmel 
Denegri. 

— Mislite? — upita on ustavši i stupivši pred go- 
spođu. — Moj boravak u toj kući opravdan je, dok sam 
«ovdje kao liječnik, A inače? 

— Inače ste opet liječnik. Za svakoga ste liječnik. 
I za mene bi bili, da se kao liječnik ne držite tako uko- 
čeno. Ako baš želite, mene opet može uhvatiti glavo- 
bolja. Ah, već me boli... tako mi je zlo... boli me 
glava, — stade Erna bolnim glasom naricati, nagnuvši 
glavu natraške na naslonjač fotelja. ' 

— Recite, milostiva, šalite se ili ne? Ja vas pravo 
ne shvaćam, — upita Denegri presenećeno. 

— Ne šalim se, ne. Doista mi nije dobro, — uz- 
vrati ona spustivši pogled na zemlju. 

Denegri pristupi još bliže, uhvati je za ruku i stade 
mjeriti bilo. A tada joj dohvati čelo. Ruka mu je la- 
gano drhtala osjećajući vrućinu, o kojoj nije pravo 
znao, dolazi li izvana ili iznutra, iz njegova vlastitog 
tijela. ' 

— Zar ne, da imam vrućinu? — upita ga ona po- 
dignuvši svoj pogled s poda do njegovih očiju. 

— Jest, malu vrućinu, ali to nije ništa, — silio se 
Denegri, da izreče što mirnijim glasom. 

— Varate se. Da nije ništa, ne bi se tako osjećala, 

kako se osjećam. Recite mi, što mm je? — zlovoljno reče 
gospođa. ' 

Denegri opet je uhvati za čelo, da se tačnije uvjeri 
o svom opažanju. 

— čemu ste htjeli prije naglasiti, — reče Erna na- 
kon male stanke — da ste amo došli kao liječnik, kad 
to doista niste. Liječnik ne treba i ne smije da tako 
oklijeva. Vama ruka dršće. Vi me se ne usuđujele, — 
nastavi ona najednom odrješitim glasom — ni dotači, 
Priznajte... — upilji pogled u nj te ga čvrsto uhvati za 
ruku, kojom se upirao u fotelj. 

— Što da vam priznam? Ja nikada ništa ne pri- 
znajem, — branio se on drhtavim glasom. 

— Ni meni? — ustane Erna. — Ne ćete dakle pri- 
znati? — lupi nogom o pod. 

— Što? — poviče on. 

— Da.... niste došli amo kao liječnik, — nasmi- 
ješi se ona ljubazno. 

— Ako vi priznate, da me kao liječnika niste zvali. 
Uostalom, ne, ja sam bio tvrdo uvjeren, da me tre- 
bate kao... 

— Doktora, — upane gospođa, — a ja sam bila 


tvrdo uvjerena, da mi je zlo. Sada pak ste vi uvidjeli, 


da mi nije ništa, a ja sam ustanovila, da vi amo niste 
došli kao doktor. 

— Vi ste me pozvali. Zašto ste me pozvali? — upita 
Denegri pridušenim glasom. 

— A zašto vas ne bih pozvala? Da je to nešto ne- 
prirodno, vi ne biste amo došli. Zašto ste došli? -— 
bockavo reče ona, 

— Zašto? — nasmjehnu se on. Vi ste me doveli na 
zgodnu misao, kako da vam odgovorim. Status quo 
općeno je priznat. On sam sebe zagovara dotle, dok 
se što bolje, ispravnije ne dokaže. Vaše je pitanje po 
svom sadržaju sasvim umjesno, ali nije po vremenu, 
kad je izneseno. Imali ste ga iznijeti prije, nego što 
sam amo došao, ili imate da navedete razloge, koji bi 

dokazali opravdanijim moj izostanak. Dotle odgova- 
ram: a zašto ne bih došao? 

— A je li vam krivo? 

— Erno, kako možete što takovo pitati. Vi znadete, 


kako se ugodno osjećam kod vas, — reče Denegri nag - 
nuvši se malo prema gospođi. 
— Ne pripisujte, — reče ona tiho nakon časovite 


stanke — ovom sastanku nikakve namjere. Hoću otvo- 
reno da vam kažem: ulice ne volim. Ni sama ne šećem 
rado, a još manje s drugima. Budete li dobar, mo- 
žemo se vidjeti od vremena do vremena tako, da me po- 
sjetite. Dosad nisam se običavala ni s kim sastajati na 
ulici. Svi naši znanci dolazili su u kuću. Moj muž je 
vrlo veseo čovjek, Kad se vrati, možete se se njim upo- 
znati. Ja nemam nikakvih tajna... 

Gospođa Kristen nije dovršila izreke, jer se na vra- 
tima salona pojavio njezin mali dečko od sedam go- 
dina. Na glavi imao je papirnatu četverouglastu kapu, a 
za pasom opasanu drvenu sablju. 

— Ma-a-ma, — vikao je skačući o jednoj nozi. 

— Ne znaš pozdraviti? Kako se to ponašaš, Sil- 
vio! — ukori ga ona. 3 

Dečko stupi pred liječnika i salutira, a ovaj ga 
uhvati ispod pazuha te visoko digne u zrak i spusti na 
pod. 

— Silvio se zoveš? — upita ga prijazno Denegri. 

— Silvio, gospodin oficir, I ja sam oficir, — reče 
dečko ponovno salutirajući. 

— Što hoćeš? — upita gospođa. 

— Ma-a-ama, — krivio je on lice i noge — pogodi, 
što je to: dreči kao jarac, a koza je. : 

—.Gdje si to čuo, Silvio? Ja sam ti već sto puta 
kazala, da kod kuće ne govoriš ono, što čuješ u školi od 
zlih dječaka. Ajde! — prekori ga gospođa. 

— To je Margita. Dreči kao jarac. Ja joj nisam 
ništa učinio. Bebi se nije ništa dogodilo, — ispričavao 
se đečko naivnim glasom. 

'— Dopustite samo čas, da vidim, što je taj neva- 

ljanac opet uradio, — primetnu gospođa uzevši dečka 
za ruku. 

Kad je Denegri ostao sam, obazreo se opet po sobi. 

Neko čudno nesuglasje vladalo je u njoj. Sav namještaj 
bijaše vrlo ukusan, pače skupocjen, soba upravo na- 
trpana slikama, vazama, stalcima i ćilimima. No umje- 
sto pravog sklada bijaše u njoj Pravi turski »her bak- 
čeden birer čiček«, iz svake bašte po jedan cvijet. 
.. — Moj mali, — stane kazivati gospođa Kristen, vra- 
ćajući se u sobu — hlio je lutku moje kćerke učiti pli- 
vati, pa ju je svu smočio u kadi. Samo da nije ništa 
gore. Nemate pojma, kako je zločest. Pravi enfant ter- 
rible, kao da je uskočio iz >Fliegende Blitter«. Djeca 
su veliki križ! Sjednite, — pokaže mu gospoda fotelj, 
gdje je i dosad sjedio. — Gdje smo prestali? ' 

— Ako budem dobar, da ću vas moći katkada posje- 
liti. Dva otvorena pitanja. Prvo, što znači: katkada, ili 
kako rekoste, od vremena do vremena. Drugo: da li ću 
moći ostati dobar. Vi jamačno ne nišanite time na moju 
zvaničnu valjanost? — žmirne Denegri. 

— Ne, ne, nisam mislila sumnjati o zvaničnoj 
valjanosti. Ali zašto i inače ne biste mogli ostati dobar? 

— Ne ovisi to samo o meni, već i o vama. Pogle- 
dajte, kako vam je krasno počešljana kosa, kako vam 
krasno pristaje kućna oprava. To su stvari, koje ulječu 
na trijeznost mišljenja. Pa onda ta udobnost u sobi, 
ugodna toplina, a preko svega taj epojni miris! 

— Valjda vas ne ću primiti u hladnoj sobi ili neu- 
redno odjevena? — reče gospođa, smijući se kao da 
biser sije. 

— Da, da, odijelo i topla peć dade se još opravdati, 
ali taj miomiris? Poznate ga? Da, po imenu i gdje se 
dobiva. Pače i kako miriši i kako opojno djeluje. A 
znate li, kako se dobiva? — raskolači oči Denegri. 

— Ne znam, — reče gospođa u čudu. 

— Na mahovini. Samo na mahovini, na hrastovoj 
mahovini uspjelo je dosad proižvesti takve parfeme, 

koji odavaju miris, kakvim je zasićena ova soba, — 
šaputao je on. S 

— Ne razumijem, što je tako osobito u tom mi- 
risu? 

— Njegova je osobitost, što čovjek ne zna, odakle 
potječe. Pogotovo onda, ako nije sam u sobi. Dok sam 
bio sam u sobi, znao sam, da je to miris parfema. Dok 
ste vi ovdje, čini mi se, kao da je naravan mifis vaše 
puti. Eto to... — pogleda Denegri živo gospođu Kristen 
-—— ali ja ću se trsiti, da ostanem dobar, pa ćemo se 
onda od vremena do vremena vidjeti. 


— Od vremena do vremena... — naglasila je Erna 
svaku riječ — recimo svaki tjedan jedamput. 
— Jedamput? 


— Pa da, ja vam ne smijem orobiti sve vaše slo- 
bodno vrijeme. Šio bi rekle vaše ostale znanice, kojih 
ima dosta. 

.— Ne ću da se gradim svetim. Ima ih dosta. Ali sve 
ne znače ništa, bar odsad. A i dosad veliki broj njih 
nije ništa značio. Mnogo poznanstva podržavao sam 
jedino zbog kakve druge svrhe. Bijaše to neke vrste 
politika: zamutiti vođu, da poštovani sugrađani u mut- 
nom ribe hvataju. Jedna, dvije, recimo nekoliko žena 
zanimalo me. Te su išle u jednu skupinu. Sve ostale 
u drugu. Ove posljednje imale su jedinu zadaću, da 
budu plašt onima izabranima. Pred svijetom ponašao 
sam se prema svima bez razlike jednako, One, koje 
su igrale osobitu ulogu, nisu to iznosile na sva usta. 
A sve one druge, ako bi ih se zapitalo o mojim namje- 
rama i mom ponašanju, nisu mogle nego da potvr- 
duju moju potpunu ispravnost i skromnost. I tako se 
nitko nije mogao pravo snaći. Kraj toga imao sam 1 
zgodnih prizora. Već mi se više puta desilo, da me koja 
znanica takvom prostodušnošću znala zapitati, što ho- 
ću, da sam joj otvoreno otkrio; kako razlikujem dvije 
skupine žena. Ona je, rekoh, u većoj hrpi, no ako je to 
vrijeđa i ako osobito želi, da bude premještena u manju 

da ću već poraditi glede ispunjenja njezine želje, — 
osmjehnu se Denegri. 

— Pa bijaše li premještenja iz veće u manju sku- 
pinu? — upita ona. 

— O da. U tome služilo mi je mjerilom ustrojstvo 
vojske. Vojska se sastoji od malene aktivne posade, ve- 
like pričuve i doknadne pričuve. Imade i dopusnika, 
ali vrlo malo. Iza tih stoji veliki pučki ustanak, Takovo 
je: ustrojstvo sa dva razloga potrebito. Prvi, što dr- 
žava u slučaju gubitka aktivnih vojnika ne ostane bez 
vojske. Drugi, još važniji, jer ovdje nema na raspo- 
laganje toliko fizičnih prisilnih mjera, koliko ih ima 
vojna uprava. U našem se slučaju ne može tako lako 
fizički siliti aktivu, da vjerno služi ili da ne vrši pa- 
sivni otpor. Treba posegnuti za psihičkom silom. Dr- 
žim, da toj vrsti psihičke sile nema baš nikakva pri- 
govora. 

— Drugi razlog dakle glasi? 

— Aktiva treba da znade, da iza nje, ako ona izda, 
odmah stoji na raspolaganje pričuva. 'To znanje znatno 
umiruje buntovne nazore neukroćene goropadi. Ali, 
kako rekoh, sve je to prestalo. Vojska je raspuštena, a 
vojskovođa je nestao, — završi Denegri. 

— Pogodila ga je strelica... — hotimice ustavi 
Erna. 

— Amora, hijedoste reći  Varate se. Vojskovođa 
nije poginuo. On se samo svojoj dosadanjoj vojsci iz- 
nevjerio, te živi, zdrav i veseo, kao nikada prije, i duva 
u plamen. Znate, kakav plamen? Amor ne ubija ljude 
strelicama. On uopće ne zna pucati. To je samo pri- 
povijest. On potpaljuje plamen, u koji ja sada duvam, 
— reče polako Denegri. 

— Amor... dakle... potpaljuje plamen... — pa- 
tosom je govorila gospođa Kristen. 


— Koji će ugasnuti, ako ga njih dvoje ne raspiruje. 
— čudna su ta vaša natprirodna bića. Neka slič- 
nost postoji između njih. Dosada poznam Slučaj i 

Amora. Oba samo počinju, a dalji posao ostavljaju 
svojim štićenicima. 

— Što ćete, tako je. Da oni sve rade, započnu i 
dogotove, ne bi stvar bila tako zanimljiva. Zar nije u 
cijelom poznahstvu najzanimljivija i najslada ona me- 
dusobna početna igra. Iz počelka, kad još postoji ilu- 
zija i nada u punoj mjeri, snatri čovjek o onom, što 
mu se najviše svida. A zatim uživa u svom trudu i na- 
stojanju, u trvenju, koje traje. S jedne i druge strane 
ofenziva i defenziva. Kad se najviše raduješ, osjećajući 
toplinu nevidljive struje, bode te žalac ljutitosti, što se 
vidiš u nekim verigama sputan. I obratno, u času, 
kad te obuhvata veselje s uspjela otpora, namiče ti se 


misao, da je to žalosna, Pirova pobjeda. Nigdje nema | 


ioliko nesigurnosti, tko je pobijedio, a tko ostao po- 
ražen, kao u toj igri, što su je započela spomenuta 
natprirodna bića. Milostiva gospođo, Erno, recile, lju- 
tite li se dakle, ako duvam u plamen... — Razdragan 
njegov govor prekine sitan pljačljivi glasić, 

— Mucika! — Mala beba od koje tri godine poja- 
vila se na vratima. Čas zatim dotrči njezin brat Silvio, 
te ju zatvarajući vrata napolje turne, a sam doskače 


. do majke. 
— Mucika, ja ne ću da idem k teti Olgi. Neka ide 
Betika, — reče mali, zabadajući glavu u jastuke na 
divanu. — “ 


— Ona nema vremena. Olga nije daleko. Zašto ne 
bi ti skočio? Zbilja nisi ni za što, nevaljali dečko, Kako 
se opet vladaš! — ustane gospođa i priđe do njega, da 
ga skine sa divana. ' 

— Ne, Mucika, ja ne ću da idem, — odbrusi dečko 
i okrenuvši se prema doktoru nastavi: — Tamo se u 
kuću uselio jedan gospodin, koji čudno gleda, kao pi- 
kov kralj. Ja ga se bojim, — reče i otrči u drugu sobu. 

— Pikov kralj! — nasmjehnu se Denegri, a. zatim 
ge oba, on i Erna, značajno pogledaše. 

Nastala je mala stanka. Denegri nije običavao kar- 
tati. No tko ne bi, ako i nije kartaš, poznavao pikova 

kralja u tarok-kartama. Crna brada, zavinut crni brk, 
pogled kao u kobca, nos kao orlov kljun. Dozivajući 
si ovu sliku u pamet pomisli Denegri u tili čas na 
Krajovana. Između njegova obrivena i blazirana lica 
nema nikakve sličnosti s izrazitim osmanlijskim tipom 
Pikova kralja. Erna obori pogled, osjećajući neugodnost 
ove stanke, koja joj se pričinjala dugom poput vječ- 
nosti, 

— Oprostite, ja sam jedini kriv, odnosno moja ne- 
sretna narav. Svagdje, gdje treba i ne treba, tražim 
saveznike. Nisam mario, da ljubezno pogledam dje- 
čaka. I jedan pogled može da uskori saveznički vez, 


. pogotovo ondje, gdje radi nerazvijenosti uma više na- 


ravni osjećaji pokreću voljom. Najbolji su saveznici 
djeca. Njima se ne pripisuje važnost, a ona sve vide 
i sve čuju, sve pokupe i sve prenašaju... — govorio je 
sve laganije Denegri. ' 

. > Šutite! — omjeri ga gospođa ljutitim pogledom i 
sjedne na divan. 

— Dobro, pa onda ćemo pantomimu igrati. Ali 
oprostite, ako se ne pokažem potpuno vještim, — reče 
on ustavši s fotelja i prišavši do divana, gdje sjedne uz 
gospođu. 

. Iz početka mrko su se gledali. Malo kasnije već 
ljubeznije. A za deset časaka držao je Karmel oko 
vrata obujmljenu Ernu, dok je glava njezina počivala 
na njegovim ramenima. 

Nekoliko časaka trajala je ta obmama. 





Ja ne ću! — irgne se ona. 
— U blagoj turobnosti ove ure... — šaptao je on 
— dugo se u mašti gledasmo... Uzaludna bijaše... 


dakle... molitva tvoja... 

Karmel ispruži ruke, uhvati Ernu za glavu, te 
lagano približavajući se utisne joj dugi vrući cjelov 
na usta. 

. Bijaše to prvi cjelov, osobiti znak intimnosti, za 
kojom i duša onog, koji doista ljubi, čezne. 'Takav 
cjelov prava je rosa, koja natapa dušu, a žar, u kom 

presahne govor... Oboje su šutjeli ne hoteći riječima 
dirati u neizreciva čuvstva. 

Sat kasnije spremao se Denegri da ode. 

— Ne bi li čašicu konjaka ili likera? — nudila ga 
gospođa Kristen, prateći ga kroz jedaću sobu. 

— Ako hoćete i vi. 

— Hoću. 

— Radije bih onda umolio, ako imate pri ruci 
vina. 


— Odmah evo, baš imam izvrsnog badačorijskog, 


— reče gospođa i dohvati iz kredence staklenku i dvije 
čaše, te ih natoči. ' ' 

Denegri uzme jednu, a ona drugu. Časak se gle- 
dahu, a tada ispruži on ruku, u kojoj je držao čašu, 
te obiđe njom njezinu ruku, u kojoj je ona držala 
čašu. Oboje prinesoše čaše k ustima, u isti čas se po- 
gledaše, popiše vino i odloživši čaše poljubiše se. 

— Dakle? — reče Denegri. 

— Zbogom, već je vrijeme. Ja ću javiti, kad bismo 
se mogli vidjeti, — odvrati ona plaho. | ' 

— Erna, pa zar se ti bojiš, kazati mi >ti«? 

— Dragi, dobri moj, ne bojim se; dakle... ti, — 
reče hitno gospođa te mu stisne ruku i brzo ode u treću 
sobu. ' 

Denegri stupi u predsobu. Za koji čas bijaše na 
putu kući, sijevajući u radosti ovoga dana. 

— Prvi cjelov... pa iza toga ti... to je prirodan 
red... — mislio je on putem, te se sam na sebe ljutio, 
što je na mahove ispoređivao događaje ovoga poznan- 
stva sa događajima iz ostalih društava. — Ne, to nije 
moj cilj. Možda se i ona vara. Cjelov, ljubakanje, sve 
to spada na jednu stranu, Ja hoću, da se vinem do 
krajnje granice: duševnog združenja. Mi treba da se 
potpuno shvatimo, razumijemo, da isto hoćemo i 
jedno osjećamo. Da se jedno u drugo pretopimo. To 
hoću; to znam, da hoću. Ja osjećam tu žudnju, to ne- 
što novo i dosad nepoznato. Jedna misao, jedna želja, 
jedan osjećaj, lo je moj ideal... — snatrio je Dene- 

gri putem i daleko u noć, koja ga je tek u kasnim urama 
našla u naručju tvrdoga sna. 

Iza toga dana sastajao se on s gospođom Kristen 
na ulici, u kavani, u kazalištu i kod kuće, gotovo da- 
nomice, a katkada i dva puta na dan. Ponovno znao 
bi si prebaciti svoju neopreznost, bolje reći  lakoum- 
nost, što-se odviše izlaže. No s druge strane osjećao je 
u tom neko posebno zadovoljstvo. — Ma desilo se, što 
mu drago, ne marim, — govorio je sam sebi. 

Oni su si međusobno neizmjerno mnogo stvari is- 
pričali. Denegri je rado izbjegavao, da govori o poiaa- 
kostima pustolovina iz svoga života. Imena i ostale 
slične podatke posve je obilazio. — Imena osoba i 
ostali tačni podaci sasvim su suvišni. 

— Manimo podatke. Ispitivanje o njima izgleda kao 
neka bolest, Nije li svejedno, da li se zaljubljen par 
nađe u Opatiji ili Anini, Sevnici ili Svetom  Rafaelu, 
na Ženevskom ili Bledskom jezeru, na Slatkim Vodama 
azijskim ili evropejskim, u spilji na  Biševu ili na 
otoku Capri. Pita se to: hoćeš li držati predavanje o 
zemljopisu ili predočiti bitni sadržaj stanovitih zgoda, 
samih za sebe, same osjećaje i čuvstva ljudi... — 
obrazlagao bi Denegri. 

U drugu ruku Erna nije u tome bila tako povučena. 
Ona je bez ustručavanja iznosila sve potankosti, što se 
tiče mjesta, vremena, predmeta i osoba, ali je sve to 
tako prirodno i bez zanimljive sadržine  predočivala, 
da je njezin život izgledao pust i jednostavan, a u 
velikoj protivštini s njezinom društvenom sigurnošću. 

između njih ostalo je ipak veliko nerazumijeva- 
nje. Erna nije imala pravog smisla za umjetnost i 
znanost, osim koliko se o tom u društvu govori. Ona 
nije osjećala, što je domovina, ni ona domovina, koja 
čovjeku daje kruh i piće, tlo i zrak, ni ona, kojoj bolje 
pristaje ime otadžbine, to jest zemlja otaca. Takav bi- 
jaše i njezin suprug. Ubi bene, ibi patria; posao i za- 
služba, bili su svi njegovi domovinski osjećaji. U ta- 
kvoj kući osjeća čovjek, koji se broji jedinicom u ne- 


— 108 — 














kom narodu i sinom jedne domovine, neku hladnu 
Fromaju, sve da i sva ognjišta pucaju od dobre vatre 
gostoljublja. 

Tijekom razgovora upoznao je Denegri sve obitelj- 

ske Prilike gospođe Kristen, ukoliko već dosada nije 
bio obaviješten o nekim potankostima. Njezin muž 
bijaše inžinir velike augsburške tvornice strojeva i 
ljevaonice željeza. Za njega bijaše svejedno, gdje sta- 
nuje njegova obitelj. On je po više tjedana i mjeseci 
izbivao iz kuće, zadržavajući se na poslovnom puto- 
vanju. Njegova velika plaća, različni poslovni doplaci 
i veliko nagnuće prema ženi i djeci pružali su  nje- 
zoro obitelji svu mogućnost bezbrižnog, udobnog ži- 
vota. 
m Gle, Leo se javio, — reče doktoru Erna, kad je 
jednog dana sredinom mjeseca studenoga bio kod nje. 
Denegri uzme sa stola dvije razglednice, Na jednoj, 
koja je prikazivala krasnu pješčanu morsku obalu, bio 
je napis: Plaja de la Mamaia. Druga, s napisom: 
Pont Carol I de Cernavoda, prikazivala je grandiozan 
most, čuveni umotvor inžinira Saligny. Denegri je po- 
zorno motrio čas jednu, čas drugu kartu. 

— Pročitaj, što piše, — reče Erna. 

—_ Pa dobro, kad baš želiš, — stade on čitati kratku 
poruku njezina muža, da se u Konstanci upoznao sa 
barunom Cotroceni te će na njegovoj jahti »Princesa 
Elisaveta« krenuti u Odesu. 

— U Odesu? — naglasi Denegri, 

— Ja sam mislila, da će se iz Braile kući vratili, 
a kad tamo, on sve dalje putuje, — reče ona nujno. 

— Što ti to nije po volji? 

. — Sama ne znam, što bih htjela. Kad bi ipak do- 
šao... 

— Makar samo na koji dan... — Denegri zna- 
čajno pogleda gospođu. Pogledi im se sukobe. U nje- 
zinu se krila neka plaha neizvjesnost, u njegovu spo- 
kojno blaženstvo. 

— Kokice, već sam ti toliko puta kazao, — nastavi 

Denegri — da se bez razloga  zabrinjuješ. Valjda 


znam, što radim, — zagrli je on. 


— Vjerujem ti, ali ipak. . . . Sama ne znam, za- 
što me više puta hvata takvo neraspoloženje. Upravo 
strepim, kad mislim, da će se prije ili kasnije Leo 
povratiti. Kako ću se prema njemu vladati? — izvine 
se ona iz njegova zagrljaja. 

— Dobro. ' 

— Lako je to tebi kazati, ali ja već sada ćutim, 
kako će mi teško biti osjećati njegovu prisutnost, dok 
se opet na nj ne priviknem. 

— Kokice, što o tom govoriš, — stade je on gladiti po 
kosi. — Ona je sjedjela uz stol i držala pred sobom 
ručni rad, a on je uz nju stajao. 

-— Tako ne može biti. Ti ćeš me morati ostaviti 
prije, nego se Leo vrati, — turobno prozbori ona. 

— Što to znači? — slatko i umiljato reče on. — 
Kako to, da baš danas dolaziš na te misli? Da te možda 
ne smućuje što drugo? 

— Ne, ništa drugo, — odvrati ona dosta oštro. 

— Oprosti, nisam slutio, da ćeš se . 

— Ti nemaš u me pravog povjerenja. Ja vidim 
to po svemu. Zapamti dobro: ako budeš imao u me pot- 
puno pouzdanje, sve će biti dobro. 

— Pa zar ga nemam? No pojavi kod tebe bacaju 
kao neku laku sjenu na obzorje, nepomućeno još 
obzorje našeg... Možda ti ni sama nisi svijesna, što na 
tebe utječe, što smućuje tvoj mir. Ti treba da se posve 
povjeriš meni, da oboje zajedno uzmognemo istražiti 
uzroke tvoga nemira. 

— U mene nema ništa, baš ništa. Moji osjećaji 
nisu se, vidiš, ni za ovoliko pomakli od svog običnog 
mjesta. — Govoreći tako uhvati ona napršnjak, koji je 
na stolu stajao, te ga jedva vidljivo pomakne. 

Iz susjedne sobe začu se plač djeteta. Gospođa 
ustane i pođe onamo. Začas otvori vrata te pozove 
Karmela, neka uđe u sobu, gdje su spavala njezina 

djeca. U jednom je krevetu ležao Silvio, pričinjajući 
se kao da spava. U drugom mala beba, ' 

— Margita, spavaj mirno. Ako ne ćeš, dat će dok- 
tor medicinu. Prekriži se dakle, lezi i spavaj, — reče 
gospođa, tetošeći zlatno dijele plave kovrčaste kose, 

osi U ime oca i sina i duha svetoga, amen, — na- 
brajala je mala, prinoseći desnu ruku najprije na čelo 
zatim na prsa i na desno rame, a tada, taknuvši naglo: 
lijevom rukom lijevo rame, sklopi obje ruke i legne. 
H Penegri i Erna, srdačno se nasmijaše, videći tu 
ražesnu pobožnost. Ona se opet lati svog posla, a on 

se posve do nje primakne, pomagajući joj, koliko je 
znao i mogao. 
. Ako se Denegri i slabo razumio u ručni rad, umio 
je ipak napeti platno na drveni obruč, dodati svilu 
različne boje, škare i malu koštanu bodljiku, kojom se 
rupe zaobljuju. dii 

— Tko bi ikada mislio, da ću toliko smisla po- 
kazati za ručni rad, — divio se Denegri sam sebi. 

— Već je deset sati, ajde kući. Znadeš, da smo se 
pogodili najduže do devet, — reče Erna. 

== Da znaš, kako mi je ugodno ovdje, a kod kuće 
dosadno, još bi me zadržavala. 

s Hoćeš li odmah otići, ako ti nešto dadem? — 
ljubezno ga upita ona. k 

— Što, dušo? 

. Erna ode u salon i začas donese svoju sliku. Eto 
ovih dana dala sam se fotografirati. Evo ti jedne: 
slike. Ali sada ajde kući, dragi dobri moj, — obujmi ga 
ona: oko vrata, dok je on držao njenu sliku, koju Šu 
oboje, naslonjeni glavom o glavu, promatrali, 

Četvrt sata iza toga sjedjeli su oni na divanu u 
salonu. 

.U jedanaest sati tiho je Erna prolazila kroz je- 
daću sobu u treću sobu, da umiri malu, koja je pla- 
kala. ' d 

A kada je zidna ura muklim zvukom odbijala 

dvanaest sati, lecne se ona iz zagrljaja: s 

— Ajde, sada odmah, ajde, dragi dobri moj! 

_ Kako krasno sve kod tebe zvoni, tvoja čaša, tvoj. 
sat, tvoj ugodan glas.... 

— Ajde, ajde, Karmel! — reče ona tiho i uhvati. 
ga objema rukama za glavu, lagano je privuče k sebi, 
vruće poljubi, naglo natrag rine, držeći ga sveudilj 
oko vrata. 

— Kad je Denegri stupio na ulicu, odbijao je na 
zvonu u tornjevima crkv4 po jedan udarac. Bijaše 
jedan sat iza ponoći. Gusta magla polegla se sasvim na 
zemlju, koprenom zastirući tajne puteve sretnih ljudi. 

Poodmakavši kojih sto koračaja od kuće, u ko- 
joj je sproveo netom minule slatke časove, okrenuo se: 
Denegri. 

1z polegle su se magle, u kojoj se gubila svjetlost 
rijetkih svjetiljaka na ulici, dizale u tami goleme zgra- 
de. Njihove konture jedva se mogahu razabirati. Sve 
naokolo vladala je tama. Samo na jednoj zgradi u 
drugom katu osvijetljena su bila dva velika prozora. 


IX. 


Dani bivahu sve kraći, U četiri sata hvatao se 
već mrak. Sjedeći uz sam prozor u. svojoj sobi držao 
je Denegri u ruci jednu smotru, punu zanimljivih 
novosti iz književnosti i umjetnosti. Krupnije tiskani 
naslovi članaka pokazivahu njihov sadržaj. Denegri 


čitao je samo naslove: — Koncerti Nadine  Slav- 
janske... Otkrića ruševina u Laurionu ... Počasni 
doktorat Čajkovskog... Tainovi aforizmi... Bobo- 
rykinove uspomene o Gončarovu... Posjet kod Al- 
fonza Daudeta... Tri slike Josć Galagosa.... Nova 
Ibsenova drama: Graditelj Solness....  Idealistička 
reakcija .... — Najednom digne glavu i baci pogled 


prema vratima, odakle je dopirao neki šuštanj. 

Začas opet otvori smotru, baci u nju pogled, zaklopi 
je i stavi na pisaći stol. Nekoliko minuta gledao je 
kroz prozor, a zatim se digne i uzme u ruku Marsovu. 

ilustraciju »Iz sjajnog Pariza«. Ni to ga nije zani- 
malo, pa se ušetao sobom, pogledavajući od časka do 
časka na sat. 


— Gdje si tako dugo? Da znaš, kako te željno če- 


kam, — reče on, ugledavši na vratima koprenom oba- 
vito lice gospođe Kristen. 
— Ti se ne ljutiš, drag: moj, — odvrati ona, spu- 


stivši se na divan sva usopljena. 
— Ne ljutim se, kokice, ali tako sam te nestrpljivo 
čekao. 

— Jedva sam i došla. Kod mene bijaše u posje- 
tima jedan naš znanac, koji je nedavno amo prispio. 
Već se pet godina nismo vidjeli. Svašta je pripovije- 
dao. Nikako nije htio da ode. Ja sam sve pokušala, da 
Sa se riješim. Tek u četvrt pet je otišao. Onda sam še 
na brzu ruku obukla i amo pohitjela. Ne ljuti se! — 
Sovorila je ona skidajući koprenu i šešir, 

— Kako si krasna ovako užarena! 

— To nije istina. 

— Jest. "Ti sama dobro znaš, jer se braniš.., Od- 
loži... dopusti... — stane on otkapčati velika pu- 
tela na njezinu perzijskom zimskom kaputu, 

Ona se digne i skine kaput, a on ga objesi na 
klinčanicu do vrata i došavši do nje obujmi je i čvrsto 
zagrli, okrenuvši sebe i nju tako, da su se vidjeli u 
velikom zrcalu, što je visjelo nad divanom. 

Denegri držao je stan od tri sobe. Jedna soba slu- 
žila je za njegov privatni stan, druga za ordinaciju, 
a treća za čekaonicu. Stan je imao dva izlaza na stubi- 
šte, jedan kroz privatnu sobu, a drugi kroz malu 
predsobu pred čekaonicom. Ostale nuzgredne Prostorije 
dao je u podnajam, jer ih nije trebao. Jeo je u go- 
stionici, svaki dan u drugoj, kako mu je bilo Po volji. 
Ukoliko još Denegri nije dospio, da potpuno  udesi 
svoju ordinaciju, to se pobrinuo, da njegova privatna 
soba bude posve prijatno uređena. Teško pokućtvo i 
nekoliko ukusnih slika bilo je porazmješteno u potpu- 

onom skladu sa prostorom u sobi i bojom zeleno oli- 

čenih zidova. Sve u sobi bijaše novo novcato, netom 
j i netom uređeno. . 

o IT jalienan zidnom ogledalu odražavala se njihova 

slika, kako jedno do drugog stoje, on oko nje savija 

ruke, obraz se obraza tiče, kosa upliće u kosu, Erna se 

malo lecnu te se izvine iz zagrljaja. 

— Ugušit ćeš me, — reče tiho. ' 

— Tebe ugušiti? A što bi meni ostalo? zagonetno 
je motrio smeteni njezin pogled. — Slo si tako plaha? 
— upita je slatko. . pa 

— Nije mi ništa, samo što sam se žurila. 

— Pa zašto nisi laganije išla? .. am 

— Onda bi razbijao glavu svim i svačim, gdje 
sam, što radim, što ne dolazim... 

— Ako hoću, — prekine je on — to mogu 1 ovako. 
Pače mogao bih irti glavu, da si došla i u zakazano 
doba. Ali zar ne, taj gospodin, komu ne znam ni 
imena, nije toga vrijedan? . : e 

— I nije. Ali čemu te zanima njegovo imet Zar. 
nisi ti onaj, koji uvijek obilazi imena? . E 

— Jest, ja sam. Ni sada me ne zanima njegovo ime. 
Zanima me to, da čujem, kako ga izgovaraš. U samom 
imenu nema nikad ništa značajno. Izgovaranje imena, 
s kojim su vezane neke uspomene ili nade, mnogo je 
značajnije. Kako .se zove? 

— Silber. ' 

— I kako još? 

— Ženo. udao 

— kupa, zajedno? ' 

— Ma KA me adi takvim pitanjima. Katkada si 

avo nesnosan. . 
ak Dušo, oprosti, htio sam samo, da njegovo 
ime bolje zapamtim, slušajući ga, kao da ga proglašuje 
Grillparzerov amfiktionski glasnik, 

— Šuti, već mi je dosta o tom Silberu. Ne dopu- 
štam, da ga povlačiš u svoje šale. On se odavna pozna 
s mojim suprugom. Dok smo stanovali u Gracu, bio je 
nekoliko puta kod nas u kući. Ja mu ne mogu sada za 





— 109 — 














ivoriti vrata pred nosom. Ti se moraš na to priviknuti, 
Jer ja ne mogu prekinuti sa cijelim svijetom. 

— Ali, drago dijete, što to govoriš? Tko to traži 
(od tebe. Tko samo i pomišlja, da prekineš sa svijelom? 

' ak Ja već znam, što misliš. Nemaš pravoga po- 
vjerenja, pa ti je onda sve sumnjivo. 

. — Kokice, ti se odveć žesliš. Čovjek bi mislio, kao 
«da ne možeš podnijeti, da bi iko mogao zaviriti u tvoju 
dušu. Nije meni sumnjivo, nego samo ono, što jest. Ja 
znam, da ljudi ne mogu sve postići, što žele, to jest, što 
bi tek trebalo, da se dogodi, a leži izvan njihove moći. 
Ali mogu postići sve ono, što mogu da propuste. Ja 
na primjer ne mogu naručili glavni zgoditak koje lu- 
irije, ako to hoću, ali mogu ne ići u kavanu. Ja bih rado 
vidio onoga, koji bi mi ovdje sjedio duže, nego što ja 
hoću. 

— Ja ti i opet kažem, da ga nisam mogla baciti 
napolje. ' 

. — Drago dijete, pa zašlo bi ga bacila. On nije ništa 
kriv. Nisi ni ti kriva. Tako je moralo biti. Sudbina 
je kriva, što ga je donijela baš onda k tebi, kad sam te 
ja prema dogovoru očekivao. Sudbina ga je uopće amo 
nanijela, 

— Ne boj ga se odviše. Sutra navečer otići će. 

— Misliš? ' 

— Jest, sam mi je kazao. 

.. — Vidjet ćemo. Vremena se mijenjaju i mi se u 

njima mijenjamo. Hoćeš, da upalim svijetlo? 

— Daj upali. 
.  Denegri je uzeo šibice, spustio zavjesu u prozoru 
i napalio plinsko svijetlo. 

— Elo, dušo, a sada bih još mogao napaliti plin, 
da skuhamo čaj. 

— Pusti, ja ću i onako skoro ići. <“ 

— Skoro? — tužno je pogleda Denegri. -- A tek 
si došla! Pa da se onda ne pitam, što ti je? 

— Nišia, — izlane ona naglo te ga uhvati za glavu, 

ulisnuv mu na usta vreo poljubac. — Ništa, ništa i 
opet ništa. Ti me jednostavno ne razumiješ. To je sve. 

Četvrt sata kasnije spremao je domaćina impro- 
viziranu gozbu, stavljajući na stol dvije šalice, dvije žli- 
ce, dvije vilice, dva noža, dva tanjurića, dva ubrusa, 
zdjelu, u kojoj je vrio čaj, bocu s rumom, škatulju sa 
šećerom, čajuo pecivo, šunke, sardine, konzervu sa ja- 
stogom, sito za čaj, dvije čaše i bocu vugave. Uz ono 
raspoloženje; što ga je Denegri ćutio, bijaše to prava 
Jukulska gozba. ' 

Oko šest sati uvečer, kada je toplu tišinu u sobi 
prekidalo tek disanje njih dvoje i zujanje sitnog  plin- 
skog plamena, slično svirci debele zimske muhe, oglasi 
se Erna: 

— Karmel, dragi moj, pa zar ti misliš, da je sve 
to samo hinjeno? 

— Nije? — prošapta on, držeći je u zagrljaju. 

— Nije, — odvrati Erena _ najsitnijim glasom, 
koji je više sličio slabom dašku, 

Denegri podao se posve zaboravi, On sada nije . ra- 
čunao, niti je mislio, niti zaključivao. Njegov je duh 
počivao na jastucima, ispunjenim perjem Amorovih 
krila, a usne su mu srkale ćlixir d'amour, opojni na- 
pitak, jednako sladak ljeti i zimi, danju i noću. 

30. studenoga oko podneva spustila se silna kiša. 
Sve do uvečer nije prestalo lijevati. Denegri bijaše cio 
dan vrlo nemiran. Oko pet sati poslije podne izašao je 
iz bolnice i sio u kola. Kočijaša je tačno uputio, da ga 
odveze do kavane »Adria«, ondje da stane pred vratima 
susjedne kuće, sađe s boka i da se tako drži, kao da 
koga čeka. Od časa do časa imao je zatim konje korak 
po korak naprijed povesti, da tako kola neopaženo 
dospiju pred prvi veliki prozor kavane. Ondje imao 
je stajati kojih deset časaka, a zatim otići. 

Ulica bijaše prazna. Rijetki prolaznici žurili se pod 
“kišobranom. Nitko se nije zaustavljao, ni za koga bri- 
nuo. Tako je Denegri neopaženo mogao promatrati, 
šlo se u kavani zbiva. 

Uz mramorni mali stol do velikoga stakla kao obi- 
čajno sjedjeli su Erna i Silber. On je buljio preda se, 
a ona nepresiano se vrzla i njemu nešto govorila. 
Silber očito nije pazio, što mu ona govori. Katkada 
svratio je pogled prema njoj i kimnuo glavom, pa stao 
opet zuriti preda se, promatrajući nokte na desnoj ruci 
i puceta na prsluku. 


Figura Silbera zadubla se neizbrisivo u Denegrijev 
mozak. U lih nekoliko časaka usisao je on  neishla- 
Pivo poteze njegova lica. Veliko čelo, jake čeone ko- 
sti, dosta velik, malo pognut nos, kratko rezani svijetli 
brk i svijetla kosa, koja je na tjemenu u čuperku str- 
šila, sve to podavaše njegovu visokom košćatom rastu 
dosta neprijatan izgled. Duge krakove skupio je ispod 
stolca, a dugačke ruke na stolu, upirući glavu o lijevu 
šaku, na kojoj su se isticale u svim zglobovima debele 
kosti. 

Da je Denegri zažmirnuo, a zatim pogledao na dru- 
gu stranu, bez sumnje bio bi poput negativa vidio pred 
očima Silberovu pojavu: tako mu se oštro njegov lik 
usadio u pamet. 


Deset časaka moglo je proći, jer se kočijaš stade 
uspinjati na bok. Denegri, znajući da će se kola odinah 
maknuti, podvostruči svoju pažnju. Erna promatrala 
je rukav na svejoj haljini, koju Denegri još nije na njoj 
vidio, i tumačila nešto Silberu. U tom času bijaše 
ona u svom pravom raspoloženju. Ta bila je u sjajnoj 
kavani, uz kavalira iz otmjenog društva, i na očima 
svih brojnih kavanskih gostiju, koji su tražili zabavu u 
promatranju njezine  birane toalete, ne  usuđujući 
se pravo kritizirati. Bila je u društvu znanca i prija- 
telja svoga supruga. i 


Najednom se kola maknu i okrenu. U zadnjem 
času, kad je Denegri još mogao promatrati svoju po- 
zornicu, opazio je, kako je Erna bacila pogled kroz 
prozor. Njezine su crte u čas primile sasvim drugi 
izražaj. Nešto zagonetno lebdilo je na njezinu licu. Čud- 

n 

nim pogledom gledala je napolje, kao da na ulici ne- 
što traži. ' Kod 

— Zar je moguće, da to ništa ne znači? N jezin me 
pogled zbunjuje, ali sve ostalo.... Ne, nije moguće, 
da iza svega toga nema ništa, da je sve to prah, pepeo, 
Praznina, zrak, ništa.... Pa ta sličnost ponašanja, 
jednake kretnje, jednako postupanje tamo i kod mene. 
Zar da radi toga zagonetnoga pogleda žrtvujem moje 
slutnje, moje zaključke, moje uvjerenje, rezultate ne- 
pogrješivog računa? Tu mora da se nešto iza brda va- 
lja... — mozgao je Denegri u kolima, koja su ga 
nosila kući u njegovu samotnu sobu. 

Neodoljiva čežnja ipak ga vukla u njezinu blizinu. 
Već sjutradan tražio je Denegri zgodu, kako bi se s 
Ernom sastao. Razmišljao je, što bi bilo najzgodnije 
poduzeli, te je konačno pismom javio, da će u osam 


sati uvečer doći. 


Prozori salona bijahu u osam sati uvečer rasvijet- 
ljeni, a zastori dignuti: bio je to semafor, koji je objav- 
ljivao vlaku slobodan ulaz u postaju. 

Među njima vladala je napetost. Razgovor se nije 
mogao pravo stopliti. 

— Moje si pismo primila? — upita hladno Denegri. 

— Jest, — odgovori ona kraiko. 

— Nisi zaboravila, da ga uništiš? 

— Evo ti ga, — dobaci mu ona pismo, izvukavši 
ga ispod škatulje za cigarete, što se nalazila na stolu 
pred divanom. 

— Ti si odviše uzrujana. Što znače takve kretnje? 
Ako se brinem za pismo, to je samo radi tebe. Mnogi 
ljudi, a naročito žene, spremaju rado svaku sitnicu, 
koja ništa ne vrijedi. A pomisli, što bi bilo, da ti se što 
dogodi, pa da se ovo ili koje slično pismo u tebe nađe. 
Ja doduše pišem ljubičastom tintom, ali što ćeš, tu ne 
odlučuje boja, jer se za sve boje kaže: crno na bijelom. 
Shvati dakle ispravno moje Pitanje... —  silio se 
Denegri, da govorom ispuni jaz, koji se pred njim 
otvorio. — Slova su kobne stvari. Pisma često optužuju 

nesamo onog, koji ih je sastavio, već i onog, koji ih 
imade. Ne volim pisma. U njima je sve tako odsječeno, 
nagurano, bez onih gipkosti, što ju imade živa riječ. 

Razgovor se udilj nije mogao stopili. Oboje obi- 
lažahu onu temu, koja si je sama krčila put na povr- 
šinu. Napokon izmilio je na javu crv, koji je točio mir 
njegove duše. : nA 

— Iz tebe govori ljubomornost. Ti ne podnosiš, 
da ma koji muškarac sa mnom govori. Kako te sada 
smeta Silber, tako te prije smetao Krajovan. Ljubomo- 
ran si, a što je još gore, nemaš u me povjerenja. ' 

_— Pa kako da ga imadem? Ja bih bio najsretniji, 
kad bih mogao imati neograničeno povjerenje. Nu što 
sam ja kriv, da sve vidim i sve čujem, da logično mi- 
slim. Bistar vid i topli osjećaj prema tebi, to je razlog 
moje uzrujanosti, a ne luda ljubomornost na muškarce. 
Tu se ne radi o Silberu. Na onog drugog nisam ni mi- 
slio. On ne ulazi u račun. Njega sam našao u krugu 
tvojih znanaca, pa sam se stoga s njim sporazumio. 
On je kao inventar u tvom poznansivu. No taj dugački, 
taj je kasnije došao. On se unaša u tuđi posjed, u koliko 
se ga ne zove. S njim se ne ću i ne mogu sporazumjeti, 
zvao se on Silber ili kako mu drago. Za mene postoji 
on kao onaj, koji ima da moje mjesto zaposjedne, — 
odrješito je govorio Denegri. ROBE 

— Karmel, kako si nepravedan! Ti si žrtva svog 
pogrješnog umovanja. Krivo mi činiš, kad me s njega 
sumnjičiš. Čime bi me mogao on oduševiti? Ta on je 
tako suhoparan i dosadan, — tronuto reče ona. 

— Tko tebe krivi! Samo sam ja onaj, koga bih mo- 
gao kriviti, jer sam se ludo ponadao, da ću steći tvoju 
ljubav! — uzdahne on. X 
“_ Pa zar misliš, da je sve bilo pretvaranje? 

_— Sam ne znam. Da je bilo, to jest, da si se bez 
osjećaja predala tako daleko, onda bih te morao smatrati 
običnom pustolovkom. A to ne mogu, ne smijem. Zar 
da dopustim takovu pomisao o mom idealu? Ne. Bi- 


jaše to ipak istina, nehinjeno tvoje čuvstvo. Bijaše,. 

kratkotrajno bijaše, a sada ga više nema... Kako da tu 
promjenu rastumačim, sam ne znam. Ti si meni jedna. 
zagonetka! — duboko uzdahnu Denegri. 


 — Karmel, i opet ti kažem: varaš se. Među nama 
nema ništa, što bi moglo uzdrmati ravnotežu ... 

— Erno, molim te, prestani. Ja bih mogao povjero- 
vati tvome uvjeravanju protiv svoga uvjerenja. Osjećaj 


“i razum dolaze u sukob. To je užasna borba. Prestani, 


molim te, ili bolje, priznaj, da doista ima nešto. Ja 
ću lakše podnijeti tu gorku istinu, nego da podnosim 
tu duševnu borbu. 

. — Karmel, dobri, dragi moj! Nema ništa, ništa, 
ali baš ništa među nama. Tako mi moje sreće i moje 
djece, vjeruj mi! — zaklinjala ga ona. 

Njegova nutrina bijaše nalik na uzburkano more, 
što ga bije huda oluja. Potresene grudi treptile su od 
jakog udaranja srca. Na te grudi, na to bolno srce pri- 
vije on svoju dragu i zagleda se u njezine oči, u kojima 
je čitao neizvjesnost i samilost. 

— Ti me žališ, ali me ne ljubiš! — reče Denegri 1 
zakrči put svakoj njezinoj ižjavi dugim vrućim poljup- 
cem. 

— Ti me žališ, ali me ne ljubiš! — ponavljao je on 
on slijedećih dana sam u sebi, kad se uklanjao  svi- 
jetu šetajući ulicama predgrađa. 

— Ti me žališ, ali me ne ljubiš! ponavljao je on 
u sebi, kad je uoči dana svetoga Nikole u kasno doba: 
noći zalutao pred prozore stana Erne Kristen uzalud 
čekajući, da će ga k sebi zvati ili mu se inače javiti. 

Iz polegle se magle, u kojoj se gubila svjetlost ri- 
jetkih svjetiljaka na ulici, dizale su se u tami goleme 
zgrade. Njihove konture jedva se mogahu  razabirati. 
Sve naokolo vladala je tama. Samo na jednoj zgradi u 
drugom katu bila su osvijetljena dva velika prozora. 

— Osvijetljeni prozori na njezinu stanu! — kao 
šilo ubode ga u srce misao, koja mu sunu glavom. 

Do ponoći stražio je Denegri pozorno motreći, hoće 

li se desiti kakva promjena. Nos, brada i noge prozeboše 
mu, ali strpljivost nije ga izdala. 

Iza ponoći otvori on oprezno ulična vrata, popne 
se do drugoga kata i stane uz vrata od stana. Preko 
jedan sat stajao je tako gotovo nepomično, vrebajući 
na svaki šušanj. Kad je već odbilo četvrt na dva uju- 
tro, začuje on, da su se otvorila vrata, što vode iz salona 
u predsobu. Zaustavivši dah prisloni tada oko na pro- 
zorčić na vratima. Usred predsobe stajala je Erna u 
zagrljaju Silbera. 

Denegri htio je, da upozna gospođu Kristen. Hlio 

je, da se uvjeri, da li ju ne precjenjuje, postavljajući 
je na visoko podnožje i promatrajući je iako uzvišenu 
nad ostale žene. Htio je, da se uvjeri, stoje li njegove 
slutnje. Pomagala su mu dva vjerna druga: dobra spo- 
sobnost i vanredna strpljivost. Učinio je jedan odlučan 
pokušaj i radoznalost svoju platio gorkim  razočara- 
njem. ' 
Ne bijaše ih mnogo, kojima je Denegri u posljednje 
doba posvetio svoje osjećaje. Sve njegove misli usre- 
dotočile su se oko jednog, njemu tako miloga bića. A 
sada? Sada satrven i razočaran uzdiše: — Čemu uvjeti 
i obećanja, zavjere i pouzdanje, kad su događaji tako 
kratkog vremena mogli da razore vilinski svijet naj- 
ljepših sanja, krasnu nadu i bajne uspomene! 

Denegri časom je sišao dolje, spustivši se na ručki 
niz stube, i odhrlio svojoj kući. U sobi mu bijaše neiz- 
mjerno tjeskobno i pusto. Svaka malenkost sjećala. ga 


na nju. Na svakom predmetu toliko je puta počivao 


njen pogled. Svaku je sitnicu toliko puta takla. 

Denegri se osjećao tako, kako mora da se osjećao 
Errico, kad je pjevao svome Idealu: >Slijedio sam te 
kao glasnik mira, uzduž nebeskih puteva. Slijedio sam 
te kao prijateljska prikaza u velu noći. Osjećao sam te 
u svijetlu, u zraku, u mirisu cvijeća, i samotna soba 
bijaše puna tebe, tvoga sjaja!« 

Zaista, sve naokolo izazivalo je svježe uspomene, 
dozivalo u pamet događaje od nekoliko posljednjih 


— 116 — 








tjedana, dana i sati. Misli su mu križale glavom kao 
burna sijavica za sparne ljetne.noći. Usne su mu drh- 
tale, dah zapinjao. On, čovjek bez osjećaja i željezne 
volje, on je plakao, gorko i pridušeno. 
Ne Strašno, nevjerojatno! Ali ta lubanja, ta čelična 
čvrsta kost nije pukla. Oči, sirote moje, nisu iscurile! 
— uzdahnuo je, osjetivši u ranu zoru neko olakšanje. 
Sa suzama nestalo je i gorčine i svih želja za osve- 
lom i zadovoljštinom. Denegri je ćutio, kako onaj 
divlji, žestoki dio njegove naravi gubi snagu i nestaje 
a do premoći dolazi blagost i pomirljivost. On je sve 
više bivao svijestan, da je bio robom silno uzburkane 
strasti i neizmjernog ganuća srca, koje ne poznaje nad 
sobom vlasti, bez razuma oko sebe hara, hrli u bezdan 
propast i uništuje svoju okolinu i onoga, kojim vlada. 
Sve više dolazio je do uvjerenja, kako ovaj put nije 
imao da zahvali svojoj promišljenosti i hladnokrvno- 
sti, što je sve tako mirno svršilo, već slučaju, nekoj vi- 


* šoj sili, Providnosti. 


. Pred njim je na stolu ležala njezina slika, a pred 
njom njegov rubac, natopljen suzama. Gledajući čas 
sliku, čas rubac, mislio je Denegri o svem i svačem. 

— Sto nju čeka? Mnogo dobra i sreće zaista ne. 
Žene, kakova je ona, mogu se lako namjeriti i na druk- 
čije kavalire, na izazivače, izrabljivače i slične ništarije 
No ako se na ovakve i ne namjeri, njezina je narav 
sama sobom takova, da joj ne može osigurati trajno 1 
potpuno zadovoljstvo. Grižnja savjesti, da je upravo 
s onima okrutno postupala, koji su za nju najviše 
osjećali, uznemirivat će joj cijele sate iza ono nekoliko 
časaka, u kojima će se možda moći podati zaboravi... 
— razmišljao je on, dok ga je napunjala dobra nada 
da će biti sretan u životu, te sebi i drugima koristiti. 

Najednom uze u ruke rubac, taj amulet čudotvorne 
moći, tabernakulum relikvija njegove ljubavi. Rubac 
bijaše skroz vlažan i očito teži nego obično. Denegri ga 
rastvori, rasprostrani na stolu te izgladi na njem sve na- 
bore. A tada uzme ljubičastu olovku i stane lagano pi- 

sati od sredine rupca prema jednom uglu, gdje su bila 
izvezena početna slova njegova imena: ' : 

»Dragi Bog uslišao moju najusrdniju molitvu i 
oprostio ti, kako ti oprašta moja žarka ljubav.« | 

Dovršivši tu kratku zadnju poruku gospođi Kri- 
sten, stavi rubac u omot, da joj ga odmah ujutro po- 
šalje. X . 

S tornja susjedne redovničke crkve oglasi o se 
zvono, navještajući vjernicima početak zornice. 

Bijaše pet sati ujutro. : P= 

Tamnim ulicama hitro je koračao Sveti Nikola, 
da do svanuća porazdijeli darove dobroj djeci, koja su 
spokojno spavala. 


X. 


Krasan je svanuo ljetni dan. Tisuće i: tisuće ljudi 
radovalo se užitku, što će ga imati u ovo nedjeljno po- 
slije podne. U dva sala iza podneva vrvio je Freudenau 
morem naroda. Radnik i milijunaš, baka i nadvojvoda 
jednakom su napetošću iščekivali događaje. A 

Toga dana skupila se. tu elita iz nekoliko susjednih 
država. Nebrojeni baruni i grofovi, velik broj knezova, 
ministara i poslanika, više članova vladajućih obitelji, 
zatim sjaj dragocjenih toaleta ženskog svijeta, nepre- 


gledne ekvipaže, jednom riječju moć i bogatstvo ispu- 


njahu uz more ostaloga naroda ono mjesto, kojemu bi- 
jaše pravo ime: raskoš i sjaj. ; ' 

To zlato i drago kamenje, ures otmjena ruha tih 
gostiju, blještilo se poput milijuna iskra, kao da je sam 
zvjezdani nebeski svod sišao, te se spustio nad Freu- 
denau. U svem tom šarenom i brojnom narodu titrala 
ie neka vesela uzrujanost, očitujući se na užarenim 
licima i vatrenom razgovoru. Stotine i stotine kazališnih 
stakla tražilo je u daljini stvari i osobe, koje su pobu- 
đivale znatiželjnost. Velike tribine jedva su držale te- 
ško breme tolikog ljudstva, pred kojim se širilo pro- 
strano zeleno trkalište. 

Daleko straga razgovarahu tri čovuljka. 

— Što misliš, Bulford, tko će unići? — upita jed- 
nog čovuljka drugi. 

— Cleminson, tko drugi, — odvrati ovaj. 

— Pusti me u miru, — oglasi se Cleminson, pre- 
šavši snuždeno rukom preko čela. — Danas slavi slav- 
lje Japan. No ako ne uletiš, to će biti razočaranja i 
samoubojstva! 

— Ja? Ni govora. Sve do danas držao sam stvar 
sigurnom, ali Huxtable mi je pokvario svaku nadu, — 
odvrati Bulford. 

— Huxtable je imao sreću s Aspirantom, pa od 
onda misli, da je najpametniji, — primijeti treći čo- 
vuljak, Pretzner. 

— On ima ipak dobar nos. 

— Kakav dobar nos! Da nije Springerov trener sam 
igrao na Aspiranta, ne bi Huxtable nikada dobio derbi. 
— Vidjet ćemo, — sleže ramenima Pretzner. 

Tačno u tri sata i trideset časaka bijaše pušteno 
jedanaest divnih konja trogodišnjaka, da se natječu, 
koji će sa svojim jahačem prvi proletjeti dvije tisuće 
četiri stotine metara dugi put. Uzrujanost u publici 
sve više je rasla, što su se bliže tribinama primicali 
utrkivači. Nebrojeni uzdasi slili su se u jedan golemi 
uzdah, koji je svake sekunde postajao glasnijim. 

Strelovitom brzinom letjeli su divni smeđi i crni 
konji punokrvne engleske pasmine, a na njima šarenile 
se raznobojne kape i haljinci njihovih žokeja. 

No nisu to bili konji. Samo zlato letjelo je poljem, 
zlato u njima i zlato na njima. Vrijednost tih jedanaest 
konja iznosila je oko pol milijuna kruna, a na samom 

jednom od njih, na onom naime, koji je trčao pod žo- 
kejom Bulfordom, bijaše, ne računajući silu bukmeker- 
skih eklada, cijelih devet stotina tisuća kruna. 

Austrijski derbi odnijeli su već divotni konji, sjaj- 
na Patience, vrli Pardon, Llubar, Beregvolgy, vilin- 
ski sin Raeburnov Rascal, i mnogi drugi dorati, ali re- 

kord, što ga je dobitnik derbi-utrke godine 1895. po- 

stigao, nije još ni jedan ni prije ni poslije polučio. 
Devet stotina tisuća kruna letjelo je na čelu tog vilinskog 
jata brzonogih bucefala. 

— Tokio! — uz urnebesni pljesak ruku zaori najed- 
nom iz tisuće grla, razlijegajući se kao golemi val silnim 
prostorom na trkalištu. 

— Tokio! — uskliknuo je Denegri, gužvajući u ruci 
malu karticu, koja nije više vrijedila. : 

— Zar niste igrali na Tokija? — upita ga jedan 
ukusno odjeven gospodin, koji je do njeg stajao. Na 
taj dan i u tolikoj uzbuđenosti nije bilo ništa neobično, 
da jedan čovjek drugoga pita ili mu kaže, ako ga i ne 
pozna osobno. 

— Igrao sam na Lunu, — odvrati Denegri. 


— Kako to? Bar se općeno držalo, da će Tokio * 


prvi uletjeti. 

— Upravo zato nisam na nj igrao. Tako sam iz- 
gubio sto kruna, a da je Luna uletjela, bila bi kvota 
sigurno deset na koje dvije tri stotine. Tokio, sum- 
njam, da će imati veću kvotu od deset na jedanaest. 

— Nisu mi poznate stvari. Ja sam naime samo na 
prolasku u Beču, pa sam došao pogledati to čudo... 
— zašuti načas neznanac, nu odma nastavi: — Kako 
vidim, vi niste u društvu. Nisam ni ja. Ovdje sam posve 
nepoznat, pa vam ne ću možda pasti na teret. Ja sam 


Viktor Merten, linijski poručnik, — skine on cilindar 
i pruži ruku. 
— Pukovnijski liječnik doktor Denegri, — odvrati 


ovaj prijazno. z 

— Dakle oba u civilu. Vjerujte mi, osobito mi je 
drago, da sam vas imao čast upoznati. U vašem će mi 
društvu vrlo ugodno proteći današnji dan, a sutra mo- 
ram ostaviti i onako Beč i otputovati u Trst. 

— Kako ste dakle dobro uradili, da ste došli u 
Freuđenau. Austrijski derbi bez sumnje je nešto izvan- 
redno. Ja sam ovdje već više od dvije godine, Lani sam 
također bio na toj utrci. Ali toliko zanimanje, kako se 
općeno govori, nije još nikada bilo. 


— 120 — 





Denegri je od sveg srca otvorio razgovor s Mer- 
tenom. S njim je mogao o svem i svačem govoriti, a na- 
Točito o moru Merten je u svem pokazivao veliku inte- 
ligenciju i veliko iskustvo, stečeno na mnogogodišnjim 
putovanjima u svijetu. Uza to pratio je velikom zanim- 
ljivošću utrku. Slušajući svog novog znanca, da se 
sada ravna po dobrom jahaču i porijetlu konja, dobio 
je Merten s Denegrijem krasnu kvotu na slijedećem han- 
dicapu dvogodišnjaka. Pošto je šesta tačka programa, 
jedan steeple-chase, prošla, uputiše se oba u grad, ne 
čekajući posljednje, sedme tačke, da se tako uklone na- 
vali one svjetine, što je za svoje novce htjela do konca 
prisustvovati utrci. Zastupnici gornjih deset tisuća i 
onako se već nakon derbi-trčanja udaljiše, da se provezu 
velikim drvoredom Pratera. 

— Što radite iza večere? — upita Merten Dene- 
grija, kad su šetali po širokom Ringu. 

— U devet sati imademo klubski sastanak. Obećao 
sam, da ću stalno doći, to više, što jedan naš kolega 
slavi promaknuće. 

— Ne bismo se mogli ipak gdjegod sastati? Osta- 
vite danas svoje drušivo! — prijazno ga nagovarao 
Merten. NN 

— Ne mogu, makar bih od srca rado s vama ostao, 


* — izvinjavao se Denegri. 


— Da, gotovo sam zaboravio, da vas upitam, je- 
sam li vam skroz nepoznat. Niste nikada još o meni 
čuli? 

— Ne, nikada ništa. 

— Onda vas još jednom molim, pustite svoje dru- 
štvo i dođite sa mnom, — stišćući mu ruku govorio je 
Merten, — Zar ne, vi ćete mi to za volju učiniti, pogo- 
tovo ako vam kažem, da sam vas namjerice potražio. 

— Mene? — upita u čudu Denegri. 

— Da, vas. Ne mislite, da sam kakov pustolov. Zo- 
vem se Viktor Merten. Linijski sam poručnik, kako re- 
koh. Imam s vama nešto važno, osobito važno da g0- 
vorim. Gdje ćemo se sastati, — reče on odrješito. 

— Zar je stvar doista tako važna? 

— Jest. 

— Pa dobro, ovdje. Već smo se sastali. Pođimo 
zajedno na večeru. Iz gostionice telefonirat ću u klub, 
da ne mogu doći. Ajdemo dakle. 

— Dobro ste uradili, što ste tako odlučili. 

— A o čemu se radi? 

— Samo još malo strpljenja. Najprije ćemo veče- 
rati, a onda ću vam sve kazati. Odaberite zgodno, ne 
odviše bučno mjesto. Vi ste moj gost. 

— Ja vaš gost? U redu bi bilo obratno. 

— Ni govora. Vi ste moj gost, moj ljubezan ci- 
ceron, ako smijem reći, i moj prijatelj. 

Tajnovitost tog došljaka malo je smela Denegrija, 
nu on se, što je mogao najviše, svladao, da prikrije 
svoju rastresenost. Došavši u neko otmjeno svratište 
potražiše jedan stol u pokrajnjoj maloj sobi, gdje ih 
nitko nije smetao. 

— Sad čuj, — prozbori Merten pomaknuvši tanjur 
na okrajak stola. — Neka te moj način govora ništa ne 
smeta. Nas vežu takove veze, koje mi dopuštaju, da ti 
kažem ti. Sjećaš se još gospođe Kristen? — pogleda ga 
Merten. 

— Sjećam, — odvrati on tronuto. 

— Otkada ste se razišli, jesi li što čuo o njoj? 

— Ne, nikada ništa. 

— Budi iskren. I ja ću prema tebi biti iskren. To 
mi je sveta dužnost. 

— Kažem, ne, nikada ništa. Neko vrijeme, pošto 
sam s njom prekinuo, klonio sam se ulice, društva, jed- 
nom riječju svake zgode, gdje bi je mogao vidjeti ili o 
njoj što čuti. Bijaše to u prosincu. U siječnju predlani 
uzeo sam dopust i otputovao na more. Vrativši se s do- 
pusta kući tražio sam puteve i načine, da budem pre- 
mješten iz posade. U ožujku došao sam amo, gdje sam 
već više od dvije godine. Ne znam dakle ništa. 

— Slušaj dakle. Koncem listopada, dakle jedanaest 
mjeseci nakon što si ti prekinuo, upoznao sam se s 


m. 





njom. Oni su se preselili u Trst. Njezin muž imao je 
toliko poslovnih veza s Italijom i Grčkom, da mu je 
najviše odgovaralo, da se u Trst preseli. Dakako, i 
ondje nije bio uvijek kod kuće. Što velim, gotovo ni- 
kada. Oprosti mi, ako štogod kažem, što se ne bi s tvo- 
jim mnijenjem o njoj slagalo. Ja ne znam, kakav si 
pojam o njoj imao. No ja sam bio brzo na čistu, da 
Erna nije odviše kreposna žena. Istina, u Trstu se nije 
o njoj ništa čulo. Ali bit će tomu valjda razlog, što: 
je bila u drugom stanju, pa nije izlazila do polovice li- 
slopada, kad sam je ja upoznao. Iz njezina pričanja sa- 
znao sam, da su još davno prije u kuću dolazili različni 
ljudi. Ona ih je doduše sasvim nedužno prikazivala, no: 
meni bijaše sve to vrlo čudno. Kasnije došao si ti na 
red. O tebi kazivala mi vrlo mnogo, osobito... da, to 
ću ti već kasnije reći, Iz početka je dakako i o tebi go- 
vorila kao o svima. Ali kasnije kazala mi je, kako se 
stvar doista ima. Saznadoh tako, da si ti u njenu ži- 
votu igrao veliku ulogu. 

— Veliku ulogu! Ja sam nisam u to vjerovao, — 
upane Denegri, prateći uzrujanom pozornošću vješto. 
udešeno Mertenovo prikazivanje. Merten je nastojao, 
da s pojedinim stvarima ne izađe odviše naglo, jer je 
vjerovao u Denegrijevu izjavu, da on o Erni_Kri- 
slen nakon njihova rastanka ništa više ne zna. 
= — Jest, čut ćeš još potanje. Trojica bijahu, koji su 
igrali osobite uloge u njezinu životu. Ne računam amo 
njezina supruga. Ona je doduše često isticala, kako ga 
voli, ali to valjda ni sama nije ozbiljno shvaćala. 

— Ti si se s njom upoznao u Trstu? 

— Da, u Trstu. Ja sam se ondje upoznao s nekim 
Rumunjem, Numom Lahovari, kapetanom na jahti ne- 
kog bogatog rumunjskog baruna. Imena mu se ne sje- 
ćam. Barun je otputovao u Berlin, namjeravajući ondje 
ostati oko mjesec dana, a zatim da se vrati u Trst. Kroz 
to vrijeme imao je Lahovari, koji je inače sa barunom 
živio u osobitom prijateljstvu, slobodne ruke. Princesa 
Elizabeta zvala se krasna velika jahta. Lahovari već je 

otprije poznavao Kristena, pa tako smo se kroz njega 
svi upoznali. 

— U prvi čas, — naštavi Merlen — zamijetio sam, 
da me gospođa Kristen očito promatra. Moram pri- 
znali, ona mi se vrlo svidjela, pa sam se počeo polako 
upuštati. Za par dana dolazio sam već u kuću. Njezin 
je muž otputovao u Brindisi, pa sam se tako nesme- 
tano mogao s njom češće i duže sastajati. Kod kuće 
znala je ona sve to tako mudro urediti, da je nije nitko 
smetao. To jest, sve ipak nije sasvim glatko išlo. Morao 
sam biti veoma oprezan, jer se za nju zanimao i La- 
hovari. 

— Pij! — kucne se Merten s Denegrijem, srkne malo 
i nastavi: — Taj Lahovari bijaše čudak. Čovjek bi prije 
rekao, da je bio Napolitanac ili Kalabrez nego Rumunj. 
Kad je govorio, mahao je kao na pozornici. On uopće 
nije govorio, on je vikao. Oči mu uvijek sijevahu. Jedno 
je dobro svojstvo ipak imao: krasan glas, visoki ba- 
riton. To me najviše uza nj vezalo. Malone svaki dan 
uvečer isplovili smo na jahti. Vrijeme je kroz cijeli 
mjesec bilo krasno, još dosta toplo. Poodmakavši dosta 
daleko od obale običavao je on pjevati. Kad se raspje- 
vao, inoglo se ga čuti do Ancone. Kako rekoh, on se 
također zagledao u Ernu. Nu ona nije za nj marila. Bar 
je meni tako govorila. Kad smo na jahti sve troje bivali 
zajedno, oba se vladasmo, kao da nemamo nikakvih 
osobitih osjećaja prema njoj. Dakako, on se nije znao 
dovoljno zakrabuljiti, no ja sam se uvijek pričinjao, 
kao da ništa ne vidim. Erna mu jamačno nije ništa o 
meni govorila, jer on uz svoju strastvenost ne bi bio 
znao zatajiti, da je što znao ili slutio. 

— Ion je katkada dolazio k njoj u kuću, — odahne 
časkom Merten i nastavi: — Ja imam neku osobitu 
sreću, da mi sluškinje odmah sve kažu, što se u kući 
zbiva. Ja se s njim nisam nikada kod nje sastao. Mo- 
ram kazati, da sam u tim stvarima vrlo vješt, 

— Opažam po svemu, — odvrati Denegri. 

— Jednoga dana, to jest deseti studenog, predložio 

je Lahovari, da sjutradan, ako vrijeme ostane povoljno, 
učinimo izlet na Brione. Erna odmah Prihvati pri- 
jedlog. Ja sam morao pristati već zato, da stvar ljepše 
izgleda. Sjutradan, jedanaestog, započeo je taj izlet. Oko. 
deset sati uvečer otpulismo se računajući, da ćemo se 
dvanaestog podvečer ili u noći vratiti. Noć je bila kra- 
sna. Sjala je puna nijesečina. Baš divna zgoda, da se 
Lahovari raspjeva. 

— Sjedeći kod večere, — pričao je Merten mirno 
dalje — neprestano ju je pogledavao, a meni točio vino, 
hoteći me valjda opiti. Toga se nisam bojao znajući, 
da vino dobro podnosim. Da vidim, što će se odatle 
izleći, pričinjao sam se pripitim. Doskora stade Laho- 
vari pjevati. Još nikada nije mu glas tako zvučio kao te 
noći. Južnjačkim patosom zapjevao je neku talijansku 
serenatu. >Dođi, dođi na moje srce«, tako je nekako 
glasio tekst. »Ti me ne čuješ, jer si daleko, a ja te zo- 
vem i upirem svoj očajan pogled u azurni nebeski svod, 
dok tiha mjesečina sja nad lagunom«. On je svaku 
riječ tako naglasio i takvim kretnjama popratio, da sam 
bio na čistu, da je do ludila zaljubljen u Ernu. 

— Možda ti je neobično, — odahne Merten i nastavi 
— da sam ja sve to posve mirno motrio. Istina, ja sam 
volio Ernu, ali što sam mogao? Silom zapriječiti, da 
mu se ona preda, ako sama hoće, nije imalo smisla. 
Čekao sam dakle, da vidim, što će se odatle izleći. Kad 
je Lahovari mislio, da sam već prilično pripit, stade sve 
življe i strastvenije s Ernom razgovarati, Hvatao ju 
za ruke, nazivao nježnim imenima i tako dalje, a ona 
bi uvijek bacila oko na me, da li vidim, što Lahovari 
radi. Oko jedanaest sati ustadoh i rekoh, da idem spa- 
vati, pa sam se zatim oteturao u kabinu, koja je bila 
za me određena. 

— Dakako, nisam legao. Unutra čulo se uvijek po 
nekoliko riječi, a zalim dvije tri minute ništa. To se 
ponavljalo više od pol sata. Po svoj prilici opominjala 
ga je ona, da ne govori odviše glasno. Kad već dosta 
dugo nisam ništa čuo, tiho, ali naglo otvorim vrata, 

kao da hoću izaći, U salonu ne bijaše nikoga. Na moslu 
nalazio se sam kormilar. Odvukoh se do vrata njezine. 
kabine. Iznutra čulo se njihovo šaputanje. Uzeh tada 
novine te sjedoh za stol usred salona. Srednji prostor 
bijaše naime salon. Odatle neposredno vodila su vrata 
u nekoliko kabina. 

— Ako te zanima, mogao bih tačno kazati, što sam 
čitao, jer sam novine nekoliko puta pročitao, da pri- 
kratim vrijeme. Oko dva sata ujutro začujem, da su 
se vrata otvorila. Okrenem se onamo i opazim Lahova- 
rija, gdje iz kabine izlazi. Gotovo u istom času opazi i 
on mene, skoči prema meni i stade se hvatati za straž- 
nji džep na hlačama, kao da traži revolver. — Stoj, 
doviknuh mu. On je poslušao, jer je vidio, da ga je iz 
moje ispružene ruke gledala cijev brovninga. Koju se- 
kundu gledali smo se, a onda se on naglo okrene i 
skoči u kabinu, odakle je bio došao. 

— A da nije poslušao, zar bi ti bio pucao? — upita 
Denegri. 

— Zašto ne? U jednu ruku nužna obrana, u drugu 
čast žene moga prijatelja, jesu okolnosti, koje bi me 
posve izvukle iz odgovornosti. Bolje je ipak, da se to 
nije dogodilo, — spusti Merten glas i siane. 

— A što se iza toga dogodilo? — zapita Denegri 
svladavajući svoj nemir. 

— Ah, nešto nemila. Bolje, da ti ne kažem. Ti, 
kako vidim, ne podnosiš ovakve priče. 

— Ne budi smiješan. Stvar me se dakako doima, 
ali zato mogu ipak lako podnijeti i najtragičnije saop- 
ćenje. Ta već su gotovo tri godine... — umukne De- 
negri čekajući, da Merten nastavi.. 

— Dobro pogađaš, stvar je doista bila tragična. Iz 
kabine začuh prasak, jedan, pa odmah drugi. Uletjeh 
unutra, i što vidjeh? Oboje bijahu u krvi, ona u kre- 
vetu, on na podu. Kormilar zaustavio je brod. Naložio 
sam mu, da bez moga dopuštenja nikomu ni riječi o 
tom ne govori, već da oprezno izvidi, da li momci na 
brodu što znadu, pa ako znadu, neka im zaveže jezik. 

Kormilar Beppo bio je Talijan, pa sam se mogao s 
njim sporazumjeti. Lahovari bijaše mrtav; pogodio se 
u sljepočicu. Erna ležala je bez svijesti. Tane ju zgo- 
dilo u slezenu. Dosta je vremena prošlo, dok smo je 
k svijesti priveli. >Ljutiš se na me?« — bile su joj prve 
riječi. 

— Sirota! — uzdahne Denegri. 

— Sirota, velika sirota!l... Mi smo odmah krenuli 
prema Trstu. Ja sam obavijestio rumunjskog konzula i 
šefa redarstva i brzojavio u Brindisi. Stvar je ostala 
tajnom utoliko, što se za Lahovarija nije saznalo, a 
glede nje se reklo, da je nenadano oboljela od upale 
slijepoga crijeva. Kristen.je stigao u Trst istom četr- 
naestog poslije podne. Dotle, tako reći bez prekida, 
bio sam ja kod nje. Tada mi je pripovijedala mnogo 
toga osjećajući, da ne će preboljeti rane. Kazivala mi i 
o tebi i naložila, neka ti sve to ispričam. Ja sam joj 
obećao, da ću to učiniti. Kako vidiš, ona mi se bila po- 
sve povjerila. Uza se nije imala nikoga, tko bi s njom 
osjećao, osim malene svoje djece. Ja sam joj bio tada 
sve. Brinuo sam se za liječnike, za kuću. Prekopao sam 


(njezine ormare, da uništim sve, što ne bi trebalo, da 


iza nje ostane. Tvojih pisama nisam našao. Je li, ti joj 
nisi nikad ništa pisao? — upita Merten, pogledavši svog 
novog prijatelja. 

— Ne, nikada, — reče Denegri. 

— Zaista? Možda se varaš. 
. Ne, znadem zacijelo. Dvije tri pismene poruke, 
šlo ih je od mene bila primila, znadem, da ne postoje 
više. 

= Onda si zaboravio na ovaj rubac, — reče Mer- 
ten, izvadivši ga iz džepa i predavši mu ga, 


Dia Jest, sasvim sam zaboravio, — sramežljivo obori 
oči Denegri. — Hvala ti! 

— Sirota Erna, još je nekoliko dana bolovala, — 

uzdahne Merten. — Ja sam odlučio, da odmah otpu- 


tujem u Beč, da te potražim. 
— Je li ti ona navela moju adresu? 


— Bf 


— Jest, znala je, da si tražio premještenje. I bio 
bi te potražio, ali preko svakog očekivanja morao sam 
iznenada, već sedamnaestog, otputovati u Tunis, Odanle 
sam otišao u Aleksandriju, Kairo, Smirnu i Saloniki. 
Pred nekoliko dana vratio sam se u Trst. Danas sam 
elo ovdje. kick 

— Hvala ti. Vidim, da si moj iskreni prijatelj. Zar 
nisi osjetio već u Prateru, da te volim, kad te još ni- 
sam s te strane poznavao. Ma j 

— Jest, osjećao sam. Mi smo dvije srodne duše, 
koje su se morale sastati. Dva puta smo se_već našli, 
prvi put u duhu jedne te iste žene, a drugi: put sada 
ovdje... .. i j 

— Viktor, molim te, reci mi, — prekine Denegri 
malu stanku — zašto je ona htjela, da ja sve to sa- 
znam? . : 

— Ne znam pravo, Ona je znala, da ja odlazim u 
Alriku, pa je možda hijela, da bar jedna osoba nje- 
zina povjerenja bude upućena u njezine tajne. 

— Misliš? 

— Možda... ne znam... < a. 

Oba druga digoše se i odoše. Bijaše oko ponoći. 
Šuteći dođoše do Stadiparka. U blizini Schubertova 
spomenika opazi Denegri klupu i sjedne. Merten je 
ostao uza nj stojeći. 

— Prehladit ćeš se, ako sjediš. 

— Umoran sam, Ne mogu više stajati. 

-— Pa zašto ne ideš kući? Već je i onako kasno. | 

— Godi mi svježi zrak. No ne daj se ti smetati. 
Pođi kući, dragi moj. Možda ćemo se još kada u životu 
vidjeti. Hvala ti, najsrdačnija hvala, > ; 

— Zbogom, — pruži mu Merten ruku, koju Denegri 
uhvati i čvrsto stisne. nie. : 

— Merten, stani još malo... A nije li ona možda 
koga spominjala između tebe i mene? 

— Ne nikoga, — odvrati Merten. 

— Zaista nikoga? 

€_ Nikoga. ' 

— Zar nije spominjala nekog Silbera? 

— Ne, ni jednom riječju. 

Prošlo je opet kojih deset časaka. Denegri je nepo- 
mično gledao preda se, zadubljen u misli. Merten ga 
nije htio smetati. Još jednom ga prijazno pogleda i 
odilazeći reče: 

— Zbogom, dragi! 

Denegri ga nije čuo. U njegovim je ušima zujao 
neki poznati mu zvonki ženski glas. Njegove su misli 
obilazile mjesta slatkih i gorkih uspomena, lijetale po 
prošlosti oko događaja, netom opisanih. Usne su mu 
ćutjele vreli dugi cjelov, kosti osjećale čvrst zagrljaj. 
A pred očima, suzama orošenim, Jebdila je prikaza 
lijepe žene, koja ga umiljato gleda svojim krasnim pla- 
vim očima, približujući se sve više i više i pružajući 
ruke prema njemu, da ga uhvati za glavu, k sebi lagano 
privuče, vruće poljubi i naglo natrag rine, držeći ga 
udilj oko vrata i gledajući nekim neizvjesnim, bes- 
krajno zagonetnim pogledom, kako ga je često gledala 
lijepa plavojka, njegov najvećma cijenjeni ideal, nje- 
gova jedina prava ljubav, gospođa Erna Kristen. 


XI. 

Dana 20. prosinca došao je Adam u stan k zapo- 
vjedniku bolnice već u dva sata iza podneva. Služak 
odveo ga ravno u liječničku pisaću sobu. Došavši ona- 
mo spusti Adam ruke u džepove, te se nekoliko puta 
lagano prošeta gore dolje, a zatim. sjedne u fotelj, vi- 
soko prebacivši lijevu nogu preko desne. Desnu je ruku 
položio preko naslona fotelja, lijevi lakat upr'o o gor- 
nje koljeno, a bradu tako podbočio o šaku, da mu je 
srednji članak kažiprsta ticao gornje sjekutiće, Tako 
sjedeći zagledao se kroz prozor. 

Vani bijaše krasno vrijeme. Sunce je sjalo i lje- 
štilo se na krovovima, pokritim sniježnom ponjavom, 
ublažujući studen zimskog dana uoči Božića. Krasno 

sunce! Da nije tako nisko, tako blizu obzorju plovilo, 
da se moglo uzdići onako visoko blizu zenita kao ljeti, 
otopilo bi snijeg i svojim dugotrajnim boravkom na 
nebeskom svodu tako ugrijalo zemlju, da bi ona oživ- 
jela, stabla prolistala, bilje procvalo. 

Zamišljeno gledao je Adam blistavi taj svijet. Isto 
iako sjajno sunce sjalo je onog dana, kad je ispod 
Ravne Gore od rana jutra harala neprijateljska vatra; 
kad je Adam prelazeći potok pao u vodu, jer mu je nje- 
govu ruku ispustio njegov bojni drug, pogođen smr- 
tonosno u tom istom času, kad je Adama dohvatio za 


desnicu, da mu olakša prijelaz. Tada je Adam uzeo nje- 


govo suho odijelo, ostavivši mu u zamjenu svoje pro- 
močeno i u njem svoje isprave, a čas zatim zgodilo je 
i njeg puščano tane. Isto ovo zlaino sunce obasjavalo 
je tada Adamovo čelo, po kom su se vukli tanki pra- 
movi rujne krvi. Isto ono sunce, koje i sada obasjava 
njegovu plavu kosu, ostavljajući na stijeni iza njega 
oštru sjenu njegova lica i malih čuperaka kose, 

Dok je Adam tako zamišljeno gledao kroz prozor, 
otvore se vrata, a u sobu stupi štopski nadliječnik De- 
negri. Adam hitro ustane, korakne prema njemu, dosta 
se ukočeno nakloni i dohvati liječnikovu ruku, koju mu 
je on pružao. 

— Adame, u što si se tako zamislio? — smiješeći 
se prozbori štopski nadliječnik. 

— Gospodine zapovjedniče, gledao sam napolje. 
Krasan dan. Nisam baš ni na što mislio, — odvrati 
Adam sjetno. 

— Baš ni na što? A jesi li pogledao moju radio- 
nicu? Vidiš li ovu seriju slika? Izradio ih je Natal Bran- 
dis, moj drug sa sveučilišta, danas glasoviti umjetnik. 
Vjeruješ li, da se ja poput Portlanda usuđujem reći: 
Istina je vodila njegov kist, genij je lebdio nad dje- 
lom, a ja se klanjam duhu i umijeću. Koliko plemeni- 
losti odrazuje se na površini poput zrcala njihove duše! 
— uzdignutim glasom reče Denegri i uhvati Adama 


— 130 — 


ispod ruke, pokazujući mu drugom rukom srednju sliku 
u drugom redu. 

— Krasne slike! — uzdahne Adam. 

. Prva po redu odozgo prikazivala je mlada Rim- 
ljanina uz lijepu Rimljanku, kako u noći, obasjanoj 
mjesečinom, naslonjeni jedan na drugo, šapću. U dol- 
njem dijelu slike bijaše natpis: 


Nox erat et caelo fulgebat luna sereno 

Inier minora sidera, 

Quum tu, magnorum nomen laesura deorum, 
In verba jurabas mea. 


Druga prikazivala je okrajak jezera, na kome plovi 
labud. Uz samo jezero stoji vila i udara u lutnju. Nat- 
pis je glasio: 

O testudinis aureae, 
Dulcem quae strepitum, Pieri, temperas! 


. Na trećoj slici, koja je prikazivala mlada Rimlja- 
nina i lijepu Rimljanku uz zid vrta, stajala su ova dva ' 
Tetka: 

Quid si prisca Venus 
Diductosque jugo cogil aheneo? 


U sredini bila je četvrta slika s natpisom: 


Et tenuit nostras numerosus Horatius aures, 
Dum ferit ausonia carmina culta lyra. 


Prikazivala je zbor od pet muževa, što napetom 
pažnjom slušaju šestog, koji im recitira svoje pjesme. 
Bijahu to rimski pjesnici: stari Virgil i Kornelij Gal, 
zatim mladi Tibul i Propercije i mladi Ovid, a pre- 
davač bio je Horacije. 

Peta, možda najljepša slika, prikazivala je lijepu 
mladu na lidijsku odjevenu djevojku, naslonjenu o 
korintski stup. Na kamenu podu do nje ležala je košara. 
Pognute glave spustila je ona desnu ruku, a u lijevoj 
držala niti kuđelje, koju je vukao mali anđelak Amor. 
Dva stiha na njoj glasila su: 

Tibi qualum Cythereae puer ales, tibi telas 
Operosaeqie Minervae studium aufert, Neobule. 


Na šestoj slici prikazan je bio rimski seljak sa 
plugom. 
Beatus ille, qui procul negotiis, 


Ut prisca gens mortalium, x 
Paterna rura bobus exercet suis... 


čitalo se u jednom uglu slike. 

Na sedmoj slici protegao se muž Rimljanin u hladu 
krošnje velikog stabla, držeći u ruci vrč vina. Bijaše to 
jedan od onih, koje su dobro pogađali stihovi: 


. Est qui nec veteris pocula Massici 
Nec partem solido demere de die 
Spernit. 


— Gledaj, Adame, koliko je u tim slikama poezije, 
koja već devetnaest stoljeća naslađuje čovječanstvo. 
Gledaj tu Neobulu i malog Amora, tu Muzu, što je la- 
buda obdarila glasom, pa onda Horacija i njegove pri- 
jatelje. Brandis htio je naslikati i njihove mecene Asi- 
nija Polliona, Corvina Messalu i pravoga Maecenu, 
Cilnija, pače i samog Augusta. No ja sam ga od toga 
odvratio, — tumačio je Denegri. ' 

— Doista krasna misao, —  smeteno dometnu 
Adam. 

— Gledaj, ovdje imam još čeliri krasne slike, — 
okrene se Denegri prema drugom zidu i priđe onamo za- 
jedno:s Adamom: — Napoleona na Bellerophonu, Rom- 
neyovu Emu Lyon-Hart kao Circe, Provalu Zrinskog iz 
Sigeta i Bečki kongres. Ovo je, — stade on rukom po- 
kazivati — car Franjo, ovo car: Aleksander, ovo su 
kraljevi pruski, bavarski, wiirtemberški, danski i Eugen 


Beauharnais, talijanski potkralj. Ovo je Lawrance, ovo . 


Isabey, Metternich, Wellington, barun Stein, Talley- 
rand, mladi Palmella i Nikola EszterhAzi. A ove dame 
jesu: knjeginja Bagration, Castelreagh, Taxis, Julija 
Festetich, Lobkowitz, pjevačica Karolina Seidler i ba- 


— 1832 — 


lerina Bigottini. Ovo je Nostilz, ovo Gentz. A ovaj stari 
gospodin, što sa Suzeltom pleše, to je otac brojne 
djece, krepostan suprug i trijezan učenjak, stari Hum- 
boldt. Vidiš, tako ti je onda bilo, tako je i danas... Ti 
me i ne slušaš! A koliko puta si mi kazao, kako te za- 
nima povijest i rimska književnost. Tvoja je misao ne- 
kamo zalutala! Ti opet na nešto misliš, — opazi začu- 
đeno Denegri. M 

— Gospodine doktore, ne mislim ni na što, — bra- 
nio se Adam smeteno. 

— Ni na što, zaista? Razmisli malo, pa ćeš se mož- 
da dosjetiti. Kad su Humboldta zanimale Suzette, možda 
i tebe što zanima! — prijazno reče Denegri i uhvati 
Adama za oba lakta, te ga lagano privuče do fotelja. 


“Ondje ga posadi u nj, a sam sjedne u drugi fotelj. Za- 


tim dohvati s okruglog stola crnu škatulju i reče: 

— Izvoli. Sultana cigarete s Ada-Kalćh, — i pruži 
mu škatuljicu. Svaki od njih uzme po jednu cigaretu. 
Adam je šutio. ' 

— Dakle ništa? Ne možeš se dosjetiti? Možda ćeš 
mi sada, kroz koprenu dima, moći kazati. Ne osjećaš 
li neku čudnovatu moć dima? U prostoru, gdje se vije 
dim, ćuti se sasvim druga udobnost. Kao da nas pre- 
kriva koprena tajnovitosti. Zar ne? Njegovi kolobari i 
krivulje, njegova magla, ulijevaju u nas veće pouz- 
danje. Mi sve nehotice počinjemo da slobodnije govo- 
rimo, jer stojimo pod utiskom utvaranja, da je sama 
diskrecija zaokupila prostor oko nas. U zadimljenoj 
sobi i Hoffman je kazivao svoje priče. Ime njegove prve 
bje Olimpija. A tvoje sadanje? Na nju misliš! .— reče 
Denegri britko, upiljivši pogled u Adamove oči. 

— Nisam, gospodine zapovjedniče, doista ni o čem 
mislio. To jest, ni o čem određenom, već sve upopri- 
jeko o onom, što se eto zbiva... — zapinjao je on. 

— Dakako, pa na to i ciljam. O onom, što se ne 
zbiva, ne možemo misliti, jer nemamo predodžbe. Da- 
kle, što je to, što se kod tebe zbiva? — odsiječe De- 
negri. ' 

— Ti šutiš, — šapne Denegri i ustavši pokroči do 
Adama. Nagnuvši se sasvim do njegove glave uhvati ga 
oko ramena i nastavi: 

— Ti si zaljubljen. Tvoja se misao neprestano bavi 
oko nje. Već u prvi čas udarilo mi je u oči, da ti Olga 
Opalinski nije ravnodušna. Mani se je. Ostavi nju i 
sve, koje su takve kao ona, slatke, razgovorljive, lukave 
i koketne. Obećaj mi to. Govorim samo za tvoju sreću. 
Ona za tebe ne mari, — umukne Denegri. 

Kratku stanku prekine Adam, prenuvši se kao iz 
sna: 

— Doktore, gospodine zapovjedniče, mari. Ona me 
voli, a upravo to je ono, što me još više vuče k njoj. 

— Sinko, varaš se, ona te ne voli. Ona ne mari za 
tebe, — uvjeravao ga Denegri. 

— Dopuštam, da iz početka nije ozbiljno shvaćala 
moje osjećaje, koje sam ja i onako krio, no s vreme- 
nom se posve promijenila. Često smo. razgovarali, pa 
me upoznala, — drhtavo reče Adam. 

— Ti dakle vjeruješ, da ona tebe voli? — nasmiješi 
se liječnik. 

— Jest, ona me voli, kao i ja nju, pa čemu da 
zbog predrasuda uskratim užitak sreće sebi i njoj, — 
otvoreno izjavi Adam. 

— Nisu mi sada na umu predrasude, kako ti to 
zoveš, već samo tvoja sreća. Ona te ne voli, pa zato 
tvoja sreća ne može biti potpuna. Ta kakova sreća! — 
sažalnim pogledom poprati Denegri ove riječi. 

— Ne, ne, ona me voli. Ja to dobro osjećam. Eto 


čas prije nego sam amo pošao, primio sam njezino ' 


pismo, gdje me zove, neka je posjetim, čim prvi put 
izađem. Da ona to ne shvaća ozbiljno, ne bi mi pisala, 
niti bi me k sebi zvala. Molim dakle; gospodine za- 
Tovjedniče, ne tražite od mene tu žrtvu, da se je od- 
rečem, — snuždi se Adam i zadubi u pod. 

Denegri se vrati do svog fotelja, udobno sjedne i 
lakim glasom započne: 

— Dakle dobro sam pogodio, što sam te k sebi po- 

zvao prije, nego si onamo pošao. Slutio sam, da će 
ona nešto slično: spremiti za tvoj prvi izlazak, da te 
razveseli. Ozbiljno mislim, da te razveseli. Ali ona te 
ipak ne voli, Adame moj! — završi Denegri. 

— Mislite time reći, da koga drugog voli? — upita 
cn preplašeno. . 

— Ne mislim. Vjerojatno i ne. Ali ona ne voli tebe. 
Jesi li razumio? I zato, jer to sam ne uviđaš, a radi se 
o tvojoj sreći i budućnosti, postavio sam se ja između 
tebe i nje. Ja imam pravo, da ravnam tvojom sud- 
binom, pa zato ćeš mi zadati svečano obećanje, da ćeš 
se je maniti i pisat ćeš joj pismo, koje ću ti ja u pero 
kazivati. To pismo imade joj navijestiti prekid poznan- 
stva. Ne shvaća li ona ozbiljno ovo poznanstvo, ne 
treba da ti je do nje stalo. U drugu ruku, ne bi joj se 


uspješno moglo prebaciti, da ide samo za pustolovi- 


nom. Njezin odgovor: nije istina, osujetio bi svaki 
uspjeh. Treba dakle poći od tog ishodišta, da je njoj 
doista stalo do ozbiljne, prave ljubavi. Sjedni dakle 
onamo za stol, uzmi pero i piši, što ću ti kazivati, 
— dovrši Denegri ozbiljnim glasom, koji nije trpio pro- 
tivurječja. 

Adam je šuteći ustao. Kao čovjek osuđen na stra- 
tište, bez volje i odluke, sio je za pisaći stol, uzeo pero 
i stao pisati: 


»Milostiva gospođo! 


Vaš laskavi poziv, da vas posjetim, primio sam, pa 
se sam pitam, bi li pošao ili ne. 

Vi bez sumnje uviđate, da naše poznansivo nije 
ostalo u granicama skroz službenog doticaja. Za to 
vrijeme dosta često izmijenismo misli o našim osjeća- 
jima. Što sam sve o sebi govorio, ne znam pravo, jer 
sam mnogo više pazio na svaku riječ vašeg ugodnog 
organa. 

Tako sam vas, bar se nadam, upoznao i s te dobre 
strane, da Vam nije stalo do prolazne pustolovine. U 

tome imadete pravo. Pustolovine ne odgovaraju Vašoj 
naravi. Vas bi one unesrećile, Primite ove riječi dobro- 
hotno i budite uvjereni, da Vam ih poručujem s veli- 
kim uvjerenjem. 

U drugu ruku nije nikako vjerojatno, da se naše 
poznanstvo u slučaju nastavka ne bi pomaklo u in- 
timnije granice. Ako ste sada možda i sasvim protiv- 
nog uvjerenja, budite sigurni, da bi ono sve neopa- 
ženo prolazilo iz faze u fazu, dok se najednom ne bi 
našlo u pravom ljubavnom odnošaju. 

Vi mislite možda, pa zašto ne bismo ostali samo 
prijatelji? Spominjem se riječi Amicisa: >Prijateljstvo 
između mladog čovjeka i lijepe mlade žene nije nego 
zatvoren pupoljak ljubavi«. Za volju prijateljstva ne 
ću da riskiram Vašu budućnost i moj mir. Prijatelji, 
osobito u početku, mogu se jedan drugog odreći. 

Šta Vam dakle preostaje? Ili jedna pustolovina ili 
jedna ozbiljna ljubav. Iz svih vaših riječi, a još više 
pogađajući Vaše misli, dođoh do uvjerenja, da Vi te 
stvari vrlo ozbiljno shvaćate. Vi u ljubavi nazrijevate 
bol duše, vječno trajanje sentimentalnih i potresnih 
osjećaja. Po Vašem su shvaćanju ljubav i ljubomornost 
nerazdružive družice. Možda se u čemgod i varam, no 
u glavnom bit će tako. 

Tako je s Vama, A sa mnom? Ja sam osjećao duž- 
nost, da prije, nego dalje s Vama zađem, sebe 
upoznam, pa sam nakon svega ozbiljnog i hladnog 
promišljanja došao do uvjerenja, da je meni sve to 
nepoznato, što više, da ne odgovara mojoj ćudi. Ne 
govoreći o običnim pustolovinama, za mene je ljubav 
>ptičje gnijezdo na busenu, gdje veselo cvrkućem. Kad 
ga bura razvali, dalje odletim i drugo gradim«. 

Ja se ne mogu i ne ću pretvarati ni hiniti osjećaja. 
Ne mogu se prikazivati ozbiljno zaljubljenim, kad 
uopće ne znam, što znači ta riječ: ozbiljnost. Ja ne 
mogu podnositi nikakve veze ni spone. Ne dam se sa- 
peti u ljubavne lance, već samo u tanku paučinu, koja 
se sama od sebe raspane. 

Samo u potpunoj slobodi nalazim svoje zadovolj- 
sivo, a tu slobodu tako visoko cijenim, da se radije od- 
ričem svega onog, što.bi si svaki drugi priuštio, nego 
da dadem prilike, da se osjećaji dotične žene još više 
rasplamle. Smeta me naime i to, ako znadem, da drugi 
imade prema meni osjećaje, koje ja nisam kadar da 
uwzvratim. 

Ja sam slobodan, neovisan, drugog treba da tražite. 
Ne ćete ga teško naći, pa me dakle zaboravite. 

Vaš laskavi poziv, da vas posjetim, primio sam, 
pa se sam pitam, bi“li onamo pošao ili ne. Ja sam 
uvjeren, da će mi svaki ispravan čovjek, svaki džen- 
timen, potpuno odobriti, što sam odlučio, da ne 
dođem, 

Primite izraz moga poštovanja.« 








Denegri je dovršio diktat, koji je Adam imenom i 
prezimenom potpisao odloživši pero. Za časak nastade 
stanka, no tada najednom Adam ustane i odrješito reče: 

— Ali sve to ne odgovara istini. Ja nisam nikakav 
pustolov, bar_ ovaj put ne. Ja shvaćam stvar naj- 
ozbiljnije i tako sam se uvijek prikazivao. Za trajnim, 
ioplim poznanstvom upravo čeznem. Za pravom ve- 
zom između nas... 

— Da, — upane Denegri — ti čezneš, ali ona ne. 
Vjeruj mi. Ona ne može prigovoriti, ako joj podmetneš 
ozbiljne, a ne podvališ pustolovne osnove. Hoćeš li dakle 
prekinuti, nije druge, nego da sebe prikažeš u lošem 
Svijetlu. Na takvoj iskrenosti ona ti mora čestitati i 
zahvalna biti, sve ako će možda i više zaželjeti udva- 
rača pustolova nego sentimenlalca. Tako, dragi moj, 
tako. Ona dakle ozbiljno misli, a ti neozbiljno, pa će 
prekinuće uspjeti, — dovrši Denegri mekanim, donekle 
šaljivim glasom. < 

— Gospodine zapovjedniče! — snuždeno i drhtavo 
je govorio Adam. — Koju svrhu imade taj prekid? Ta 
ja sam mlad čovjek. Ne treba da izbjegavam radost, 

zabavu, užitak. Ne treba da se kao pustinjak od svi- 
jeta povučem. 

= —O ne, ne treba. Ali treba da izbjegavaš ko- 
kelne, razgovorljive, duhovite žene, u kojih društvu i 
ti moraš pripovijedati, nadmetati se dosjetkama i fi- 
nim manirama, Ukratko, svojoj naravi iznutra, a sebi 
izvana dodavati ono, što nije tvoje rođeno, i oduzimati 
ono, što jest. A log treba da se odrečeš, da uzmogneš 
jednom znati, da si živio, uživao, radovao se, da, ra- 
dovao se, ti, ono tvoje ja, a ne tvoje manire i dosjetke! 
— usklikne Denegri. 

— Ne shvaćam pravo, što mislite reći, — primijeti 
Adam. 

— Istina, teško je u nekoliko riječi svrstati sve ono, 
što je obilno životno iskustvo donijelo; sve, što je jedan 
mozgovni perpetuum mobile prevalio. Slučaj! Ti me 
poznaš sada kao liječnika, privrženog svom zvanju, i 
mirnog, ozbiljnog čovjeka. U tvojim godinama radio 
sam, što i ti radiš, hoteći živjeti, radovati se i uživati. 
Osim toga taj mozgovni stroj — lupi se Denegri po 
čelu — vječito je kuhao i vrio, snovao i kovao. Pro- 
živio i doživio sam mnogo. Sklopio nebrojena poznan- 
stva. O, kad bi sve one, koje sam milo pogledao, došle 
da se povezu morem, trebao bih barem dvije Pelčfijeve 
barčice. Kad bi sve došle, kolikima se ne bih više sje- 
ćao imena, pa stasa, glasa, pa ni mirisa parfema, koji 
mi bar dugo ostaje u ćutilima. A kolike od njih bijahu 
tako mile i prijazne! Pa ipak ne mogu kazati, da sam 
ikad sproveo ma i jedan čas prave radosti, pravog 
užitka. Ja to ne mogu kazati, jer stoji neodgonenuto 
jedno veliko pitanje... Šuti i slušaj me! Dva nagona 
pokreću svijetom. Samo dva. Nagon uzdržanja i nagon 
ljubavi. Sve ostalo usredotočeno je u njima. Jedan je 
sjeverni, drugi južni pol, a crta, što ih spaja, jest os, 
oko koje se svijet kreće. Priroda nam je dala taj sa- 
držaj života, a mi možemo htjeti, što mu drago, sa- 
držaj našeg života određen je našim postankom u sa- 
vezu sa zakonima, kojima je svijet podvržen. Pomisli, 

kako je neprirodan, abnormalan život, kojega sadržaj 
ne odgovara općenim uslovima. Moj je život neprirodan. 
Kako da ti to jasnije rastumačim? Da ti opišem svoj ži- 
vot? Nema smisla. Sasvim drukčije osjeća onaj, koji 
je sam nešto proživio, nego onaj, koji o tom sluša. Pa 
ja ne bih znao... Ne mogu... Bile su to bitke. Ispo- 
vijesti nisu potrebne. Ispovijedam se sam sebi. Tu i 
tamo sjećam se prošlih dana! — odahne Denegri du- 
boko i nastavi: ' : 
— Ne misli, da ih se sjećam s osobitom ugodnošću. 
Nema gotovo čovjeka, koji se ne bi koliko toliko ugodno 
sjećao svojih doživljaja, makar su mu i jada zadali. 
Ljudi ih se sjećaju kao vojskovođe svojih pobjeda ili 
poraza. Kad već posve izblijede slike osoba, koje su 
ih zanimale, kad si timbar njihova glasa više ne mogu 
zamisliti, kad već svih određenih uspomena nestade, 
ostaje ipak znanje o događaju, o uspjehu odnosno po- 
razu. A kad se i ti pojmovi stanu miješati, kad već 
nestaje pravog računa o jednom i drugom, ostaje ipak. 
neizbrisivo znanje: ja sam dosta toga proživio. Mi- 
sleći na to nehotice se ćuti neko zadovoljstvo. Takovi 
jesu ljudi. Znanje, da su dosta ljubavnih zgoda i ne- 
zgoda proživjeli, laska im. Meni ne laska. To jest, 
laskalo bi mi, da me jedna misao, što se kao crvena 
nit vuče u bijeloj pređi, ne smućuje. Ta misao, ta spo- 
znaja uvjerava me o prednostima onakva života, u ka- 
kav htio bih tebe uvesti. To spoznaja donekle me po- 
miruje s osobama, koje su bile nosioci važnijih uloga u 
mom životu, ili ako hoćeš, u mom vlastitom romanu. 
No u časovima, kad se ona javlja u pameti kao ono ne- 
odgonenuto pitanje, napunja mi dušu nekim nemi- 
rom i nezadovoljstvom. Poznaš li Aranyevu pjesmu 
>Echo«? Ne? Kratka je, ali krasna i duhovita: 
»Zovem te, gorska vilo! »Zovem«, odgovara glas tvoj. 
»Evo me, ali ivoj stan sasvim je prazan i pust. 
»Gorska vilo, gdje si? Gle, vjerne te čekaju ruke, 
»Dršćućih usana žar, nebeske ljubavi plam. 
»Nevjero, ti se kriješ! Glas tvoj pun je topline, 
>Grudi pak hladne su, kao tvoj ledeni stan. 

. Adame, vile su čarobna, privlačiva bića. Pazi da- 
kle, da 1 ti ne bi zalutao u to vilinsko carstvo, tražeći 
gorsku djevojku, kako sam je ja tražio. Na putu onamo 
već jesi. Dopusti, da se malko s tobom pozabavim, pa 
ću onda opet prijeći na sebe, da tako ispravnijim 
Predočim zaključak, koji hoću izvesti. Moje stvari ima- 
du neposredan savez s tobom. Možeš mi vjerovati, da mi 
Je stalo do tvoje sreće, Ti znaš, osjećaš, kako si mi omi- 
lio. U tebi vidim nastavak, oživotvorenje onoga, što mi 
je najmilije... liječničke znanosti. U tebi gledam sa- 
branu svoju vještinu. Ti ne možeš pojmiti ove osjećaje. 
No da si u mojoj koži, onda bi znao tako ćutjeti i osje- 
ćao. bi to prirodnim. Tvoja mi sreća leži na sreu. To 
me je ponukalo, da s tobom zavedem takav razgovor, 
da tebi, mladiću, koji bi mi mogao sinom biti, pričam 
co onom, o čem nisam nikad govorio. 

— Gospodine, — upade Adam, 

— Mani! Slušaj me. Možda je i to doprinijelo, da 
sam taj razgovor otvorio, što osjećam, da je plod moje 
duševne operacije dozrio. Već dugo, dugo vrzu mi se 
glavom neke misli, neke pretpostavke, no do čvrstog 
određenog zaključka nisam došao. Sigurnost premisa je 
nedostajala. Sada je moj sud potpuno dozreo. Nema više 
ništa, što bi ga moglo uzdrmati, ako uopće postoji ono, 
što zovemo ljubav, — uzdahne Denegri i nastavi: 

— Ako postoji? Ili je to samo mušičava igra Amora 
i Erycine. Ne, ona ipak postoji. Ljubav postoji, te je 
uvijek obraćena prema onom žarištu, koje ju raspiruje. 
Ondje ju treba tražiti i ondje će se naći. Željezna pilo- 
tina drži se crvene potkove, a ne prstiju, jer u potkovi 
se krije magnetična snaga. Adame! Kad bih mogao sa 
sebe zbaciti ovo pristojno odijelo, iz mozga izvaditi 
one stanice, što proizvađaju umne i duhovite misli, 
ukloniti dio centruma, koji podaje tijelu okretnost, uni- 
štiti mišičje, koje graciozno pokreće udovima, i ubiti 
onu neodoljivu energiju, žilavu volju i neumorno str- 
pljivu ustrajnost, onda bih bio najsretniji čovjek na 
svijetu. Još sretniji, nego da mogu nastaviti ili zapo- 

četi svoj život za trista ili još više godina, kad bude 
suvišno svako natjecanje, jer će tada biti ljudi otvo- 
reni. Danas doduše znadu oni, što hoće, ali još sami 
sebe obmamljuju tajeći svoje osjećaje. Oh, kad bih mo- 
gao zbaciti sa sebe sve ono, što je na meni natrpano! 

— Adame! Znaš, što bih onda uradio? Izučio bih 
kakav jednostavan zanat, ili ni to ne. Javio bih se za tr- 
honošu, radnika, kočijaša ili zidara. Nekoliko dana bih 
radio, a u dan počinka izašao bih na ulicu. Šetao. bih, 
to jest, gurao bih se među svjetinom, dok ne bi ko- 
joj sluškinji oko zapelo o me. S njom bih se upoznao i 
sastajao. I onda bih znao, da uživam, ja, onakav, ka- 
kav jesam. Možda bih se svidio i kojoj otmjenoj dami. 
I onda bih znao, da joj se sviđam ja, onakav, kakav 
jesam, bez duševne kulture i odjeven sasvim priprosto. 
A ovako? Ovo je gore, nego ne znam koji naslovi i bo- 
gatstvo. Naslovi i bogatstvo privlače žene, ali tako, da 
one ostanu svijesne, što ih privlači. Nasuprot kultura, 
duh, pristojnost, udvornost i sve slično, jednom riječju 
talenat i vještina djeluju potajno. To su svojstva čo- 
vjekova. Još dalje iza toga, daleko daleko u pozadini 
krije se čovjek, on sam, ono njegovo ja. Sve ono napri- 
jed, sve to je samo sredstvo i oružje. Talent i vještina 
nije čovjek, jer čovjek može i bez toga biti. Treba dakle 
biino razlikovati osobu za sebe od njezina oružja. Oso- 
ba je tijelo s ono malo najnužnije duševne pripadnosti, 
koja mu daje životnu snagu i sposobnost, da može su- 
djelovati u ljudskom društvu. Sve, što je povrh toga, 
to je oruđe i oružje čovjeka isto kao dobra ili loša pu- 
ška, tup ili oštar nož. 

— Adame! Čuj! Možda se ove misli u prvi mah 
čine smiješnima, ali ipak je tako. Simpatije mogu 
biti namijenjene najprije onim predmetima, što daleko 
oko čovjeka stoje. Mogu biti namijenjene njemu bli- 
žim osebinama, a napokon i njemu samomu. Najprije 
dolazi čovjekov stan, njegovo pokućtvo, onda odijelo, 
košulja, zatim po redu svojstva, koja susrećemo, a sa- 
svim straga stoji onaj trhonoša ili kočijaš, o kom sam 

govorio. A taj je obično najmanje zanimljiv. Vidiš, u 
lom leži tragedija velikog talenta i velike vještine, 

o. Ti opaziš, da te koja žena prijazno susreće. 
Nisi li ništa, nego samo čovjek, onda ona goji simpatije 
prema tebi samome. Imaš li zgodnih osebina, mo- 
vaš se pitati, nisu li one obuzele njezinu pažnju. I žena 
sama nije iz početka na čistu, što je zanima, no s vre- 
menom stane se lučiti magla u tom iskonskom metežu, 
ie se osoba počinje prikazivati razlučenom od njezi- 
nih svojstava. Kad je taj proces gotov, onda se rodi spo- 
znaja, komu su simpatije bile namijenjene. A zar može 
oblik i masa surove osobe biti zanimljivijom od krasnih 
sposobnosti vještine i talenta? Redovno ne. Tu nema 
onda nikad pravoga računa. Tu nije čovjek nikad na 
čistu, da li je on sam ma trunak simpatije prema sebi 
pobudio u one žene, koja ga grli i tetoši, koja hoće da 
pokaže, kako ga ljubi. Njezine riječi nisu nego jeka 
njegova glasa. 

— Sinko moj! Budi uvjeren: čovjek, kojemu je pri- 
rođen talenat u društvenom saobraćaju i koji je ste- 
kao veliku vještinu, može da je sproveo život, pun raz- 
ličnih doživljaja i najintimnije upoznao bezbroj žena. 
Može da ga je grlila studen i grijalo sunce života, onog 
Života, u kom je često sekunda vječnost, trenutačna 
misao debela knjiga povijesti, mala iskra harajući po- 
žar, a jedan jedini dašak grozan vihor. Života, koji 
nam je bol, patnja, slast i ufanje naše. No jedno, jedno 
ne može ustvrditi: ova me žena doista ljubila... 

Denegri sjeino obori glavu i nekoliko puta duboko 
uzdahne. Dugotrajnu stanku prekine Adam i reče: 

— Gospodine zapovjedniče, možda se ipak varate. 
Proletite u duhu sve svoje doživljaje i sjetite se one, 
koja na prvom mjestu u vašoj uspomeni stoji. One, 
koja je bila prava .... 

— Ti misliš kao i Piave: Ljubeći ljubljen biti? 
Ona prva, nad .svima! Ona prava! Ljubeći ljubljen 
biti! Ja sam ljubio nju, a ona je voljela moje sposob- 
nosti. Možda ni to. Možda je samo stajala pod utiskom 

jake volje. Tko da odgonene te tajne! Tko da zaviri u 
žensko srce, u tu neizvjesnu dubinu, u taj labirint 
čovječje duše. Tko da spozna, što se tamo zbiva, koje 
sile pokreću tim elementom. Ta šta je karbon sa svoja 
dva najrazličitija oblika, blistavim dijamantom i cr- 
nim ugljenom. Samo dva oblika! Šta titan sa svojim 
dioksidima, rutilom, atanasom i brookitom. Samo tri 
oblika! Žensko srce! Ono j€ elemenat, koji se u svakom 
času u drugom obliku ukazuje, koji je svojom opačinom 
i zlobom, svojom nemilosrdnošću čas erniji od ugljena, 
a krasotom i dobrotom čas blistaviji od Regenta... 
i od zlatnog sunca... svrne Denegri pogled kroz prozor, 
prišavši onamo i naslonivši se o zid. 

Sunce je tonulo na zapadu. Ulicama hodalo je tek 
malo prolaznika. Muškarci stiskali su ruke u džepo- 
vima, a žene u velikim mufovima. Svatko se žurio, 
ostavljajući za sobom trag stisnutog daha. Na smrznu- 
iom pločniku i kamenu još jače se čuo štropot kola. 


 Škripanje žica od dodira velike poluge na električnom 


tramvaju britko je odjekivalo prostorom između kuća. 

Denegri je nekoliko časaka gledao kroz prozor, a 
zatim pođe do pisaćeg stola, otključa desna vrata, iz- 
vuče najnižu ladicu, te izvadi iz nje veliku škatulju. Iz 
nje izvuče jednu sliku, pogleda je, te ju stavi u ladicu 
i zaključa, dok je škatulju ostavio na stolu. Sjetno zu- 
reći preda se priđe opet da prozora, te se zagleda na- , 
polje. 

— Trojica bijahu, koji su igrali osobite uloge u 


njezinu životu.... — sjeti se Denegri davnih riječi 
Viktora Mertena. — Trojica, — stade razmišljati — 
pod jednim mislio je sebe... pod drugim mene... 
A pod trećim?... Jamačno onoga Rumunja, jer za 
Silbera nije znao.... Jer onog suhoparnog, dosadnog 
Silbera ... 


Dugo vremena gledao je Denegri napolje, naslonjen 
o zid, dok je Adam sjedio i zurio u perzijski sag. Me- 
đutim stadoše iz daljine dopirati zvuci bubnja. Za ne- 
koliko časaka oživi ulica. Najprije se pojaviše tek neki 

dječaci posred ulice, zatim veće grupe naroda, a ko- 
načno glazba, iza koje su stupale tri satnije vojnika, 
okićene  trobojnim  barjacima, potpuno opremljene 
za rat. Išli su na kolodvor, da odu na ratište. Kao go- 
lemi valovi izgledala je ova skupina sivo obučene voj- 
ske, slijedeći korak po korak zvuk bubnja, što su ga 
prekidali burni poklici kralju i domovini. 

Najednom stade jače udarati bubanj, a zatim za- 
mnije sav. prostor zvukom glazbe. Cijela je ulica od- 
jekivala, a vojska kano da je oživjela. Življe stadoše 
koračati momci, uzdignute glave i veselo mašući lije- 
vom rukom. Glazba je svirala njima toli omiljelu ko- 
račnicu: »Zdravo da si, domovino mila«. Bila je to hr- 
vatska četa, što je polazila na bojište, 

Čvrst udarac velikog bubnja i skladni zvukovi kra- 
sne koračnice poigrali su srcem svakog vojnika i pro- 
laznika, obuzimali osjećaje, osvježili duh i tijelo. Samo 
Denegri nepomično je zurio preda se. On nije vidio 
prolaznika, nije čuo glazbe. 

Vojska je već daleko prošla, kad se Denegri lecnuo 
iz snatrenja i pošao prema pisaćem stolu, gdje je iz- 
vrnuo škatulju, iz koje se rasula cijela hrpa karala, 
škatuljica, bočica i inih sićušnih predmeta. Polagano 
pokupi on te predmete, priđe prema kaminu i čvrstim 
zamahom baci unutra cio pregršt različnih uspomena. 

— Eto to, što sam ti kazao, bijaše glavni dio moje 
oporuke. Nije samo blago imetak, kojim čovjek može 
da raspolaže, već je i stečeno uvjerenje takav imetak. 
Ono se može za sebe pridržati, a može se i drugome po- 
vjeriti. Ja sam ga tebi povjerio, da odatle crpeš korist. 
Povjerio sam ti ga, jer si mi srcu prirasao, a govorio 
sam potpunim uvjerenjem, posvemašnjom sigurnošću, 
no eto tako, kao što ti tu jesi. A sada bi bilo još ovo 
potrebno. Niiko ne će raščinjati zgode mojih prošlih 
dana. Nitko ne će zlobnim posmijehom rešetati moje 
najosobnije stvari. Ljudi su zlobni. Oni svaki čin, svaki 
Propust hoće da svedu na tuđu krivnju, a zaboravljaju 
kraj toga na prirođene patološke pojave, koje se uspr- 

kos slobodne volje tako često javljaju kod ljudi. Ne, 
ne, nitko se ne će o vas poticati. Stvarne uspomene, 
što od vas potječu, nitko ne će posvojiti. Vaša pisma, 
vaše suho cvijeće, sve vaše u vatri će izgorjeti. I vaše 
će slike u vatru... Izgarajte! Ovaj plamen žešći je od 
plama ljubavi. 

kokok 


Obojica su sjedjeli zamišljeno. 
Sunce je već zapalo i stao se hvatati sumrak. U 
kaminu trnula je crvena žerava. U crvenom su svijetlu 


odsijevala njihova lica, u njem su nestajale njihove 
uspomene, 


Najednom Denegri naglo ustane, pride do pisaćeg 
slola, otključa desna vrata, izvuče najnižu ladicu i 
uzme odatle još onu sliku, što ju je prije spremio. ča- 
sak ju je motrio, a zatim naglo korači do kamina 
i baci je unutra. 
 —Izgori i ti, crna Erinijo, slatka Tajno, pitijska 
Čarobnice! — reče i naglo sjedne. Iz žerave liznu pla- 


men i obuhvati sliku. B 

Nema tog zagrljaja, koji bi bio topliji, niti ruku, 
koje bi jače obujmile milu ženu, nego što je vruće 
grlio žarki plamen sliku Erne Kristen. A taj pridušeni 
uzdah! Takav uzdah može da se vine samo iz grudiju 
ljubovce plamena, kad je grli izgarajućim, neobuzda- 
nim žarom. 

— O dragi doktore! Ja sam vam zahvalan, — pre- 
kine Adam šutnju. — Ja ću vas poslušati, jer imam 
neograničeno povjerenje u vas. Vi ste moj dobročini- 
telj i spasitelj. Vi ste izveli sjajno djelo. Uklonili ste 
iz moje glave ljuto olovo... 

— Puščano tane, — nastavi Denegri — a ti si se 
Vratio k svijesti... Luč života opet je usplamtjela na 
vojim vjeđama... Govor ti se vratio... Kad sam te 
Pitao, kako se zoveš, prozborio si... 

— Adam Kristen.... — tiho domelne on sam i 

sjetno obori glavu zaklopiv vjeđe. U lom se času posve 
promijenio izgled njegova lica. Nestalo je blagog po- 
gleda sa plavih mu očiju, jedine uspomene na njegovu 
majku, a ostala je na njegovu vratu živa glava Zene 
Silbera. ' 

Plamen u kaminu osvjetljivao je Adamovo blijedo 
lice, drhtavi plamen, u kom je izgarala slika  Erne 
Kristen. 

Književna izdanja. 


Kod dra. Branka Vodnika (Zagreb, Akademički trg 4), 


mogu se naručiti ova književna izdanja: ' 
I. Odabrana djela za školu. 


I. kolo: 


1. VL. Nazor: ,Medvjed Brundo“. Životinjski ep u 5 
pjevanja. S uvodom o pjesniku od dra. Branka Vodnika. 
II. (dotjerano) izdanje. Uvezano. Cijena K 2—. 


2. VL, Nazor: ,Utva Zlatokrila“. Romantički ep u 5 
pjevanja. S uvodom dra. A. Bazale. Uvezano. Cijena 
K2—. 

3, Fran Kurelac: ,Runje i pahuljice“. Izbor iz djela 
Kurelčevih. S uvodom dra. Branka Vodnika: uŽivot i 
djela Frana Kurelca“. Str. 160. Uvezano. Cijena K2— 

4. Diako Šimunović: ,Mrkodol". Pripovijesti. IL (do- 
tjerano) izdanje. Uvezano. Cijena K 250, 

5. W. Shakespeare: ,Macbeth". Tragedija u 5 činova, 
S engleskoga preveo VI. Nazor. S uvodom o životu i dje- 
lima W. Shakespeare-a od VI. Dukata. Uvezano. Cijena 
K2—. 

Uvezana ,Odabrana djela za školu" dobivat 
će se samo tako dugo, dok traje zaliha uveza- 
nih knjiga; novi uvezi ne mogu se prirediti 
jer nema knjigoveškog materijala. Broširanim 
knjigama ostaje ista cijena, 


1. Hrvatski pripovjedači. 


Zbornik ,Hrvatski pripovjedači“ izlazi u serijama od pet 
knjiga. Prva serija izaći će od augusta do decembra god. 1917. 


Izašlo: 

Knj. L Janko Leskovar: ,Pripovijesti“. Zbirka pripo- 
vijedaka jednoga od najboljih hrvatskih pripovjedača, u kojoj 
prvi put izlaze na svijetlo njegovi radovi, rasijani po časopisima, 
a prema izboru autorovu. — Broširano, štampano na finom pa- 
piru. Cijena K 2:50. 




















Knj. II. Vladimir Nazor: ,Istarske priče“. IL (do- 
tjerano) izdanje. (Sadrži priče: Veli Jože, Halugica, Šuma bez 
slavuja, Albus kralj, Crven-lišaji, Boškarina.) U toj zbirci izlaze 
zajedno dvije raspačane već knjige: ,Veli Bože“, što ga je 
izdala Matica Slovenska, i ,Istarske priče", što ih je izdala 
Matica Hrvatska. U ,Velome Joži“ autor je, kao sluteći današnje 
krvave događaje na Soči, ocrtao vijekove naše narodne borbe- 
s Mlečanima, obradivši vječnu tragiku našega naroda: kmeta- 
heroja, ,Veli Jože“ izlazi sada u ,Istarskim pričama“ posve na 
rađen. — Broširano. Cijena K 3'60, 


Knj. III. Dr. Tomo Kumičić: ,Erna Kristen“. Roman. 
Broširano. Cijena K 250. 


U štampi: 
Knj. IV. Rikard Nikolić: ,Lomnom stazom", Roman.. 


Hi. Posebna izdanja. 


1, VI. Nazor: ,Pjesni ljuvene“. Broširano. K 1:50, 
2. VL Nazor: ,Intima", (Pjesme.) Broširano K 1:50. 
3. VL Nazor: ,Pabirci“, (Pjesme.) Broširano K 2'—, 


Pojedine knjige mogu se naručiti uz označenu cijenu,. 
a za svaku knjigu valja dodati i 20 fil. za poštarinu. Na- 
ruči li se sve knjige ili više njih, plaća se za poštarinu. 
K 1'—. Novac treba poslati unaprijed na adresu: Dr, Branko 
Vodnik, Zagreb, Akademički trg 4. 

Radi što brže dostave preporuča se izvan Zagreba naruči- 
vati knjige kod najbliže knjižare. Sve oglašene knjige imadu 
stalno na skladištu ove knjižare izvan Zagreba: Gj. Šikić (Ri- 
jeka), G. Trbojević (Rijeka), M. I. Banić (Sušak), R. Bačić. 
(Osijek), J. B. Stiiler (Varaždin), L. Weiss (Bjelovar), I. Novak 
(Pazin), V. Jurić (Split), Morpurgo (Split), J. Tošeović (Du-- 
brovnik), Pretner i Tošović (Dubrovnik). I. Grimani (Šibenik),. 
J. Sekulović (Hercegnovi), J. Tomasović (Omiš), Hrv. knjižar- 
nica (Zadar), 1. Gj. Gjurgjević (Sarajevo), Daniel i A. Kajon. 
(Sarajevo), S. Kattan (Sarajevo), B. Buchwald (Sarajevo) i Trifko 
Dudić (Mostar). 

Knjižarama šalju se knjige uz gotov novac uz 25%, popusta, 
Poštarinu plaća nakladnik samo onda, ako se naruči najmanje: 
20 primjeraka makar različitih knjiga. ' 








